വ്യത്യസ്തമായ നിരവധി മേഖലയില് ഇടപെട്ട് നായനാര് പ്രവര്‍ത്തിച്ചു. പത്രാധിപര് എന്നനിലയില് ജനകീയപ്രശ്നങ്ങളെ പൊതുജനമധ്യത്തില് കൊണ്ടുവരുന്നതില് ശ്രദ്ധേയ പങ്കുവഹിച്ചു. സാഹിത്യപരമായ വിഷയങ്ങള് കൈകാര്യംചെയ്യുമ്പോഴും ജനങ്ങളായിരുന്നു സഖാവിന്റെ മനസ്സില്. ജനങ്ങളെ മാറ്റിനിര്‍ത്തിയുള്ള ഒരു വിശകലനവും നായനാര് അംഗീകരിച്ചിരുന്നില്ല. പാര്‍ലമെന്ററി പ്രവര്‍ത്തനത്തിലും സജീവമായിരുന്നു. എല്ലാവിഭാഗം ജനങ്ങളുമായും ഇടപെട്ടു. എന്നാല്, ആരുമായി ഇടപെടുമ്പോഴും താന് മുന്നോട്ടുവയ്ക്കുന്ന നിലപാടുകളില്‍നിന്ന് തെല്ലും വ്യതിചലിക്കുന്ന സ്വഭാവം ഉണ്ടായിരുന്നില്ല. ഉള്‍പാര്‍ടി ചര്‍ച്ചകളില് തന്റെ കാഴ്ചപ്പാട് ശക്തമായിത്തന്നെ അവതരിപ്പിക്കും. അതിനു പിന്‍ബലമേകുന്ന കാര്യങ്ങളും അക്കമിട്ടുനിരത്തും. തന്റെ അഭിപ്രായങ്ങള്‍ക്കായി വാദിക്കുമ്പോഴും പാര്‍ടി ഒരുനിലപാട് സ്വീകരിച്ചുകഴിഞ്ഞാല് അതിനുവേണ്ടി ശക്തമായി രംഗത്തിറങ്ങുകയും ചെയ്യും. മാര്‍ക്സിസ്റ്റ്-ലെനിനിസ്റ്റ് സംഘടനാ തത്വങ്ങളില്‍നിന്ന് മാറിനിന്നുള്ള നിലപാടുകളൊന്നും നായനാര്‍ക്ക് ഉണ്ടായിരുന്നില്ല. പാര്‍ടിയായിരുന്നു സഖാവിനെല്ലാം.\nകേരളത്തിലെ ജനങ്ങള് ഇന്നും മനസ്സില് കൊണ്ടുനടക്കുന്ന ജനനേതാവാണ് സ. ഇ കെ നായനാര്. സഖാവ് നമ്മെ വിട്ടുപിരിഞ്ഞിട്ട് ഇന്നേക്ക് 11 വര്‍ഷം തികയുന്നു. ചെറുപ്പത്തിലേ രാഷ്ട്രീയരംഗത്ത് കാലുറപ്പിച്ചതായിരുന്നു നായനാരുടെ ജീവിതം. ബാലസംഘത്തിലും വിദ്യാര്‍ഥിരംഗത്തും സജീവമായിരുന്നു. അതിലൂടെയാണ് പൊതുപ്രവര്‍ത്തനരംഗത്തെത്തിയത്. സ്വാതന്ത്ര്യസമരപ്രസ്ഥാനത്തില് സജീവമായിത്തന്നെ ഉണ്ടായിരുന്നു. അക്കാലത്തെ കര്‍ഷക പോരാട്ടങ്ങളെ നയിക്കുന്നതിലും സഖാവിന്റെ പങ്ക് വളരെ വലുതാണ്. കേരളത്തില് കമ്യൂണിസ്റ്റ് പാര്‍ടി രൂപീകരിച്ച് പ്രവര്‍ത്തനമാരംഭിച്ചപ്പോള് അതിന്റെ സംഘാടകനും നേതാവുമായി നായനാര് ഉയര്‍ന്നു.\nജന്മിത്വം കൊടികുത്തിവാണ കാലത്താണ് നായനാരുടെ ചെറുപ്പകാലം. ജന്മികുടുംബത്തിലാണ് ജനിച്ചതെങ്കിലും ജന്മിത്വത്തിന്റെ അനീതികള്‍ക്കെതിരെ സന്ധിയില്ലാതെ നടത്തിയ പോരാട്ടം കൂടിയായിരുന്നു സഖാവിന്റെ ജീവിതം. ജന്മിത്വത്തിനും സാമ്രാജ്യത്വത്തിനും എതിരായി നാട്ടില് ഉയര്‍ന്നുവന്ന ജനകീയ പോരാട്ടങ്ങളില് അണിചേരുന്നതിലൂടെയാണ് ആ വ്യക്തിത്വം രൂപപ്പെട്ടത്. കേരളത്തില് അക്കാലത്ത് ഉയര്‍ന്നുവന്ന എല്ലാ ജനപക്ഷമുന്നേറ്റങ്ങളുടെയും മുന്‍പന്തിയില്‍തന്നെ നിലയുറപ്പിച്ചു. കോണ്‍ഗ്രസ് പ്രവര്‍ത്തകനായി ദേശീയപ്രസ്ഥാനത്തില് സജീവമായി. തുടര്‍ന്ന് രൂപപ്പെട്ട കോണ്‍ഗ്രസ് സോഷ്യലിസ്റ്റ് പാര്‍ടിയിലും സജീവമായിരുന്നു. കോണ്‍ഗ്രസ് സോഷ്യലിസ്റ്റ് പാര്‍ടിക്കാര് കമ്യൂണിസ്റ്റുകാരായപ്പോള് അതിനൊപ്പം നായനാരുമുണ്ടായി. നവോത്ഥാന ചിന്തകളുടെ പ്രാധാന്യം ഉള്‍ക്കൊള്ളാനും അവയ്ക്കൊപ്പം നിലയുറപ്പിക്കാനും ശ്രദ്ധിച്ചു. നവോത്ഥാന ചിന്തകളെക്കുറിച്ചും അതിന് നേതൃത്വം നല്‍കിയവരെക്കുറിച്ചും നായനാര് എഴുതിയ ലേഖനങ്ങള് പരിശോധിച്ചാല് ഇക്കാര്യം വ്യക്തമാകും.\nകമ്യൂണിസ്റ്റ് പ്രസ്ഥാനത്തിനകത്ത് പ്രത്യക്ഷപ്പെട്ട ഇടതു-വലതുപ്രവണതകളെ ഇല്ലാതാക്കുന്നതിനും ശക്തമായ ഇടപെടല് നടത്താനും നായനാര് നേതൃത്വം നല്‍കി. പാര്‍ടിയില് കടന്നുവരുന്ന അന്യവര്‍ഗചിന്താഗതികള്‍ക്കെതിരെ മുഖംനോക്കാതെയുള്ള വിമര്‍ശം അദ്ദേഹത്തിന്റെ സവിശേഷതയായിരുന്നു. ഓരോ പ്രശ്നത്തിലും പാര്‍ടി എടുക്കുന്ന നിലപാട് ജനങ്ങള്‍ക്കിടയില് എത്തിക്കുന്നതിന് നായനാര്‍ക്കുള്ള ശേഷി അസാമാന്യമായിരുന്നു. അവതരണത്തില് സ്വതസിദ്ധമായ ഒരു ജനകീയമായ ഭാഷ സ്വായത്തമാക്കി. നര്‍മത്തില് ഊന്നിനിന്നുള്ള സഖാവിന്റെ സംഭാഷണങ്ങള് അത് കേട്ടവരുടെ മനസ്സില് ഇന്നും തങ്ങിനില്‍ക്കുന്നു. നായനാരുടേത് കേവല നര്‍മമായിരുന്നില്ല. അതതുകാലത്തെ സങ്കീര്‍ണമായ രാഷ്ട്രീയസ്ഥിതിഗതികളെ ജനങ്ങള്‍ക്ക് ഉള്‍ക്കൊള്ളാന് കഴിയുന്നതരത്തില് അവതരിപ്പിക്കുന്നതിന്റെകൂടി ഭാഗമായാണ് അത് ഉപയോഗിച്ചത്. ജനങ്ങളുടെ വികാരങ്ങളുമായി താദാത്മ്യം പ്രാപിക്കാന് അസാമാന്യശേഷിയായിരുന്നു സഖാവിനുണ്ടായിരുന്നത്. ദുഃഖങ്ങളില് ജനങ്ങള്‍ക്കൊപ്പം കരയാനും സന്തോഷങ്ങളില് ആഹ്ലാദം പങ്കിടാനും നായനാര് എവിടെയും എത്തിച്ചേരുമായിരുന്നു. ഹൃദയത്തിന്റെ ഭാഷയിലുള്ള ഈ ഇടപെടല് ജനങ്ങളെ ഏറെ ആകര്‍ഷിക്കുന്നതായിരുന്നു.\nപാര്‍ടി പൊളിറ്റ് ബ്യൂറോ അംഗം, സംസ്ഥാന സെക്രട്ടറി, ദേശാഭിമാനി ചീഫ് എഡിറ്റര് എന്നീ നിലകളില് ഏറെക്കാലം പ്രവര്‍ത്തിച്ചു. കേരളത്തില് ഏറ്റവുംകൂടുതല് കാലം മുഖ്യമന്ത്രിയായി പ്രവര്‍ത്തിച്ചത് നായനാരാണ്. 1957ലെ ഇ എം എസ് സര്‍ക്കാര് തുടങ്ങിവച്ച കേരള വികസനപ്രക്രിയയുടെ അടിത്തറയില്‍നിന്ന് കേരള വികസനത്തെ മുന്നോട്ടുകൊണ്ടുപോകുന്നതിന് മുഖ്യമന്ത്രി എന്നനിലയില് സഖാവ് നേതൃത്വം നല്‍കി. ഇന്ത്യയില് ആദ്യമായി കര്‍ഷകത്തൊഴിലാളി പെന്‍ഷന് കൊണ്ടുവന്നത് നായനാര് മുഖ്യമന്ത്രിയായിരുന്ന കാലത്താണ്. വികസനത്തിന്റെ നിരവധി നാഴികക്കല്ലുകള് ഈ കാലഘട്ടങ്ങളിലുണ്ടായി. മാവേലി സ്റ്റോറുകള്, സമ്പൂര്‍ണസാക്ഷരത, ജനകീയാസൂത്രണം തുടങ്ങിയ കേരളം കണ്ട നിരവധി പരിഷ്കാരങ്ങളുടെ അമരക്കാരനായിരുന്നു സഖാവ്.\nആഗോളവല്‍ക്കരണനയങ്ങള് കൂടുതല് തീവ്രമായി മോഡി സര്‍ക്കാര് നടപ്പാക്കുകയാണ്. അതോടൊപ്പം, ആര്‍എസ്എസിന്റെ ഹിന്ദുത്വ അജന്‍ഡ നടപ്പാക്കുന്ന കാര്യത്തിലും ശുഷ്കാന്തി കാണിക്കുന്നു. പെട്രോള് വില നിയന്ത്രണമാണ് യുപിഎ സര്‍ക്കാര് എടുത്തുമാറ്റിയതെങ്കില് മോഡി സര്‍ക്കാര് ഡീസലിന്റെ വിലനിയന്ത്രണവും ഇല്ലാതാക്കി. ദിനംപ്രതിയെന്നോണം പെട്രോളിനും ഡീസലിനും വില കയറുന്നു. റീട്ടെയില് മേഖലയില് 51 ശതമാനം പ്രത്യക്ഷ വിദേശനിക്ഷേപത്തെ യുപിഎ സര്‍ക്കാരിന്റെ കാലത്ത് എതിര്‍ത്ത ബിജെപി ഇപ്പോള് അതിന്റെ വക്താക്കളായി. കര്‍ഷകരുടെ ഭൂമി കോര്‍പറേറ്റുകള്‍ക്ക് വിട്ടുകൊടുക്കുന്നു. പൊതുമേഖലാ സ്വകാര്യവല്‍ക്കരണം തീവ്രമായി നടപ്പാക്കുന്നു. തൊഴിലുറപ്പുപദ്ധതിയും തകര്‍ക്കുകയാണ്. വിലക്കയറ്റം പിടിച്ചുനിര്‍ത്തുന്നതിനുള്ള ഒരു നടപടിയും കേന്ദ്രസര്‍ക്കാരിന്റെ ഭാഗത്തുനിന്നില്ല. ഇത്തരം നയങ്ങള്‍ക്കെതിരെ ഉയര്‍ന്നുവരുന്ന ജനകീയപ്രതിഷേധങ്ങളെ ശിഥിലമാക്കുംവിധം വര്‍ഗീയ അജന്‍ഡകളും നടപ്പാക്കുന്നു. പ്ലാനിങ് കമീഷനെ പിരിച്ചുവിട്ട് ഫെഡറലിസത്തിന്റെ കടയ്ക്കലും കത്തിവച്ചു. സംഘപരിവാര് രാഷ്ട്രീയം മുന്നോട്ടുവയ്ക്കുന്നവരെ ഗവര്‍ണര്‍മാരായി നിയമിച്ച് ഇത്തരം ഇടപെടലുകളെ ശക്തിപ്പെടുത്തുകയാണ്.\nവര്‍ഗീയതയ്ക്കെതിരായ പോരാട്ടം മുന്നോട്ടുകൊണ്ടുപോകണമെങ്കില് ആഗോളവല്‍ക്കരണനയങ്ങള് സൃഷ്ടിക്കുന്ന ജനവിരുദ്ധ നയങ്ങള്‍ക്കെതിരെയും പോരാടേണ്ടതുണ്ട്. ആഗോളവല്‍ക്കരണ നയങ്ങളുടെ വക്താക്കളായ, വര്‍ഗീയതയ്ക്കെതിരെ ശക്തമായ നിലപാട് സ്വീകരിക്കാത്ത കോണ്‍ഗ്രസിന് ബിജെപിക്ക് ബദലാകാനാകില്ല. വര്‍ത്തമാനകാലത്ത് വര്‍ഗീയതയ്ക്കും ആഗോളവല്‍ക്കരണത്തിനും എതിരെ ശരിയായ നിലപാടെടുത്ത് പ്രവര്‍ത്തിക്കുന്നത് ഇടതുപക്ഷപ്രസ്ഥാനങ്ങളാണ്. അതുകൊണ്ടുതന്നെ, ഇടതുപക്ഷ ഐക്യമെന്നത് രാജ്യത്തെ ജനങ്ങളുടെ താല്‍പ്പര്യങ്ങള്‍ക്ക് അത്യന്താപേക്ഷിതമാണ്. ഇതിന്റെ അടിസ്ഥാനത്തിലാണ് ഇടതുപക്ഷ ഐക്യമെന്ന കാഴ്ചപ്പാടില് ഊന്നിനിന്ന് പ്രവര്‍ത്തിക്കുന്നതിന് സിപിഐ എം 21-ാം പാര്‍ടി കോണ്‍ഗ്രസ് ആഹ്വാനം ചെയ്തത്. ഇടതുപക്ഷ ഐക്യത്തിന്റെ അടിസ്ഥാനത്തില് ജനകീയപ്രശ്നങ്ങള് ഏറ്റെടുത്തുള്ള പോരാട്ടങ്ങള് നടത്തി പാര്‍ടിയുടെയും ഇടതുപക്ഷത്തിന്റെയും സ്വാധീനം വര്‍ധിപ്പിക്കേണ്ടതുണ്ട്. ഇതിന്റെ അടിത്തറയില് ജനാധിപത്യശക്തികളെയും യോജിപ്പിച്ച് മുന്നോട്ടുപോകുക എന്നത് ഏറെ പ്രധാനമാണ്.\nയുഡിഎഫ് സര്‍ക്കാര് നാലുവര്‍ഷം പിന്നിടുന്ന ഘട്ടംകൂടിയാണിത്. ജനങ്ങള്‍ക്ക് വളരെയേറെ പ്രതീക്ഷ നല്‍കി വികസനം, കരുതല് എന്ന മുദ്രാവാക്യമുയര്‍ത്തിയാണ് ഉമ്മന്‍ചാണ്ടി അധികാരമേറ്റെടുത്തത്. ഹൈസ്പീഡ് റെയില്‍വേ കോറിഡോര്, കാസര്‍കോടുമുതല് കളിയിക്കാവിളവരെ നാലുവരിപ്പാത, കേരളം മുഴുവന് ഗ്യാസ് പൈപ്പുലൈന്, കോഴിക്കോട്-തിരുവനന്തപുരം മിനി മെട്രോ, വിഴിഞ്ഞം തുറമുഖം, സ്മാര്‍ട്ട് സിറ്റി, പാലക്കാട് കോച്ച് ഫാക്ടറി, ചേര്‍ത്തല വാഗണ് ഫാക്ടറി തുടങ്ങിയ വന്‍കിടപദ്ധതികള് നടപ്പാക്കുമെന്നായിരുന്നു പ്രഖ്യാപനം. ഒന്നുംതന്നെ പ്രായോഗികമായിട്ടില്ല.\nഎല്‍ഡിഎഫ് കാലത്ത് തുടങ്ങിയ കണ്ണൂര് വിമാനത്താവളം, കൊച്ചിന് മെട്രോ എന്നിവയുടെ പ്രവര്‍ത്തനം ഇഴഞ്ഞുനീങ്ങുകയാണ്. തൊഴിലില്ലായ്മ രൂക്ഷമാകുകയും അഭ്യസ്തവിദ്യര് തൊഴിലന്വേഷകരായി ലോകം ചുറ്റുകയും ചെയ്യുന്ന സ്ഥിതിയാണുള്ളത്. വിലക്കയറ്റം നിയന്ത്രിക്കുന്ന കാര്യത്തില് സമ്പൂര്‍ണമായി പരാജയപ്പെട്ടു. നിത്യോപയോഗസാധനങ്ങളുടെ വിലയാകട്ടെ, കുതിച്ചുകയറുന്നു. അവ നിയന്ത്രിക്കാനുള്ള നടപടിയൊന്നും സര്‍ക്കാരിന്റെ ഭാഗത്തുനിന്നില്ല. പെട്രോളിയം ഉല്‍പ്പന്നങ്ങള്‍ക്ക് അന്താരാഷ്ട്ര വില കുറയുമ്പോള് അത് ജനങ്ങള്‍ക്ക് അനുഭവേദ്യമാക്കാന് കഴിയുന്ന അവസ്ഥയുണ്ടാകുന്നില്ല. പകരം, സര്‍ക്കാര് പുതിയ നികുതികള് ചുമത്തി മുന്നോട്ടുപോകുകയാണ്. പെട്രോളിന്റെ വര്‍ധിപ്പിച്ച ടാക്സ് കുറയ്ക്കാതെ സര്‍ക്കാരും എണ്ണക്കമ്പനികളും ചേര്‍ന്ന് ജനങ്ങളെ കൊള്ളയടിക്കുകയാണ്.\nയുഡിഎഫ് സര്‍ക്കാര് രാഷ്ട്രീയമായും സംഘടനാപരമായും ശിഥിലമാകുകയാണ്. ഇതിന്റെ തെളിവാണ് സമീപദിവസങ്ങളില് എ കെ ആന്റണി നടത്തിയ പ്രസ്താവനയെത്തുടര്‍ന്ന് കോണ്‍ഗ്രസിനകത്ത് ഗ്രൂപ്പുപോര് ശക്തിപ്പെട്ടത്. ഉമ്മന്‍ചാണ്ടി മുഖ്യമന്ത്രിയായി ഭരിക്കുന്നിടത്തോളം കാലം ഭരണരംഗത്തെ അഴിമതി അവസാനിപ്പിക്കാന് കഴിയില്ലെന്ന അഭിപ്രായമാണ് കോണ്‍ഗ്രസില് ഒരുവിഭാഗം ഉയര്‍ത്തുന്നത്. കോടികള് കൈക്കൂലി വാങ്ങിയ മന്ത്രിമാരെ സംരക്ഷിക്കുന്ന മുഖ്യമന്ത്രിക്ക് എങ്ങനെയാണ് ഉദ്യോഗസ്ഥരുടെ അഴിമതി നിയന്ത്രിക്കാന് സാധിക്കുകയെന്നാണ് കെപിസിസി വൈസ് പ്രസിഡന്റ് വി ഡി സതീശന് ഉന്നയിച്ച ചോദ്യം.\nഅഴിമതി എല്ലായിടത്തും ഉണ്ടെന്നുപറഞ്ഞ് തടിതപ്പാനാണ് മുഖ്യമന്ത്രിയും മന്ത്രിമാരും ശ്രമിക്കുന്നത്. ഘടകകക്ഷികള് തമ്മിലുള്ള അഭിപ്രായവ്യത്യാസം മൂര്‍ച്ഛിച്ചു. ഇതിന്റെ ഫലമായി യുഡിഎഫിന് യോജിച്ച് പരിപാടിപോലും നടത്താന് കഴിയുന്നില്ല. അഞ്ചാംവര്‍ഷത്തിലേക്ക് കടക്കുന്ന സര്‍ക്കാര് അത്യഗാധമായ പ്രതിസന്ധിയിലാണ്. ജനങ്ങളെ ബാധിക്കുന്ന പ്രശ്നമൊന്നും പരിഹരിക്കുന്നതിനുള്ള പരിപാടികള് സര്‍ക്കാരിനില്ല. പരമ്പരാഗത വ്യവസായങ്ങള് തകര്‍ന്നു. പൊതുമേഖല സ്വകാര്യവല്‍ക്കരിക്കാനുള്ള പദ്ധതികളാണ് നടപ്പാക്കുന്നത്. ക്ഷേമ പെന്‍ഷനുകള്‍പോലും വിതരണം ചെയ്യുന്നില്ല. മുഖ്യമന്ത്രിയുടെ ജനസമ്പര്‍ക്കപരിപാടിയുടെ സ്ഥലത്തുപോയി വൈകിട്ടുവരെ കാത്തുകെട്ടി കിടന്നാലാണ് ആനുകൂല്യം നല്‍കുന്നത്. രാജഭരണത്തെ അനുസ്മരിപ്പിക്കുന്നവിധം മുഖ്യമന്ത്രിയുടെ ദര്‍ശനം കിട്ടുന്നവര്‍ക്കാണ് ചില പ്രത്യേക സൗകര്യങ്ങള് ലഭ്യമാകുന്നത്. ഇത്തരം പരിപാടിയില് കൂടിയും സര്‍ക്കാര് പരസ്യത്തിലൂടെയും മന്ത്രിമാരുടെ കാറിലൂടെയുള്ള സവാരികളിലുംകൂടിയാണ് സര്‍ക്കാര് ഉണ്ടെന്ന് തോന്നുന്നതുതന്നെ. ഫലത്തില് ഭരണംതന്നെ സ്തംഭനത്തിലാണ്.\nക്രമസമാധാനത്തിന്റെ കാര്യത്തില് ഇന്ത്യക്ക് മാതൃകയായിരുന്ന കേരളം ഇന്ന് പിറകോട്ടുപോയി. രണ്ടുതരം നീതിയാണ് ഇവിടെ നടപ്പാക്കുന്നത്. രാഷ്ട്രീയ താല്‍പ്പര്യത്തോടെ പാര്‍ടി പ്രവര്‍ത്തകര്‍ക്കുനേരെ കള്ളക്കേസുകള് പടച്ചുവിടുകയാണ്. യുഎപിഎയും കാപ്പയുമെല്ലാം സര്‍വസാധാരണമായി. അതേ അവസരത്തില്‍തന്നെ, സ. ഷിബിനെ കൊലപ്പെടുത്തിയ കൊലയാളികള്‍ക്ക് ജാമ്യം ലഭിക്കുന്നതിനുള്ള സൗകര്യവും സര്‍ക്കാര് ഒരുക്കിക്കൊടുത്തു. ആര്‍എസ്എസുകാരും ന്യൂനപക്ഷ വര്‍ഗീയവാദികളും പ്രതികളായ കേസുകള് ഒന്നിനുപിറകെ ഒന്നായി പിന്‍വലിക്കുന്നതിനും സര്‍ക്കാര് നേതൃത്വംനല്‍കുന്നു. വര്‍ഗീയശക്തികള്‍ക്ക് ഇത്തരം ഒത്താശ ചെയ്തതിന്റെ ഫലമായി വര്‍ഗീയധ്രുവീകരണത്തിന്റെ അന്തരീക്ഷം കേരളത്തില് സൃഷ്ടിക്കപ്പെടുകയാണ്.\nജനദ്രോഹനയങ്ങള് തീമഴപോലെ പെയ്യുന്ന വര്‍ത്തമാനകാലത്ത് അതിനെതിരെ ശക്തമായ പ്രക്ഷോഭം ഉയര്‍ന്നുവരേണ്ടതുണ്ട്. ജനങ്ങള്‍ക്കൊപ്പംനിന്ന് അവരുടെ ക്ഷേമത്തിനായി പ്രവര്‍ത്തിച്ച നായനാരുടെ ഓര്‍മകള് അത്തരം പ്രക്ഷോഭങ്ങള്‍ക്ക് നമുക്ക് കരുത്തായി തീരും


ഞാന് നന്നായില്ലേലും കുഴപ്പമില്ല.. എന്റെ അയല്‍വാസി നശിക്കണേ ദൈവമേ | USA Malayalam News Paper\nഞാന് നന്നായില്ലേലും കുഴപ്പമില്ല.. എന്റെ അയല്‍വാസി നശിക്കണേ ദൈവമേ\nStory Dated: Tuesday, March 27, 2018 02:38 hrs UTC\nപൃഥ്വിരാജിന്റെ ലംബോര്‍ഗിനി കാറുമായി ബന്ധപ്പെട്ട് അമ്മ മല്ലിക സുകുമാരന് നടത്തിയ പ്രസ്താവന സമൂഹമാധ്യമങ്ങളില് വൈറലായിരുന്നു. ഇതില് മല്ലിക സുകുമാരനെ വിമര്‍ശിച്ച് പലരീതിയിലുള്ള ട്രോളുകളും വന്നു. ഇപ്പോഴിതാ ഈ വിഷയത്തില് പ്രതികരിച്ച് ട്രാന്‍സ്‌ജെന്‍ഡറും നടിയുമായ അഞ്ജലി. ശരത് രമേശ് എന്ന വ്യക്തി എഴുതിയ കുറിപ്പ് കടമെടുത്താണ് അഞ്ജലി പ്രതികരിച്ചത്.\nഅഞ്ജലിയുടെ കുറിപ്പിന്റെ പൂര്‍ണ രൂപം-\nകഴിഞ്ഞ കുറച്ച് ദിവസങ്ങളായി ചില @#$% വ്യക്തികള് അവരുടെ മഹത്തരവും സാമൂഹിക പ്രതിബദ്ധത നിറഞ്ഞതുമായ പേജുകളിലൂടെ ശ്രീമതി 'മല്ലികാ സുകുമാരനെ'തിരെ നടത്തുന്ന 'Cyber Bullying' ആണ് ഇത്തരം ഒരു പോസ്റ്റിടാന് എന്നെ പ്രേരിപ്പിച്ചത്.\nതാരങ്ങളുടെ വീടുകളിലെ വാഹനങ്ങളെ പരിചയപ്പെടുത്തുന്ന ഒരു ചാനലിലെ പരിപാടി. അതില് ഒരു എപ്പിസോഡില് മല്ലികാ സുകുമാരന് അതിഥിയായി എത്തുന്നു.താനും മക്കളും ഉപയോഗിക്കുന്ന വാഹനങ്ങളെ പറ്റി പറയുന്ന കൂട്ടത്തില് തന്റെ മകന് 'പ്രിത്വിരാജ്' വാങ്ങിയ ലംബോര്‍ഗിനിയെ പറ്റിയും സ്വാഭാവികമായും ആ അമ്മ പറയുന്നു.തിരുവനന്തപുരത്തെ വീട്ടിലേയ്ക്ക് ഇതുവരെ കൊച്ചിയില് നിന്നും മകന് കാര് കൊണ്ടുവരാത്തത് വീട്ടിലേയ്ക്കുള്ള വഴി മോശമായത് കൊണ്ടാണെന്നും , വര്‍ഷങ്ങളായി പരാതി പറഞ്ഞ് മടുത്തെന്നും അവര് അഭിമുഖത്തില് പറയുന്നു.\nട്രോളന്മാരും , പേജ് മൊയലാളിമാരും അടങ്ങിയിരിക്കുമോ ?\nസ്വന്തം മകന് 'ലംബോര്‍ഗിനി' ഉണ്ടെന്ന് പറഞ്ഞത് വലിയ അപരാധമാണത്രെ ?? തള്ളാണത്രേ ? അതും വീട്ടിലോട്ടുള്ള വഴി മോശമായി കിടക്കുകയാണെന്ന് പറഞ്ഞാല് അത് വലിയ പൊങ്ങച്ചമാണത്രേ ..?\n'തള്ള് കുറയ്ക്ക് അമ്മായി' . 'അമ്മച്ചീ പൊങ്ങച്ചം കാണിയ്ക്കാതെ' എന്നൊക്കെ പറഞ്ഞ് നമ്മുടെ ട്രോളന്മാര് അങ്ങ് അഴിഞ്ഞാടാന് തുടങ്ങി.\nഎനിയ്ക്ക് ചോദിയ്കാനുള്ളത് ഇത്രയേ ഉള്ളു.\nവാഹനങ്ങളെ പരിചയപ്പെടുത്തുന്ന ഒരു പരിപാടിയില് അവര് തന്റെ മകന്റെ ലംബോര്‍ഗിനിയെ പറ്റിയല്ലാതെ അപ്പുറത്തെ പറമ്ബില് കുലച്ച് നില്‍ക്കുന്ന കപ്പ കുലയെ പറ്റിയാണോ പറയേണ്ടത്?\n'എടേയ് നമുക്കും നമ്മട വീട്ടിലുള്ളവര്‍ക്കും ഒരു സൈക്കിള് പോലും വാങ്ങാന് ഗതിയില്ലാത്തതിന്' അവരെന്ത് പിഴച്ചു ?. അവരുടെ മക്കള് നല്ല രീതിയില് സമ്ബാദിയ്ക്കുന്നു . ആ പൈസയ്ക്ക് അവര് ആവശ്യമുള്ളത് വാങ്ങുന്നു.അതവരുടെ കഴിവ്. അതും നോക്കി എല്ലും കഷ്ണം നോക്കി ചളുവ ഒലിപ്പിയ്ക്കുന്ന പട്ടിയെ പോലെ ഇരുന്നിട്ട് കാര്യമില്ല.\nപിന്നെ അടുത്ത പാതകം അവര് വീട്ടിലോട്ടുള്ള റോഡ് മോശമാണെന്ന് പറഞ്ഞത്രേ ?\nപോണ്ടിച്ചേരിയില് കൊണ്ട് പോയി സര്‍ക്കാരിനെ പറ്റിച്ചൊന്നുമല്ലല്ലോ അവര് കാര് വാങ്ങിയത്.റോഡ് ടാക്‌സ് ആയിട്ട് കേരള സര്‍ക്കാരിന് 50 ലക്ഷത്തോളം രൂപ അടച്ചിട്ട് തന്നെയാണ് അവര് വണ്ടി റോഡിലിറക്കിയത്.അപ്പോള് അവര്‍ക്ക് ഈ റോഡ് മോശമാണെന്ന് പറയാനുള്ള എല്ലാ അവകാശമുണ്ട്.ആ റോഡ് നന്നാക്കി കൊടുക്കാനുള്ള ഉത്തരവാദിത്വം നമ്മുടെ ഭരണകൂടത്തിനുമുണ്ട്.\nവീടിന്റെ മുന്നില് ഒരല്‍പം ചെളി കെട്ടി കിടന്നാല് പുറത്തിറങ്ങാത്തവന്മാരാണ് ഇതിനെതിരെ ട്രോളിട്ട് നടക്കുന്നതെന്നതാണ് ഏറ്റവും വലിയ തമാശ.\nഇവിടെ കാറും മല്ലിക സുകുമാരനും പ്രിത്വിരാജുമൊന്നുമല്ല വിഷയം.\nമലയാളിയുടെ സ്ഥായിയായ അസൂയ,കുശുമ്ബ്,ചൊറിച്ചില് എന്നൊക്കെയുള്ള വികാരങ്ങളുടെ മൂര്‍ത്തീ ഭാവമാണ് മല്ലികാ സുകുമാരനുമേല് എല്ലാവരും കൂടി തീര്‍ക്കുന്നത്.\nമുമ്ബ് 'ഷീലാ കണ്ണന്താനത്തെ' ആക്രമിച്ചതും ഇതേ മനോ വൈകല്യങ്ങള് നിറഞ്ഞവരാണ്.\nഞാന് നന്നായില്ലേലും കുഴപ്പമില്ല.. എന്റെ അയല്‍വാസി നശിക്കണേ എന്റെ ദൈവമേ .


നേർപഥം വാരിക - അനാഥര്‍ക്ക് തണലേകുക\nനിര്‍ഭയത്വവും നിരീക്ഷണവും നിര്‍ലോഭം ലഭിക്കേണ്ട ബാല്യങ്ങള്‍ക്ക് അവയുടെ അസാന്നിധ്യം സൃഷ്ടിക്കുന്ന പ്രശ്‌നങ്ങളും അവയെ മറികടക്കാനുള്ള ഇസ്‌ലാമിക പരിഹാരങ്ങളും വിശകലനം ചെയ്യുന്നിടത്ത് പരാര്‍ശിക്കപ്പെടെണ്ടതാണ് അനാഥത്വം. മക്കളുടെ വഴിതെറ്റിയുള്ള സഞ്ചാരത്തിന് അനാഥത്വം പലപ്പോഴും കാരണമാകാറുണ്ട്. ആവര്‍ത്തിക്കപ്പെടുന്ന യുദ്ധങ്ങളും ആധുനിക ജീവിത ശൈലി സമ്മാനിക്കുന്ന രോഗങ്ങളും പ്രകൃതി ദുരന്തങ്ങളും മൂലം വര്‍ധിക്കുന്ന മരണങ്ങള് നിമിത്തം എണ്ണം പെരുകുന്ന അനാഥകളെ സ്‌നേഹത്തിന്റെയും സുരക്ഷയുടെയും ചിറകിനുള്ളിലേക്ക് ഒതൂക്കിപ്പിടിച്ചില്ലെങ്കില് തീര്‍ച്ചയായും ഈ മനുഷ്യവിഭവങ്ങള് മലിനപ്പെടുകയും മനുഷ്യകുലത്തിനു തന്നെ ഭീഷണിയായി മാറുകയും ചെയ്യുമെന്നത് ഒരു യാഥാര്‍ഥ്യമാണ്.\nജീവിതപുഷ്പത്തിന്റെ ഇതളുകള് വിരിയുമ്പോഴേക്കും പിതാവിന്റെ മരണം സംഭവിക്കുന്ന കുട്ടികള്‍ക്ക് സ്‌നേഹവും സുരക്ഷയും നിര്‍ദേശങ്ങളും നല്‍കാനും അവരെ നന്മയിലേക്ക് കൈപിടിച്ചു നടത്താനും ആളില്ലാതാകുന്നു. പിതാവിന്റെ അഭാവം അവരെ ക്രമരഹിതജീവിതത്തിലേക്ക് തള്ളിവിടുകയും അവരിലേക്ക് കുറ്റവാസനകള് കയറിക്കൂടുകയും ചെയ്യും. എന്നാല് ഇസ്‌ലാം അവര്‍ക്ക് ചുറ്റും സംരക്ഷണഭിത്തി തീര്‍ക്കുന്നുണ്ട്.\nമരണം അല്ലാഹുവിന്റെ നിശ്ചയത്തില് മാത്രം നടക്കുന്ന ഒന്നായതിനാല് അനാഥരാകുന്ന കുഞ്ഞുങ്ങള് ജീവിച്ചിരിക്കുന്നവര്‍ക്കുള്ള ഒരു ദൈവിക പരീക്ഷണമാണ്. ആയതിനാല് ഒരിക്കലും അനാഥത്വം മൂലം ഒരു കുഞ്ഞിന്റെയും ജീവിതാവസരങ്ങള് നിഷേധിക്കപ്പെടാവതല്ല. അതിനാവശ്യമായ കരുത്തുറ്റ മാര്‍ഗനിര്‍ദേശങ്ങളാണ് അല്ലാഹു വിശ്വാസികള്‍ക്കു നല്‍കിയത്.\nഇരുപത്തിരണ്ടോളം സ്ഥലങ്ങളിലാണ് വിശുദ്ധ ക്വുര്‍ആനില് അനാഥകളെ കുറിച്ചുള്ള പരാമര്‍ശങ്ങളുള്ളത്. അതിന്ന് പുറമെ നബി വചനകള് നിരവധിയാണ്. ഇവ പരിശോധിച്ചാല് മനസ്സിലാകുന്നത് ഇവ മൂന്ന് തലങ്ങളെ ഉള്‍കൊള്ളുന്നുവെന്നതാണ്.\nഒന്ന്: അനാഥകളോടു നന്മ ചെയ്യുന്നതിന്റെ പ്രാധാന്യവും പ്രതിഫലവും ഊന്നിപ്പറയുന്നത്.\nരണ്ട്: അവരുടെ സാമൂഹ്യ അവകാശങ്ങളെ വിവരിക്കുന്നത്.\nമൂന്ന്: അവരുടെ സാമ്പത്തിക അവകാശങ്ങളെ പരിഗണിക്കുന്നത്.\nപിതാവിന്റെ ലാളനയും വാത്സല്യവും നഷ്ടപ്പട്ടവരാണല്ലോ അനാഥകള്. പക്ഷേ, ദൈവിക കാരുണ്യം അവര്‍ക്ക് നഷ്ടമാകുന്നില്ല. അവരുടെ നഷ്ടങ്ങളെ നികത്താന് ഉതകും വിധം നിയമങ്ങള് നിശ്ചയിച്ചു വെച്ച നാഥന്, ജീവിച്ചിരിക്കുന്ന ചുറ്റുമുള്ളവരോട് നിര്‍ദേശിച്ചത് അനാഥയെ കൈവിടാതെ തങ്ങളുടെ ജീവിതത്തോട് ചേര്‍ത്തു പിടിക്കാനാണ്. അല്ലാഹു പറഞ്ഞു: ''അനാഥകളെപ്പറ്റിയും അവര് നിന്നോട് ചോദിക്കുന്നു. പറയുക: അവര്‍ക്ക് നന്മ വരുത്തുന്നതെന്തും നല്ലതാകുന്നു. അവരോടൊപ്പം നിങ്ങള് കൂട്ടു ജീവിതം നയിക്കുകയാണെങ്കില് (അതില് തെറ്റില്ല). അവര് നിങ്ങളുടെ സഹോദരങ്ങളാണല്ലോ. നാശമുണ്ടാക്കുന്നവനെയും നന്മവരുത്തുന്നവനെയും അല്ലാഹു വേര്‍തിരിച്ചറിയുന്നതാണ്. അല്ലാഹു ഉദ്ദേശിച്ചിരുന്നുവെങ്കില് അവന് നിങ്ങള്‍ക്ക് ക്ലേശമുണ്ടാക്കുമായിരുന്നു. തീര്‍ച്ചയായും അല്ലാഹു പ്രതാപശാലിയും യുക്തിമാനുമാകുന്നു'' (2:220).\n''ആഹാരത്തോട് പ്രിയമുള്ളതോടൊപ്പം തന്നെ അഗതിക്കും അനാഥയ്ക്കും തടവുകാരന്നും അവരത് നല്‍കുകയും ചെയ്യും'' (76;8). അനാഥകളുടെ വിഷയത്തിലുള്ള ജാഗ്രതയും പരിഗണനയും ദൈവികമതത്തിന്റെ അടിസ്ഥാന ആദര്‍ശങ്ങളിലൊന്നാണെന്നാണ് ക്വുര്‍ആന് പഠിപ്പിക്കുന്നത്. ഇസ്‌റാഈല് സന്തങ്ങളോട് അല്ലാഹു വാങ്ങിയ കരാറില് അനാഥകളുടെ കാര്യം ഉള്‍പ്പെടുത്തി. അല്ലാഹു പറഞ്ഞു: ''മാതാപിതാക്കള്‍ക്കും ബന്ധുക്കള്‍ക്കും അനാഥകള്‍ക്കും അഗതികള്‍ക്കും നന്‍മ ചെയ്യണം... എന്നെല്ലാം നാം ഇസ്‌റാഈല്യരോട് കരാര് വാങ്ങിയ സന്ദര്‍ഭം (ഓര്‍ക്കുക)'' (2:83).\nമൂസാനബി(അ)യുടെ ചരിത്രത്തിലെ വിജ്ഞാനിയായ ഖിള്‌റിനോടാപ്പമുള്ള പഠനയാത്രയിലെ ഒരു സംഭവം പരാമര്‍ശിക്കുന്നിടത്ത്, വീഴാറായ ഒരു മതില് കൂലി വാങ്ങാതെ കെട്ടി ശരിപ്പെടുത്തി കൊടുത്തതിന്റെ കാരണം വിശദമാക്കുന്നിടത്ത് അത് രണ്ട് അനാഥക്കുട്ടികളുടേതായിരുന്നെന്നും അതിനുള്ളില് അവര്‍ക്കായുള്ള നിധി സൂക്ഷിപ്പ് ഉണ്ടായിരുന്നെന്നും പറയുന്നത് കാണാം (18:82).\nഅനാഥനായി ജനിച്ചു വളര്‍ന്ന മുഹമ്മദ് നബി(സ്വ)ക്ക് അല്ലാഹു നല്‍കിയ മഹത്തായ അനുഗ്രഹങ്ങളെ വിശുദ്ധ ക്വുര്‍ആന് എടുത്ത് പറയുന്നത് കാണുക: ''നിന്നെ അവന് ഒരു അനാഥയായി കണ്ടെത്തുകയും എന്നിട്ട് (നിനക്ക്) ആശ്രയം നല്‍കുകയും ചെയ്തില്ലേ? നിന്നെ അവന് വഴി അറിയാത്തവനായി കണ്ടെത്തുകയും എന്നിട്ട് (നിനക്ക്) മാര്‍ഗദര്‍ശനം നല്‍കുകയും ചെയ്തിരിക്കുന്നു. നിന്നെ അവന് ദരിദ്രനായി കണ്ടെത്തുകയും എന്നിട്ട് അവന് ഐശ്വര്യം നല്‍കുകയും ചെയ്തിരിക്കുന്നു'' (93:6-8).\nഅനാഥകള് ഉത്തമ മനുഷ്യരായി വളരാനുള്ള മൂന്ന് അവശ്യ ഘടകങ്ങളിലേക്ക് വെളിച്ചം വീശുന്നുണ്ട് ഈ വചനങ്ങള്. അവ തീര്‍ച്ചയായും അനാഥ സംരക്ഷകരും പരിപാലകരും ഉള്‍ക്കൊള്ളേണ്ടതും അവര്‍ക്ക് ലഭ്യമാക്കേണ്ടതുമായ അവകാശങ്ങളാണ്. ഈ വചനത്തിന്റെ വെളിച്ചത്തില് മൂന്നു കാര്യങ്ങള് അനാഥകള്‍ക്ക് അനിവാര്യമാണെന്ന് മനസ്സിലാക്കാം:\nഒന്ന്: അഭയമാകുന്ന ഒരു ഗേഹം.\nരണ്ടു: നല്ല ധാര്‍മിക ശിക്ഷണവും വിദ്യഭ്യാസവും.\nമൂന്നു: ജീവിതാവശ്യങ്ങള് നിവര്‍ത്തിക്കാന് വേണ്ട സാമ്പത്തിക ശേഷി.\nമാനസികമായ ഔന്നത്യമാണ് അനിവാര്യമായ മറ്റൊന്ന്. അല്ലാഹു പറഞ്ഞു: ''എന്നിരിക്കെ അനാഥയെ നീ അടിച്ചമര്‍ത്തരുത്''(93:9).\nഅഭിമാനത്തിനും ജീവിത സുരക്ഷക്കും പരിക്കേല്‍ക്കും വിധം അനാഥയോടു അവഗണന കാണിക്കുന്നവരെ മതനിഷേധികളായിട്ടാണ് ക്വുര്‍ആന് പരിചയപ്പെടുത്തുന്നത്. അല്ലാഹു പറയുന്നു: ''മതത്തെ വ്യാജമാക്കുന്നവന് ആരെന്ന് നീ കണ്ടുവോ? അനാഥക്കുട്ടിയെ തള്ളിക്കളയുന്നവനത്രെ അത്'' (107:12). ''അല്ല, പക്ഷേ, നിങ്ങള് അനാഥയെ ആദരിക്കുന്നില്ല'' (89:17).\nഅനാഥകള് എപ്പോഴും ദരിദ്രരാവണം എന്നില്ല. പക്ഷേ, നാഥനില്ലാത്ത സമ്പത്ത് ചൂഷണം ചെയ്യാന് എളുപ്പമാണന്ന് മലിനഹൃദയമുള്ളവര്‍ക്കറിയാം. ക്രിയാത്മകമായി വളര്‍ത്തുകയും നിലനിര്‍ത്തുകയും ചെയ്യേണ്ട അനാഥകളുടെ സമ്പത്ത് പലപ്പോഴും അതിന്റെ കൈകാര്യ കര്‍ത്താക്കള് സൂഷ്മതയില്ലാതെ കൈകാര്യം ചെയ്യുന്നതും നമുക്ക് കാണാം. 'കാട്ടിലെ മരം, തേവരുടെ ആന, വലിയെടാ വലി' എന്ന അര്‍ഥത്തില് അനാഥകളുടെ മുതല് സൂക്ഷ്മതയില്ലാതെ കൈകാര്യം ചെയ്യുന്നവര്‍ക്കു കടുത്ത താക്കീതാണ് അല്ലാഹു നല്‍കുന്നത്. അല്ലാഹു പറഞ്ഞു: ''അനാഥകള്‍ക്ക് അവരുടെ സ്വത്തുക്കള് നിങ്ങള് വിട്ടുകൊടുക്കുക. നല്ലതിനുപകരം ദുഷിച്ചത് നിങ്ങള് മാറ്റിയെടുക്കരുത്. നിങ്ങളുടെ ധനത്തോട് കൂട്ടിചേര്‍ത്ത് അവരുടെ ധനം നിങ്ങള് തിന്നുകളയുകയുമരുത്. തീര്‍ച്ചയായും അത് ഒരു കൊടും പാതകമാകുന്നു''(4:2).\n''തീര്‍ച്ചയായും അനാഥകളുടെ സ്വത്തുകള് അന്യായമായി തിന്നുന്നവര് അവരുടെ വയറുകളില് തിന്നു(നിറക്കു)ന്നത് തീ മാത്രമാകുന്നു. പിന്നീട് അവര് നരകത്തില് കത്തിയെരിയുന്നതുമാണ്'' (4:10).\n''ഏറ്റവും ഉത്തമമായ മാര്‍ഗത്തിലൂടെയല്ലാതെ നിങ്ങള് അനാഥയുടെ സ്വത്തിനെ സമീപിച്ചു പോകരുത്. അവന്ന് കാര്യപ്രാപ്തി എത്തുന്നത് വരെ (നിങ്ങള് അവന്റെ രക്ഷാകര്‍തൃത്വം ഏറ്റെടുക്കണം'' (6:152).\nഎന്നാല് പിതാവിന്റെ മരണത്തോടു കൂടി ജീവിത മാര്‍ഗം തടയപ്പെടുന്ന അനാഥകളാണെങ്കില് അവരുടെ സാമ്പത്തിക സുരക്ഷിതത്വം ഇസ്‌ലാമിക വഴികളിലൂടെ തന്നെ വിശ്വാസി സമൂഹം ഉറപ്പ് വരുത്തേണ്ടതുണ്ട്. അവരെ ദാരിദ്ര്യത്തിലേക്കും അത് മുഖേന കുറ്റവാസനകളിലേക്കും തള്ളിവിടരുത്.\n''(നബിയേ,) അവര് നിന്നോട് ചോദിക്കുന്നു; അവരെന്താണ് ചെലവഴിക്കേണ്ടതെന്ന്. നീ പറയുക: നിങ്ങള് നല്ലതെന്ത് ചെലവഴിക്കുകയാണെങ്കിലും മാതാപിതാക്കള്‍ക്കും അടുത്ത ബന്ധുക്കള്‍ക്കും അനാഥര്‍ക്കും അഗതികള്‍ക്കും വഴിപോക്കന്മാര്‍ക്കും വേണ്ടിയാണത് ചെയ്യേണ്ടത്. നല്ലതെന്ത് നിങ്ങള് ചെയ്യുകയാണെങ്കിലും തീര്‍ച്ചയായും അല്ലാഹു അതറിയുന്നവനാകുന്നു''(2:215).\nയുദ്ധാനന്തര സ്വത്തിലും (അന്‍ഫാല് 41, അല് ഹശ്ര് 7) അനന്തര സ്വത്ത് വീതം വെക്കുന്നിടത്ത് അനാഥരുടെ സാന്നിധ്യമുണ്ടങ്കില് അതിലും ഇസ്‌ലാം ഒരു ഓഹരി അനാഥക്ക് ഉണ്ടാവണമെന്ന് നിര്‍ദേശിക്കുന്നു (4:8). അനാഥ സംരക്ഷണവും പരിപാലനവും ഏെറ്റടുത്ത് നടത്തുന്ന സാമ്പത്തിക ശേഷിയുള്ളവരോട് അനാഥക്ക് സ്വന്തം സ്വത്തില്‍നിന്നും നല്‍കി മാന്യത പുലര്‍ത്താനും ദരിദ്രരോട് മര്യാദ പൂര്‍വം അനാഥയുടെ സ്വത്തില് നിന്ന് ഉപയോഗിച്ചുകൊള്ളാനും ക്വുര്‍ആന് അനുവാദം നല്‍കുന്നു (4:6).\nഈ ദൈവിക നിര്‍ദേശങ്ങള് ഉള്‍ക്കൊള്ളാന് മടി കാണിക്കുന്നവര്‍ക്ക് മുമ്പില് സ്വന്തം മരണവും അപ്പോള് അനാഥമാവുന്ന മക്കളുടെ അവസ്ഥയും ഓര്‍മിപ്പിക്കുന്നുണ്ട് അല്ലാഹു: ''തങ്ങളുടെ പിന്നില് ദുര്‍ബലരായ സന്താനങ്ങളെ വിട്ടേച്ചുപോയാല് (അവരുടെ ഗതിയെന്താകുമെന്ന്) ഭയപ്പെടുന്നവര് (അതേവിധം മറ്റുള്ളവരുടെ മക്കളുടെ കാര്യത്തില്) ഭയപ്പെടട്ടെ. അങ്ങനെ അവര് അല്ലാഹുവെ സൂക്ഷിക്കുകയും, ശരിയായ വാക്ക് പറയുകയും ചെയ്യട്ടെ'' (4:9).\nഅനാഥകളെ ഇസ്‌ലാമിക പരിപാലനത്തിലൂടെ സംരക്ഷിച്ചിട്ടില്ലെങ്കില് ആ കുട്ടികള് എല്ലാ അര്‍ഥത്തിലും വഴിപിഴച്ചുപോകും എന്നതിനാലാണ് ഇസ്‌ലാം അനാഥകളുടെ കാര്യത്തില് ഇത്രയും കരുതല് പുലര്‍ത്തുന്നത്.\nകുട്ടികള് വഴിതെറ്റുന്നതിനുള്ള പ്രധാന കാരണങ്ങളും ഇസ്‌ലാമിക പരിഹാരങ്ങളും നാം മനസ്സിലാക്കി. രക്ഷിതാക്കളുടെയും അധ്യാപകരുടെയും ചുമലിലേല്‍പിക്കപ്പെട്ട ഉത്തരവാദിത്തം ഭാരിച്ചതാണെന്ന് ഇത് നമ്മെ ബോധ്യപ്പെടുത്തുന്നു. വളരെ ജാഗ്രതയും അവബോധവും ആവശ്യമുള്ള മേഖലയാണ് പാരന്റിങ്.\nഎല്ലാ വഴികേടിന്റെയും പാതയില് നിന്ന് അകന്ന് കുട്ടികളുടെ വൈവിധ്യങ്ങളാര്‍ന്ന വളര്‍ച്ചക്കാവശ്യമായ ഇസ്‌ലാമിക പോഷണങ്ങളെ നിശ്ചിത അളവിലും സമയങ്ങളിലും നല്‍കുക മാത്രമാണ് കുഞ്ഞിന്റെ സമഗ്ര വളര്‍ച്ചക്കുള്ള മാര്‍ഗം. അതാണ് സത്യത്തില് ഇസ്‌ലാമിക് പാരന്റിങ്. എന്താണ് കുട്ടികളുടെ വൈവിധ്യമാര്‍ന്ന വളര്‍ച്ച? ഓരോ തരം വളര്‍ച്ചക്കും അനിവാര്യമായ ഇസ്‌ലാമിക പോഷണങ്ങള് എന്തെല്ലാമാണ്? വരും ലക്കങ്ങളില് വിവരിക്കാം.


ഭയപ്പെടുത്തുന്ന നിമിഷങ്ങള്! ശാസ്ത്രജ്ഞര് സംശയിക്കുന്നത് മൂന്ന് സാധ്യതകള്; കാത്തിരിപ്പോടെ ശാസ്ത്രലോകം; പൊട്ടിക്കരഞ്ഞ് ഐഎസ്ആര്‍ഒ ചെയര്‍മാന്; ചേര്‍ത്ത് പിടിച്ച് പ്രധാനമന്ത്രി - Rashtradeepika : Rashtradeepika\nഭയപ്പെടുത്തുന്ന നിമിഷങ്ങള്! ശാസ്ത്രജ്ഞര് സംശയിക്കുന്നത് മൂന്ന് സാധ്യതകള്; കാത്തിരിപ്പോടെ ശാസ്ത്രലോകം; പൊട്ടിക്കരഞ്ഞ് ഐഎസ്ആര്‍ഒ ചെയര്‍മാന്; ചേര്‍ത്ത് പിടിച്ച് പ്രധാനമന്ത്രി\nചന്ദ്രനു 2.100 കിലോമീറ്റർ ഉയരത്തിൽ ചന്ദ്രയാൻ രണ്ടിന്‍റെ നിയന്ത്രണം ഏകോപിപ്പിക്കുന്ന ബംഗളൂരുവിലെ ഐഎസ്ആർഒ കേന്ദ്രത്തിന് ലാൻഡറു(വിക്രം)മായി ബന്ധം നഷ്ടപ്പെടുകയായിരുന്നു. വരും മണിക്കൂറുകളിലെ കൂടുതൽ വിവരങ്ങൾ ലഭ്യമാകുകയുള്ളുവെന്നും ഐഎസ്ആർഒ അറിയിച്ചു.\n37 ശതമാനം മാത്രം വിജയസാധ്യത കണക്കാക്കിയ സോഫ്റ്റ് ലാൻഡിംഗ് ഏറെ ശ്രമകരമായ ഘട്ടമായിരുന്നു. ശനിയാഴ്ച പുലർച്ചെ 1.52ന് ലാൻഡിംഗ് പ്രക്രിയ തുടങ്ങിയെങ്കിലും പിന്നീട് സിഗ്നൽ ലഭിക്കാതെ വരികയായിരുന്നു. ചന്ദ്രന്‍റെ ഉപരിതലത്തിൽ നിന്നു നൂറു കിലോമീറ്റർ മുകളിൽനിന്നാണ് വിക്രം ചന്ദ്രയാനിൽനിന്നും വേർപെട്ടത്. ഇതിനു ശേഷം 15 നിമിഷങ്ങൾക്കകം ചാന്ദ്രപ്രതലത്തിൽ നാല് കാലുകളിൽ വന്നിറങ്ങാനായിരുന്നു പദ്ധതി.\nവിക്രം ഇറങ്ങുന്ന ചന്ദ്രന്‍റെ ദക്ഷിണധ്രുവം വൻ ഗർത്തങ്ങളും അഗ്നിപർവത സ്ഫോടനങ്ങളെത്തുടർന്ന് രൂപപ്പെട്ട നിരവധി പാറക്കെട്ടുകളുടെയും (ലാവ ഒഴുകി തണുത്തുറഞ്ഞ്) മേഖലയാണ്. അതുകൊണ്ടു തന്നെ അപകടരഹിതമായ ലാൻഡിംഗ് കേന്ദ്രം കണ്ടെത്തുക വളരെ ശ്രമകരമാണ്.\nവിക്രം വേർപെട്ട് ചന്ദ്രോപരിതലത്തിൽ ഇറങ്ങുന്ന 15 മിനിട്ട് മുൻപൊരിക്കലും ഇല്ലാത്ത വിധം “ഭയപ്പെടുത്തുന്ന നിമിഷങ്ങൾ’ എന്നാണ് ശാസ്ത്രജ്ഞർ വ്യക്തമാക്കിയിരുന്നത്. ചന്ദ്രനിലെ പാറകളുടെയും മണ്ണിന്‍റെയും ഘടന പഠിക്കുന്ന റോവർ വിക്രമിന്‍റെ ഉള്ളിലുണ്ട്. റോബട്ടിക്ക് സാങ്കേതികവിദ്യ ഉപയോഗിച്ച് ആറു ചക്രത്തിൽ ഓടുന്നതാണ് റോവർ.\nവിക്രം എവിടെയെങ്കിലും ഇടിച്ചിറങ്ങിയോ, മറ്റെവിടെയെങ്കിലും വിജയകരമായി ഇറങ്ങിയോ, ചന്ദ്രനിലെ ഗർത്തങ്ങളിലെവിടെയെങ്കിലും പെട്ടുപോയോ എന്നീ മൂന്ന് സാധ്യതകളാണ് ശാസ്ത്രജ്ഞർ സംശയിക്കുന്നത്. സുരക്ഷിതമായി ഇറങ്ങിയെങ്കിൽ പിന്നീട് സിഗ്നൽ ലഭിക്കാനും സാധ്യതയുണ്ട്.\nഇതിനായി കാത്തിരിക്കുകയാണ് ശാസ്ത്രലോകം. ചന്ദ്രന്‍റെ ഉപരിതലത്തിൽനിന്ന് 100 കിലോമീറ്റർ ഉയരത്തിൽ ഭ്രമണം ചെയ്യുന്ന ഓർബിറ്ററില്‌നിന്നുള്ള വിവരവും നിർണായകമാണ്. ഒരു വർഷം പ്രവർത്തന കാലമുള്ളതാണ് ഒാർബിറ്റർ. ഹൈ റെസലൂഷൻ കാമറയാണ് ഓർബിറ്ററിന്‍റെ പ്രധാന ഉപകരണങ്ങളിലൊന്ന്.


കുഞ്ഞുമകളെ മറയാക്കി മയക്കുമരുന്ന് വില്‍പന, പിതാവ് അറസ്റ്റില്\nBy Gulf Desk 979\nഅജ്മാന്: പിതാവ് മയക്കുമരുന്ന് കേസില് അറസ്റ്റിലായതോടെ9വയസുകാരിയായ മകള് നാട്ടിലേക്ക് മടങ്ങി. അജ്മാനിലാണ് സംഭവം. പിതാവിനെ മയക്കുമരുന്ന് കേസില് അറസ്റ്റ് ചെയ്തപ്പോള് ഏഷ്യന് സ്വദേശിനിയായ പെണ്‍കുട്ടി അജ്മാന് വുമണ് ആന്‍റ് ചൈല്‍ഡ് പ്രൊട്ടക്ഷന് ഫൗണ്ടേഷന്‍റെ സംരക്ഷണയിലായിരുന്നു.\nസന്ദർശക വിസയിലാണ് പിതാവ് കുട്ടിയെ യുഎഇയിലെത്തിച്ചത്. വീട്ടിലായിരുന്നു ഇയാളുടെ മയക്കുമരുന്ന് വില്‍പന. ഇതിനായി പെണ്‍കുട്ടിയെ പലപ്പോഴും ഇയാള് മറയാക്കിയിരുന്നതായും പോലീസ് പറഞ്ഞു. പോലീസ് നടത്തിയ അന്വേഷണത്തില് മയക്കുമരുന്ന് വില്‍പ കണ്ടെത്തുകയും പിതാവിനെ അറസ്റ്റ് ചെയ്യുകയുമായിരുന്നു.\nവീട്ടില് പോലീസെത്തിയപ്പോള് പേടിച്ച പെണ്‍കുട്ടിയെ അജ്മാന് വുമണ് ആന്‍റ് ചൈല്‍ഡ് പ്രൊട്ടക്ഷന് ഫൗണ്ടേഷനിലേക്ക് മാറ്റുകയായിരുന്നു. കുട്ടിയുടെ പ്രായം കണക്കിലെടുത്ത് മാനുഷിക പരിഗണന മുന്‍നിർത്തി കുട്ടിയുടെ നാട്ടിലുളള മാതാവിനെ ഫൗണ്ടേഷന് പ്രതിനിധികള് ബന്ധപ്പെടുകയും നടപടികള് പൂർത്തിയാക്കി പെണ്‍കുട്ടിയെ നാട്ടിലേക്ക് അയക്കുകയുമായിരുന്നു.


'ടി.ഡി.പി പറയുന്നത് അനുസരിക്കും, തിരിച്ചുപോയി ഡൽഹിയിൽ പ്രധാനമന്ത്രിയായി ഒന്നുകൂടി ഇരിക്കും. ': ഗോബാക്ക് വിളികളെ പരിഹസിച്ച് മോദി\nPublished on Sunday 10 February 2019 7:20 PM IST\nഗുണ്ടൂർ: പ്രധാനമന്ത്രി നരേന്ദ്രമോദിയുടെ ആന്ധ്രപ്രദേശ് സന്ദർശനത്തിനിടെ തെലുങ്കുദേശം, കോൺഗ്രസ്, ഇടതുപാർട്ടികൾ ഉയർത്തിയ പ്രതിഷേധത്തെ പരിഹസിച്ച് മോദി. പ്രതിപക്ഷപാർട്ടികൾ സംസ്ഥാന വ്യാപകമായി മോദിക്കെതിരെ ഗോ ബാക്ക് വിളികളുമായാണ് രംഗത്തെത്തിയത്. എന്നാൽ 'തിരിച്ചുപോകൂ' എന്ന് തന്നോട് പറയുന്നവർ താൻ ഡൽഹിയിലേക്ക് തിരിച്ചുപോയി വീണ്ടും രാജ്യം ഭരിക്കണമെന്ന് ആഗ്രഹിക്കുന്നവരാണെന്ന് നരേന്ദ്രമോദി തിരിച്ചടിച്ചു. ഗുണ്ടൂരിൽ നടന്ന റാലിക്കിടെയാണ് മോദിയുടെ പരിഹാസം.\nമോദിയുടെ സന്ദർശനത്തിനെതിരെ പ്രതിഷേധം സംഘടിപ്പിക്കണമെന്ന് ആന്ധ്ര മുഖ്യമന്ത്രി ചന്ദ്രബാബു നായിഡുവും പ്രതിപക്ഷ പാർട്ടികളും ആഹ്വാനം ചെയ്തിരുന്നു. മോദി ചെന്നിറങ്ങിയ ഗണ്ണവാരം വിമാനത്താവളം മുതൽ റാലി നടന്ന ഗുണ്ടൂർ വരെ 'ഗോ ബാക്ക് ' എന്നെഴുതിയ പോസ്റ്ററുകളുമായി പ്രവർത്തകർ പ്രതിഷേധിച്ചു.\n'നമ്മൾ സ്കൂളിൽ പഠിക്കുമ്പോൾ അദ്ധ്യാപകർ എഴുന്നേറ്റുവരൂ, തിരിച്ചുപോകൂ എന്ന് പറയുന്നത് പോലെയാണിത്. ടി.ഡി.പി പറയുന്നത് ഞാൻ അനുസരിക്കും. ഞാൻ തിരിച്ചുപോയി ഡൽഹിയിൽ ഒന്നുകൂടി ഇരിക്കും.' പ്രധാനമന്ത്രി പറഞ്ഞു. തനിക്ക് ഇന്ത്യയിലെ ജനങ്ങളിൽ വിശ്വാസമുണ്ടെന്നും അവർ ടി.ഡി.പിയുടെ ആഗ്രഹം സാദ്ധ്യമാക്കുമെന്നും മോദി പറഞ്ഞു.\nNARENDRA MODI AT ANDHRA PRADESH\nTDP PROTEST AT AGAINST MODI


ലിമിറ്റഡ് എഡിഷന് 450x മോഡലുമായി ഇലക്ട്രിക് സ്റ്റാര്‍ട്ടപ്പ് കമ്പനിയായ ആതര് എനര്‍ജി - Live Newage\nലിമിറ്റഡ് എഡിഷന് 450x മോഡലുമായി ഇലക്ട്രിക് സ്റ്റാര്‍ട്ടപ്പ് കമ്പനിയായ ആതര് എനര്‍ജി\nഇലക്ട്രിക് സ്റ്റാര്‍ട്ടപ്പ് കമ്പനിയായ ആതര് എനര്‍ജി 450x എന്ന പുതിയ മോഡല് അവതരിപ്പിക്കാനൊരുങ്ങുന്നു. ഇന്ത്യയിലുടനീളം ലഭ്യമാവുന്ന ലിമിറ്റഡ് എഡിഷന് മോഡലായിരിക്കും പുതിയ ആതര് 450x.\nമെച്ചപ്പെട്ട പ്രകടനം, മികച്ച കണക്റ്റിവിറ്റി സവിശേഷതകള്, കൂടാതെ കൂടുതല് ഇന്റലിജന്റ് ഫംഗ്ഷണാലിറ്റികള് എന്നിവയും പുതിയ ആതര് 450x വാഗ്ദാനം ചെയ്യുമെന്ന് കമ്പനി വ്യക്തമാക്കി.\nവാഹനം വരും ആഴ്ചകളില് വിപണിയില് അവതരിപ്പിച്ചേക്കും. പുതിയ 450xനായി കമ്പനി മുന്‍കൂട്ടി ഓര്‍ഡറുകള് സ്വീകരിച്ചുതുടങ്ങി. പുതിയ ലിമിറ്റഡ് എഡിഷന് സ്‌കൂട്ടറിനെക്കുറിച്ച് കമ്പനി മറ്റ് വിവരങ്ങളൊന്നും പുറത്തുവിട്ടിട്ടില്ല. വില ഉള്‍പ്പെടെയുള്ള വിവരങ്ങള് വാഹനം അവതരിപ്പിക്കുമ്പോള് മാത്രമേ പുറത്തുവിടുകയുള്ളൂ.\nമണിക്കൂറില് 80 കിലോമീറ്ററാണ് വാഹനത്തിന്റെ പരമാവധി വേഗത. 450 -ക്ക് പൂര്‍ണ്ണ ചാര്‍ജില് പരമാവധി 75 കിലോമീറ്റര് ദൂരം സഞ്ചരിക്കാന് കഴിയും. കൂടുതല് ശക്തമായ ഇലക്ട്രിക് മോട്ടോര്, ബാറ്ററി പായ്ക്ക് എന്നിവയുമായി ആതര് 450x എത്തുമെന്നാണ് റിപ്പോര്‍ട്ട്. നിലവില് ബാംഗ്ലൂരിലും ചെന്നൈയിലും ആതര് 450 ലഭ്യമാണ്.


യൂണിവേഴ്‌സിറ്റി കോളേജ് ...\nയൂണിവേഴ്സിറ്റി കോളേജിൽ വിദ്യാരാത്ഥി യൂണിയൻ തിരഞ്ഞെടുപ്പിലേക്ക് കെ.എസ്.യു എഐഎസ്എഫ് പ്രതിനിധികൾ സമർപ്പിച്ച പത്രികകൾ തള്ളിയതിൽ എസ്എഫ്ഐയുടെയും ചില അധ്യാപകരുടെയും ഒത്തുകളിയെന്ന് ആരോപണം. കെഎസ്.യു സംസ്ഥാന പ്രസിഡന്റ് അഭിജിത്ത്, എഐഎസ്എഫ് ജില്ലാ സെക്രട്ടറി കണ്ണൻ എസ് ലാൽ എന്നിവരാണ് വിഷയത്തിൽ രൂക്ഷ വിമർശനവുമായി രംഗത്തെത്തിയത്. ക്യാപസുകളിൽ എസ്എഫ്ഐ കൈക്കൊള്ളുന്ന ഫാസിസ്റ്റ് നടപടികളുടെ ഭാഗമാണിതെന്ന് കെഎസ്.യു സംസ്ഥാന പ്രസിഡന്റ് അഭിജിത്ത് അരോപിച്ചു. അടുത്ത കാലത്ത് ഉണ്ടായ വിവാദങ്ങളുടെ പശ്ചാത്തലത്തിലും എസ്എഫ്ഐ മാറാൻ തയ്യാറല്ലെന്നതിന്റെ സൂചകളാണ് ഇതിലൂടെ വ്യക്തമാകുന്നതെന്നും അദ്ദേഹം അഴിമുഖത്തോട് പ്രതികരിച്ചു.\nയൂണിവേഴ്സിറ്റി കോളേജിലെ ഏഴ് സീറ്റുകളിലേക്കാണ് കെഎസ് യു പത്രിക സമര്‍പ്പിച്ചിരുന്നത്. ഇതില് 'ദി പ്രസിഡന്റ്' 'ദി വൈസ് പ്രസിഡന്റ്' എന്നിങ്ങനെ സ്ഥാനപ്പേരുകള് സൂചിപ്പിച്ചില്ലെന്ന കാരണം ചൂണ്ടിക്കാട്ടിയാണ് പത്രിക തള്ളിയതെന്നാണ് ആരോപണം. എന്നാൽ തിരഞ്ഞെടുപ്പ് സംബന്ധിച്ച ഒരു മാനദണ്ഡങ്ങളിലും ഇക്കരമൊരു നിർദേശം നിലവിലില്ലെന്നും കെഎസ്.യു വ്യക്തമാക്കുന്നു. രണ്ടു പതിറ്റാണ്ടിന് ശേഷമാണ് കെഎസ്‌യു യൂണിവേഴ്‌സിറ്റി കോളജില് മത്സിക്കാനൊരുങ്ങിയത്.\nഅഭിജിത്തിന്റെ പ്രതികരണം ഇങ്ങനെ- അടുത്തിയെ വലിയ വിവാദങ്ങൾ ഉണ്ടായിട്ടും എസ്എഫ്ഐ മാറാൻ തയ്യാറല്ല, കോളേജ് യുണിയൻ തിരഞ്ഞെടുപ്പ് നടക്കുന്നത് ലിങ്ദേ കമ്മിറ്റി ശുപാർശകള് പ്രകാരമാണ്. ഈ ശുപാർശകളിൽ ഒരിടത്തും 'ദി' എന്നൊന്നിനെ കുറിച്ച് പറയുന്നില്ല. ലിങ്ദോ കമ്മിറ്റി പ്രകാരം പറയാത്ത ഒരു നിർദേശത്തെ ചലഞ്ച് ചെയ്യുന്നത് എസ്എഫ്ഐയുടെ താൽപര്യത്തിന് വേണ്ടിയാണ്.\nരണ്ട് ദിവസം മുന്‍പ് കോളേജിൽ എല്ലാ വിദ്യാർത്ഥി സംഘടനയുടെയും യോഗം വിളിച്ചിരുന്നു. അതിൽ റിട്ടേണിങ്ങ് ഓഫീസറായ ഇടത് ആഭിമുഖ്യമുള്ള അധ്യാപകൻ ഒപ്പു വച്ചിട്ടുള്ള നോട്ടിഫിക്കേഷൻ നൽകിയിരുന്നു. അതിൽ നോമിനേഷൻ നൽകേണ്ടതിനെ കുറിച്ചുള്ള നിർദേശങ്ങളും ഉണ്ടായിരുന്നു. അതിലും ചെയർമാൻ, വൈസ് ചെയർപേഴ്സൺ എന്നിങ്ങനെയാണ് ചൂണ്ടിക്കാട്ടിയിരുന്നത്. എന്നാൽ അതിലും 'ദി' എന്ന നിർദേശം അവിടെയും വന്നിട്ടില്ല.\nഇതിനെല്ലാം പുറമെ, നാമ നിര്‍ദേശ പത്രിക സമർപ്പിച്ചപ്പോഴുള്ളതാണ്. പത്രിക സ്വീകരിക്കുമ്പോൾ അത് പരിശോധിക്കുകയും കുഴപ്പമില്ലെന്ന് വ്യക്തമാക്കി സ്വീകരിക്കുകയും ചെയ്തതാണ്. ഇതിനെല്ലാം ശേഷം എസ്എഫ്ഐയുടെ സമ്മർദ്ദത്തിന് വഴങ്ങി ചില അധ്യാപകർ ഒത്തുകളിച്ച് നോമിനേഷൻ തള്ളിച്ചു എന്നതാണ് യാഥാർത്ഥ്യം. ഇത് പൊതു സമൂഹത്തെയും വിദ്യാര്‍ത്ഥി സമൂഹത്തെയും ബോധ്യപ്പെടുത്താൻ നിയമ നടപടികൾ ഉൾപ്പെടെയുള്ളവയുമായി മുന്നോട്ട് പോവും. എഐഎസ്എഫിന്റെ പ്രത്രികയും തള്ളിക്കുകയാണ് ഉണ്ടായത്. എന്നാൽ പിജി ഫസ്റ്റ് ഇയര് റപ്പായി എഐഎസ്എഫിന്റെ സ്ഥാനാര്‍ത്ഥിയും ട്രാന്‍സ്‌ജെന്റര് വിദ്യാര്‍ത്ഥിയുമായ നാദിറയുടെ പത്രിക സ്വീകരിച്ചതും ഈ അഡ്ജസ്റ്റ്മെന്റ് ആയിരിക്കാം.\nലിങ്ദോ കമ്മിറ്റി റിപ്പോർട്ടിലും നോട്ടിഫിക്കേഷനിലും പറയാത്ത ദി എന്ന മാനദണ്ഡത്തെ കുറിച്ച് എസ്എഫ്ഐക്കും ഇടത് സംഘടകളും ചലഞ്ച് ചെയ്യുന്നുണ്ടെങ്കിൽ അവർക്ക് ഭയമാണ്. ക്യാപസിൽ മറ്റ് സംഘടനകൾ വരുന്നതിലെ പേടിയും അമർഷവുമാണ്. ഇത്തരം നടപടികൾ ഫാസിസമാണ്, രാജ്യത്ത് ആർഎസ്എസ് നടപ്പാക്കാൻ ശ്രമിക്കുന്നതെന്തോ അതാണ് എസ്എഫ്ഐയും ക്യാപസുകളിൽ കൈക്കൊള്ളുന്നത്. ഇതിന് ചില അധ്യാകരുടെ പിന്തുണയും ലഭിക്കുന്നുണ്ട്. അഭിജിത്ത് പറയുന്നു.\nപി.എം.ബോബൻ (ചെയർമാൻ), ആര്യ എസ്.നായർ (ചെയർപേഴ്സൻ), സി.അമൽ ചന്ദ്ര (ആർട്സ് ക്ലബ് സെക്രട്ടറി, യുയുസി), ഐശ്വര്യ ജോസഫ് (ജനറൽ സെക്രട്ടറി), അമല് പി.ടി. (ഫസ്റ്റ് ഇയര് റപ്പ്), അല്‍സാഫ് (മാഗസിന് എഡിറ്റര്) എന്നിവരാണ് കെഎസ്‌യുവിന് വേണ്ടി പത്രിക സമര്‍പ്പിരുന്നത്.\nഅതേസമയം, പത്രിക തള്ളിയതിനെതിരെ നിയമപരമായി മുന്നോട്ട് പോവുമെന്നാണ് സിപിഐ അനുകൂല വിദ്യാർത്ഥി സംഘടനയായ എഐഎസിഎഫിന്റെയും നിലപാട്. എഐഎസ്എഫ് സമർപ്പിച്ച രണ്ട് പത്രികകളായിരുന്നു ഇന്നലെ തള്ളിയത്. ഇതിന് പിന്നിൽ എഎസ്ഐയുടെയും ചില അധ്യാപകരുടെയും ഇടപെടലാണെന്നു സംഘടനാ നേതാക്കൾ ആരോപിക്കുന്നു.\nആരാധന (വൈസ് ചെയര്‍പേഴ്സന്), റനിന് (യുയുസി), നാദിറ (ഫസ്റ്റ് ഇയര് പിജി റെപ്പ്) എന്നിവരുടെ പത്രികകളാണ് എഐഎസ്എഫ് സമര്‍പ്പിച്ചത്. ഇതിൽ നാദിറയുടെതൊഴികെ രണ്ടെണ്ണവും തള്ളിയിട്ടുണ്ട്. എന്നാൽ മറ്റ് കോളേജിലൊന്നും ഇല്ലാത്ത പ്രശ്നങ്ങളാണ് യൂണിവേഴ്സിറ്റി കോളേജിലുള്ളതെന്ന് എഐഎസ്എഫ് ജില്ലാ സെക്രട്ടറി കണ്ണൻ എസ് ലാൽ പറയുന്നു. തള്ളിയ സംഘടനാ പ്രതിനിധികളുടെ പത്രിനിധികളുടെ പത്രികയിൽ ഒന്നിൽ 'ദി' ചേർത്തില്ലെന്നാണ് ആരോപണം. മറ്റൊന്നിൽ പത്രികയിൽ അധ്യാപകർ പൂരിപ്പിക്കേണ്ട അറ്റൻഡൻസിന്റെ കോളത്തിൽ അക്ഷരത്തിൽ എഴുതിയില്ലെന്നാണ് തള്ളാൻ കാരണം. കുത്ത്, കോമ തുടങ്ങിയ നിസാരമായ ആരോപണങ്ങളാണ് തടസങ്ങളായി ഉന്നയിക്കുന്നതെന്നും കണ്ണൻ എസ് ലാൽ ആരോപിച്ചു.\nയുണിവേഴ്സിറ്റി കോളേജിലേതിന് സമാനമായാണ് തിരുവനന്തപുരത്തെ തന്ന വിമൺസ് കോളേജിലും മറ്റുള്ളതിടത്തും സമർപ്പിച്ചത്. അവിടെയെല്ലാം പത്രിക സ്വീകരിക്കുകയും ചെയ്തു. യൂണിവേഴ്സിറ്റി കോളേജിൽ ജനാധിപത്യപരമായ തിരഞ്ഞെടുപ്പിന് തയ്യാറല്ലെന്നാണ് ഈ നടപടികളിലൂടെ നൽകുന്ന സന്ദേശം.\nറിട്ടേണിങ്ങ് ഓഫീസറും അധ്യാപകരും വ്യക്തതയില്ലാത്തരൂപത്തിൽ പ്രവർത്തിക്കുകയാണ്. ജനാധിപത്യ പരമായ മല്‍സരം ഇല്ലാതാക്കുക എന്നതാണ് ലക്ഷ്യം. ഇനാധിപത്യത്തെ പ്രോല്‍സാഹിപ്പിക്കാത്ത നടപടിയാണിതെന്നും ജില്ലാ സെക്രട്ടറി പറയുന്നു.\naisf KSU nomination union election university college


ഋതാവാങ്മുനി ചെയ്ത ഇതിഹാസ വര്‍ണ്ണനം :: Janmabhumi Daily\nThursday 21 January 2016 8:56 pm IST\nരേവതി നക്ഷത്രത്തിന്റെ തേജസ്സില് നിന്നും അതിസുന്ദരിയായ ഒരു കന്യക സംജാതയായി. ലക്ഷ്മീദേവിക്കൊത്ത അവളെ കണ്ടെടുത്ത പ്രമുചമുനി രേവതിയെന്ന പേരിട്ടു സ്വന്തം മകളെപ്പോലെ അവളെ വളര്‍ത്തി. കാലക്രമത്തില് അവള്‍ക്ക് യോജിച്ചൊരു വരന് ആരാകും എന്ന് മുനി ആലോചിച്ചു. യജ്ഞശാലയിലെ അഗ്‌നി, മുനിയോടു പറഞ്ഞത് അവള്‍ക്ക് അനുയോജ്യനായ വരന് ധര്‍മ്മിഷ്ഠനും ബലവാനും വീരനും പ്രിയംവദനുമായ ദുര്‍ദ്ദമന് എന്ന രാജാവായിരിക്കും എന്നാണ്. ആ സമയം നായാട്ടിനായി ദുര്‍ദ്ദമന് കാട്ടില് എത്തിച്ചേര്‍ന്നു. വിക്രമശീലന്റെയും കാളിന്ദിയുടെയും പുത്രനായ അദ്ദേഹം ആശ്രമത്തില് കടന്നു ചെന്ന്. മുനിയെ കാണാഞ്ഞ്, രേവതിയോട് 'പ്രിയേ' എന്നു സംബോധന ചെയ്ത് വിളിച്ച് മുനിയെവിടെ എന്നന്വേഷിച്ചു. 'മഹര്‍ഷി അഗ്‌നിശാലയില്‍പ്പോയിരിക്കുന്നു' എന്ന് കന്യക മറുപടിയും പറഞ്ഞു. മുനി അഗ്‌നിശാലയ്ക്കരുകില് തേജസ്വിയായ രാജാവിനെ കണ്ടു. തന്റെ മകള്‍ക്ക് യോജിച്ചവന് തന്നെയിദ്ദേഹം എന്ന് മുനി നിശ്ചയിച്ചു. 'രാജ്യത്തിനും അങ്ങേയ്ക്കും മാതാപിതാക്കന്മാര്‍ക്കും സൗഖ്യമാണല്ലോ, അല്ലെ? അങ്ങയുടെ പ്രിയപത്‌നീ ഇവിടെയുണ്ടല്ലോ അതുകൊണ്ട് അങ്ങ് മറ്റുള്ളവരുടെ വിശേഷങ്ങള് എന്തൊക്കെയെന്നു പറയൂ.' രാജാവ് ചിന്താക്കുഴപ്പത്തിലായി. 'ആരാണ് എന്റെ പത്‌നിയായി ഒരുവള് ഇവിടെക്കഴിയുന്നത്?' 'നിന്റെ പത്‌നി, അതിസുന്ദരിയായ രേവതിയെ നീയറിയില്ലെന്നോ?' 'എനിക്ക് കൊട്ടാരത്തില് ഭാര്യമാരുണ്ട്. എന്നാല് അങ്ങ് പറഞ്ഞയാളെ ഞാനറിയില്ല.' 'നീയിപ്പോള് പ്രിയേ എന്ന് വിളിച്ചില്ലേ? അവളാണ് നിന്റെ ഭാര്യ. അഗ്‌നിയുടെ അനുഗ്രഹ പ്രഭാവത്താലാണ് നീയവളെ പ്രിയേ എന്ന് അഭിസംബോധന ചെയ്തത്'. തന്റെ വേളിക്കായി ഒരുക്കം നടത്തുന്നതുകണ്ട് രേവതി പറഞ്ഞു: അച്ഛാ, എന്റെ വിവാഹം രേവതി നാളില്‍ത്തന്നെ നടത്തണം.'. 'പണ്ട് രേവതിയെ ഭൂമിയിലേയ്ക്ക് ഇറക്കി കൊണ്ടുവന്ന ഋതവാക്ക്മുനി തടുത്താല് രേവതി ദിനത്തില് മംഗലം നടക്കാതെ പോവുമല്ലോ?' എന്ന് പിതാവ് ശങ്ക പൂണ്ടു. 'തപസ്സുചെയ്ത് പ്രബലരായിത്തീര്‍ന്നവരില് ഋതവാക്ക് മാത്രമല്ലല്ലോ ഈ ഭൂമിയില് ഉള്ളത്? അച്ഛന്റെ തപ:ശക്തി എനിക്കറിയാം. രേവതീ നക്ഷത്രത്തെ യഥാ സ്ഥാനത്ത് വച്ചിട്ട് എന്റെ വിവാഹം നടത്തിത്തന്നാലും.' അങ്ങനെയാകട്ടെ എന്ന് പറഞ്ഞു മുനി നക്ഷത്രത്തെ ചന്ദ്രവീഥിയില് പുന:സ്ഥാപിച്ചു. എന്നിട്ട് രേവതി നാളില് കന്യാദാനവും നടത്തി. വിവാഹാനന്തരം എന്താണ് വരന്റെ ആഗ്രഹം എന്ന് ദുര്‍ദ്ദമനോട് ചോദിച്ചപ്പോള് 'ഞാന് സ്വയംഭുവമനുവിന്റെ കുലത്തില് ജനിച്ചവനാണെന്നും അതിനാല് മന്വന്തരാധിപനായ ഒരു പുത്രനുണ്ടാവാന് ഞങ്ങളെ അനുഗ്രഹിക്കണം' എന്നുമദ്ദേഹം പറഞ്ഞു. 'അതാണ് നിന്റെ അഭീഷ്ടമെങ്കില് നീ ദേവിയെ ആരാധിക്കുക. മന്വന്തരാധിപനായ പുത്രന് നിനക്കുണ്ടാവും. അഞ്ചാംവേദമെന്ന് പുകള്‍പെറ്റ ദേവീഭാഗവതം അഞ്ചു നാള് കേട്ടാല്‍ത്തന്നെ നിന്റെ ആഗ്രഹങ്ങള് സാധിക്കും. രേവതിയില് നിനക്കുണ്ടാവുന്ന അഞ്ചാമത്തെ പുത്രനാണ് മനുവാകുക.' വേദജ്ഞനും ധര്‍മ്മിഷ്ഠനുമായിരിക്കും ആ മനുവെന്നു മുനി അവരെ അനുഗ്രഹിച്ചയച്ചു. സ്വന്തം മക്കളെപ്പോലെയാണ് ദുര്‍ദ്ദമന് തന്റെ പ്രജകളെ പരിപാലിച്ചിരുന്നത്. അക്കാലം ഒരു ദിനം ലോമേശന് എന്ന് പേരായ മുനി കൊട്ടാരത്തിലെത്തി. അര്‍ഘ്യങ്ങള് അര്‍പ്പിച്ചശേഷം രാജാവ് മുനിയോട് പുത്രലാഭത്തിനായി തനിക്ക് ദേവീഭാഗവതം കേള്‍ക്കണമെന്നുണ്ട് എന്നഭ്യര്‍ത്ഥിച്ചു. 'എല്ലാവര്‍ക്കും സമാരാദ്ധ്യയായ ജഗജ്ജനനിയെപ്പറ്റി കേള്‍ക്കാനായാണല്ലോ നീയാഗ്രഹിച്ചത്. ഇത് കേട്ടാല്‍പ്പിന്നെ നിന്നില് ആഗ്രഹങ്ങളൊന്നും ബാക്കിയാവില്ല.' നല്ലൊരു നാളില് സമാരംഭിച്ച് അഞ്ചുദിവസം കൊണ്ട് രാജാവും രാജ്ഞിയും ദേവിയുടെ കഥകേട്ടു. ഏഴാം നാളില് രാജാവും മുനിയും പുരാണത്തെ പൂജിച്ചു. എല്ലാവര്‍ക്കും സമ്മാനങ്ങളും നല്‍കി. കാലക്രമത്തില് രാജ്ഞി ഗര്‍ഭിണിയായി. ഉചിതമായ ഒരു ശുഭമുഹൂര്‍ത്തത്തില് രാജ്ഞിക്ക് ഒരു പുത്രനെ പ്രസവിച്ചു. രാജാവ് അതീവ സന്തുഷ്ടനായി. രൈവതന് എന്ന് പേരിട്ട്, അവനെ എല്ലാ വിദ്യകളും പഠിപ്പിച്ചു. ഉപനയനാദി കര്‍മ്മങ്ങള് കഴിപ്പിച്ച് ഉത്തമനായി അവനെ വളര്‍ത്തി. സര്‍വ്വവിദ്യാവിചക്ഷണനും പണ്ഡിതനുമായ രൈവതനെ ബ്രഹ്മാവ് മനുവായി വാഴിച്ചു. സൂതന് പറഞ്ഞു: ഇങ്ങനെ ദേവീഭാഗവത മാഹാത്മ്യം പറഞ്ഞതിന് ശേഷം അഗസ്ത്യമുനി സ്‌കന്ദനെ വണങ്ങി സ്വന്തം ആശ്രമത്തിലേയ്ക്ക് മടങ്ങി. ഇതൊക്കെയാണ് ദേവീ ഭാഗവതത്തിന്റെ മാഹാത്മ്യം. ഇത് പൂര്‍ണ്ണമായി വര്‍ണ്ണിക്കാന് ആര്‍ക്കുമാവില്ലതന്നെ. ഇത് കേള്‍ക്കുന്നവര്‍ക്ക് സകല ഐശ്വര്യങ്ങളും ഒടുവില് മുക്തിയും ലഭ്യമാകും. (തുടരും)\nഹിന്ദുക്കളായതോ ഞങ്ങള് ചെയ്ത തെറ്റ് ...\nഇന്നലെ സത്യപ്രതിജ്ഞ ചെയ്ത കേന്ദ്രമന്ത്രിമാര്\nസസ്‌പെന്റു ചെയ്ത ചെയര്‍മാന് സീറ്റ് നല്കി\nകേളിപാടത്ത് കൃഷി ചെയ്ത മത്സ്യങ്ങള് ചത്തുപൊന്തി\nരാമന്റെ ന്യായവും ബാലി ചെയ്ത അന്യായവും


KELKKAM - Audio e-book Lanch by keralabookstore.com | ഇനി പുസ്തകങ്ങൾ കേൾക്കുകയുമാവാം; ശബ്ദ ലേഖനത്തിന്റെ അനന്തമായ ഡിജിറ്റൽ സാധ്യതകൾ പ്രയോജനപ്പെടുത്തിക്കൊണ്ട് മലയാളത്തിലെ ആദ്യ ശ്രാവ്യ പുസ്തകശേഖരം ' കേൾക്കാം' പുറത്തിറങ്ങി - MarunadanMalayalee.com\nഹോം സാഹിത്യം പുസ്തക വാർത്ത\nഇനി പുസ്തകങ്ങൾ കേൾക്കുകയുമാവാം; ശബ്ദ ലേഖനത്തിന്റെ അനന്തമായ ഡിജിറ്റൽ സാധ്യതകൾ പ്രയോജനപ്പെടുത്തിക്കൊണ്ട് മലയാളത്തിലെ ആദ്യ ശ്രാവ്യ പുസ്തകശേഖരം ' കേൾക്കാം' പുറത്തിറങ്ങി\nApril 08, 201605:04 PM IST Permalink\nശബ്ദ ലേഖനത്തിന്റെ അനന്തമായ ഡിജിറ്റൽ സാധ്യതകൾ തുറന്നു കൊണ്ടിരിക്കുന്ന ഈ കാലത്ത് മലയാളത്തിൽ ആദ്യമായി ശബ്ദ സാഹിത്യത്തിനായി ഒരു പുത്തൻ സംരംഭത്തിന് തുടക്കമിട്ടിരിക്കുകയാണ് ഒരുകൂട്ടം കലാകാരന്മാർ. വാമൊഴിയായി പുസ്തകങ്ങൾ വായനക്കാരിലേക്കെത്തിക്കുന്ന ഓൺലൈൻ ശ്രവ്യ പുസ്തക ശേഖരമാണ് കേൾക്കാം. അതായത് ഇനി പുസ്തകങ്ങളെ നമുക്ക് കേൾക്കാൻ സാധിക്കുമെന്ന് ചുരുക്കം.\nകേരള ബുക്ക് സ്റ്റോർ ഡോട് കോം എന്ന ഈ ഓൺലൈൻ പുസ്തക ശാല വഴി മൊബൈൽ ഫോൺ വഴി വരെ സുന്ദരമായ ഒരു ഗാനം ആസ്വദിക്കുന്നതു പോലെ നമുക്ക് പുസ്തകങ്ങൾ ആസ്വദിക്കാം. കേൾക്കാം എന്നു പേരിട്ടിരിക്കുന്ന പുസ്തക ശേഖരം ഓൺലൈനിൽ വരെ കിട്ടും. മലയാളത്തിൽ ഇത് ആദ്യമായാണ് ഇത്തരത്തിൽ ശബ്ദലേഖനത്തിലൂടെ പുസ്തകങ്ങൾ ആസ്വാദകരിലേക്ക് എത്തുന്നത്.\nകെബിഎസ് ഇ ബുക്ക് റീഡർ എന്ന ആപ്ലിക്കേഷൻ വഴി പുസ്തകങ്ങൾ ഡൗൺലോഡ് ചെയ്യാം. അതായത് ആപ്പ് ഡൗൺലോഡ് ചെയ്ത് ആവശ്യമുള്ള പുസ്‌കങ്ങളുടെ ശബ്ദ പതിപ്പ് കേരള ബുക്ക് സ്റ്റേറിന്റെ വെബ്സൈറ്റിൽ നിന്ന് തെരഞ്ഞെടുക്കുന്നത് അനുസരിച്ച് മൊബൈലിലോ ടാബിലോ എത്തും.\nമലയാള സാഹിത്യത്തിലെ മികച്ച കൃതികൾ പശ്ചാത്തല സംഗീതത്തിന്റെയും മറ്റും അകമ്പടിയോടെയാണ് വായിച്ച് അവതരിപ്പിക്കുന്നത്. ഇത് മികച്ച ശ്രവ്യാനുഭവം ആക്കാനും ബുദ്ധിമുട്ടുകൾ ഒന്നും കൂടാതെ ഡൗൺലോഡ് ചെയ്ത് കേൾക്കാനും മികച്ച സാങ്കേതിക സന്നാഹമാണ് ഒരുക്കിയിരിക്കുന്നത്.\nആദ്യ ഓൺലൈൻ ശ്രാവ്യ പുസ്തകമായ അഷിതയുടെ മയിൽപ്പീലി സ്പർശം എന്ന ബാലസാഹിത്യ കൃതി തിരുവനന്തപുരം റഷ്യൻ കൾച്ചറൽ സെന്ററിൽ നടന്ന ചടങ്ങിൽ സംവിധായകൻ സത്യൻ അന്തിക്കാട്, ഛായാഗ്രാഹകൻ വേണു എന്നിവർ ചേർന്ന് ഉദ്ഘാടനം ചെയ്തു. മനസ്സിലെ മാലിന്യങ്ങളെ അകറ്റാനുള്ള ഉപാധിയാണ് കേൾവി എന്ന് സത്യൻ അന്തിക്കാട് ഉദ്ഘാടന പ്രസംഗത്തിൽ പറഞ്ഞു. ചെറുപ്പത്തിൽ ആനുകാലികങ്ങളിൽ വന്ന കഥകൾ കേട്ട് വളർന്നതാണ് തന്നെ സിനിമാക്കാരനാക്കിയതെന്നും അദ്ദേഹം പറഞ്ഞു.\nകേരളാ ബുക്ക് സ്റ്റോർ ഡോട്ട് കോം എന്ന ഓൺലൈൻ പുസ്തകശാലയാണ് കേൾക്കാം ശ്രാവ്യപുസ്തക ശേഖരം പുറത്തിറക്കിയത്. മലയാളത്തിലെ ആദ്യത്തെ സംരംഭമാണിത്. മലയാള സാഹിത്യത്തിലെ മികച്ച കൃതികൾ പശ്ചാത്തല സംഗീതത്തിന്റെയും മറ്റും അകമ്പടിയോടെയാണ് വായിച്ച് അവതരിപ്പിക്കുന്നത്. സാഹിത്യ കൃതികൾ വായിച്ചു കേൾക്കാൻ താത്പര്യമുള്ളവർ, അക്ഷരം പഠിച്ച് തുടങ്ങുന്ന കുട്ടികൾ, കാഴ്ചയില്ലാത്തവർ, വയോധികർ എന്നിവർക്കെല്ലാം കേൾക്കാം പുതിയ വാതിൽ തുറക്കുമെന്ന് അണിയറ പ്രവർത്തകർ പറയുന്നു.\nകൂടുതൽ വിവരങ്ങൾക്ക് ഇവിടെ ക്ലിക്ക് ചെയ്യുക.\nകടലോളം കനവുമായി ഒരു കരൾ; ഡോ ഷബീർ എംഎസിന്റെ പുതിയ നോവൽ; പേരൂർക്കട ജില്ലാ ആശുപത്രിയിലെ ഓർത്തോപീഡിക് സർജൻ ജോലിക്കിടയിൽ എഴുത്ത് തുടരുമ്പോൾ\nബിജു ആർ.എസിന്റെ 'ഓർമ്മമരത്തണലിൽ കൂടൊരുക്കുന്ന പക്ഷികൾ' പുറത്തിറങ്ങി\nഅമ്മയുടെയും മകളുടെയും പുസ്തകങ്ങൾ ഒരേ ദിവസം; പ്രസംഗ- കവിതാസമാഹാരങ്ങൾ പ്രകാശനം ചെയ്തത് പെരുമ്പടവം ശ്രീധരൻ\nവിപ്‌ളവത്തിന്റെ വേനൽത്തിരകളിൽ എണ്ണ പകർന്ന കാലത്തെ കുറിച്ചല്ല; അധികാരത്തിന്റെ ആലവട്ടങ്ങൾക്കിടയിൽ അഗ്‌നി പടർന്ന കാലം; ഏഷ്യാനെറ്റ് റീജനൽ എഡിറ്റർ അജയഘോഷ് രചിച്ച 'ചെങ്കൊടിക്ക് തീ പിടിച്ച കാലം' എത്തുമ്പോൾ\nരാജൻകേസിൽ ജയറാം പടിക്കലിനെ വിശ്വസിച്ചത് കരുണാകരന് വീഴ്‌ച്ചയായി; ചാരക്കേസിൽ കരുണാകരന് മാത്രം നീതി ലഭിച്ചില്ല; കേരള രാഷ്ട്രീയത്തിലെ കാണാകഥകൾ പരസ്യമാക്കി കെ. കരുണാകരന്റെ വിശ്വസ്തന്റെ പുസ്തകം; കെ.എസ്.പ്രേമചന്ദ്രക്കുറുപ്പിന്റെ 'ലീഡർക്കൊപ്പം മൂന്നരപ്പതിറ്റാണ്ട് 'പ്രകാശനം നാളെ\nഅക്ഷരതെറ്റുകളാൽ സമ്പന്നമായ ബാല്യത്തിലെ കുട്ടിക്കഥകൾ തന്ന ധൈര്യം ഒന്നുവേറെ; ഇന്നിന്റെ നേർകാഴ്ചകളുമായി നയന വൈദേഹി സുരേഷിന്റെ 'ഒരുമ്പെട്ടോള്' എന്ന ചെറുകഥാ സമാഹാരം; സിത്താര കൃഷ്ണകുമാർ പ്രകാശനം ചെയ്തപ്പോൾ അത് സ്വപ്‌നസാഫല്യവും\n47-ാം വാർഷികത്തിന് 47 പുസ്തകങ്ങളുമായി ഡിസി ബുക്‌സ്; 23ാമത് ഡിസി കിഴക്കെമുറി സ്മാരകപ്രഭാഷണം സുനിൽ പി ഇളയിടം നിർവഹിക്കും\nപിരപ്പിൻകോട് മുരളി രചിച്ച എന്റെ ഒഎൻവി പുസ്തകം പ്രകാശനം ചെയ്തു; ആദ്യ കോപ്പി ഒഎൻവിയുടെ മകൻ രാജീവിന് നൽകി പ്രകാശനം ചെയ്തത് എം എ ബേബി\nരമേശ് ചെന്നിത്തലയുടെ മകൻ ഡോ. രോഹിത് ചെന്നിത്തല മാനേജിങ് ഡയറക്റ്റർ; ശ്രേഷ്ഠ ബുക്‌സിന്റെ പുതിയ ഷോറൂം ഉദ്ഘാടനം ചെയ്ത് ചെന്നിത്തല\nഎല്ലാവരും സ്വന്തം അണികളോടു മാത്രം ചോദ്യങ്ങളില്ലാതെ സംസാരിക്കുമ്പോൾ രാഷ്ട്രീയമായ വന്ധ്യത ഉണ്ടാകും; പ്രയോജനകരമായി സംസാരിക്കേണ്ടത് എതിർപക്ഷത്തോടാണെന്ന തത്ത്വത്തെ അടിസ്ഥാനമാക്കിയാവാം ഈ പുസ്തകം അവതരിപ്പിക്കുന്ന ചുമതല ഹരിദാസ് എന്നെ ഏൽപ്പിച്ചതെന്ന് അവതാരികയിൽ ഡോ സെബാസ്റ്റ്യൻ പോൾ; കെവിഎസിന്റെ പുസ്തകം 'സ്വപക്ഷ വിചാരങ്ങൾ' ചർച്ചകളിലേക്ക്


ജിസിസി രാജ്യങ്ങളില് ഇരുനൂറിലധികം റീട്ടെയ്ല് ഫാര്‍മസികളുമായ് മെഡ്7 | Med Seven Pharmacy\nനാല് ദശാബ്ദങ്ങളായി ജിസിസി രാജ്യങ്ങളില് ഹെല്‍ത്ത് കെയര് രംഗത്തുള്ള പ്രമുഖര് നേതൃത്വം നല്‍കുന്ന മെഡ്7-ന് ഇന്ന് ഇരുന്നൂറിലധികം റീട്ടെയില് ഫാര്‍മസി ശൃംഖലകളുണ്ട്.\nPublished: Dec 10, 2018, 05:22 PM IST\nഫാര്‍മസ്യൂട്ടിക്കല്, ജനറിക്, കോസ്മെറ്റിക് ഉത്പന്നങ്ങള് വിതരണം ചെയ്യുന്ന മെഡ്7 ഹെല്‍ത്ത്കെയര് ഗ്രൂപ്പ്, യു.എ.ഇയിലെ മെഡിക്കല് ഹെല്‍ത്ത് കെയര് രംഗത്തെ മുന്‍നിര കമ്പനികളിലൊന്നാണ്.\nനാല് ദശാബ്ദങ്ങളായി ജിസിസി രാജ്യങ്ങളില് ഹെല്‍ത്ത് കെയര് രംഗത്തുള്ള പ്രമുഖര് നേതൃത്വം നല്‍കുന്ന മെഡ്7-ന് ഇന്ന് ഇരുന്നൂറിലധികം റീട്ടെയില് ഫാര്‍മസി ശൃംഖലകളുണ്ട്. പതിനായിരത്തിലധികം ഉത്പന്നങ്ങള് ജി.സി.സി രാജ്യങ്ങളില് ഇവര് വിതരണം ചെയ്യുന്നു. പ്രമുഖ ഡ്രഗ് നിര്‍മാതാക്കളുടെ വിവിധ ശ്രേണികളിലെ ഫാര്‍മസ്യൂട്ടിക്കല്/ലൈഫ് സ്‌റ്റൈല് ഉത്പന്നങ്ങളെല്ലാം വിതണം ചെയ്യുന്നുണ്ട്. ഇക്കൂട്ടത്തില് മെഡിക്കല് സപ്ലൈസില് നിന്നുള്ള 10000ല് അധികം ഉത്പന്നങ്ങള് മുതല് യൂറോപ്യന് യൂണിയന്, നോര്‍ത്ത് അമേരിക്ക, ആസ്ട്രേലിയ, ഏഷ്യ എന്നിവിടങ്ങളില് നിന്ന് ഇറക്കുമതി ചെയ്ത ജെനറിക് ഐറ്റംസ് വരെയുണ്ട്. ഇത്തരത്തില് ലോകത്തിന്റെ വിവിധ ഭാഗങ്ങളില് നിന്നുള്ള നൂതനമായ ഹെല്‍ത്ത് കെയര് ഉല്‍പ്പന്നങ്ങള് ഉപഭോക്താക്കള്‍ക്ക് എത്തിച്ചു കൊടുക്കുന്നതില് നിഷ്‌കര്‍ഷ പുലര്‍ത്തുന്ന ഗ്രൂപ്പാണ് മെഡ്7.\nറീട്ടെയ്ല് ഫാര്‍മസി രംഗത്ത് മികച്ച പ്രകടനം കാഴ്ചവെച്ച മെഡ്7-ന്റെ മുന്നേറ്റം വികസനത്തിന്റെ പാതയിലൂടെയായിരുന്നു. ഫാര്‍മസ്യൂട്ടിക്കല് രംഗത്തെ ഏഴ് പ്രമുഖര് സംയോജിച്ചു രൂപീകരിച്ച ഈ കമ്പനി, ഒമാന്, ഖത്തര്, ബഹറിന് പോലുള്ള ജിസിസി രാജ്യങ്ങളിലേക്കും പ്രവര്‍ത്തനം വ്യാപിപ്പിച്ചു. മെഡ്സെവന് വണ് എന്ന സ്വന്തം പ്രോഡക്ട് റേഞ്ചും വിപണിയിലെത്തിക്കുവാന് ഗ്രൂപ്പിന് സാധിച്ചു.\nജിസിസി രാജ്യങ്ങളില് 200ലേറെ ഫാര്‍മസി ശൃംഖലകളുള്ള മെഡ്7ന് ഡ്രഗ് സ്റ്റോറുകള്‍ക്കു പുറമേ ഓണ്‍ലൈന് സ്റ്റോറുകളും ക്ലിനിക്കുകളുമുണ്ട്. യുഎഇ, സൗദി അറേബ്യ, ഒമാന്, ബഹറിന്, ഇന്ത്യ എന്നിവിടങ്ങളിലാണ് ഫാര്‍മസികളുള്ളത്. യു.എ.ഇയില് ക്ലിനിക്കുകളും ഡ്രഗ് സ്റ്റോറുകളുമുണ്ട്. യുഎഇയിലെ ജനങ്ങളുടെ ആരോഗ്യം മെച്ചപ്പെടുത്തുക എന്ന ലക്ഷ്യത്തോടെ മെഡ്7 സ്ഥാപിച്ചതാണ് ഈ ക്ലിനിക്കുകള്. അനുഭവ സമ്പന്നരായ ഡോക്ടര്‍മാരുടെയും ന്ഴ്സുമാരുടെയും സേവനം ലഭ്യമാക്കുന്ന ക്ലിനിക്കുകളില് അത്യാധുനിക ഉപകരണങ്ങളും സജ്ജീകരിച്ചിരിക്കുന്നു. ഹെല്‍ത്ത് ഇന്‍ഷുറന്‍സ് മാനേജ്മെന്റും തേര്‍ഡ് പാര്‍ട്ടി അഡ്മിനിസ്ട്രേഷന് സര്‍വീസുകളും ഇവര് നല്‍കുന്നുണ്ട്. റീട്ടെയ്ല് ഫാര്‍മസി പോലെ മെഡ്7 ക്ലിനിക്കുകളും വളര്‍ച്ചയുടെ പാതയിലാണ്.\nഉയര്‍ന്ന യോഗ്യതയുള്ള മാനേജ്മെന്റ് ടീമും ഫാര്‍മസ്യൂട്ടിക്കല്, ഹെല്‍ത്ത് കെയര് പ്രൊഫഷണലുകളുമാണ് മെഡ്7ല് ഉള്ളത്. ഓണ്‍ലൈനായി ഓര്‍ഡര് ചെയ്യുന്നതിനായി ഏറ്റവും നൂതനമായ സാങ്കേതിക വിദ്യ അടിസ്ഥാനമാക്കിയുള്ളതും യൂസര് ഫ്രണ്ട്ലിയുമായ സോഫ്റ്റ്വെയറാണ് ഉപയോഗിച്ചിട്ടുള്ളത്. മികച്ച സ്റ്റാഫ് ട്രെയിനിംഗ് പ്രോഗ്രാമുകളും ഉയര്‍ന്ന പിന്തുണ നല്‍കുന്ന ഫ്രാഞ്ചൈസി സര്‍വീസുകളും നിരവധി സി.എസ്.ആര് പ്രവര്‍ത്തനങ്ങളും മെഡ്7നെ വേറിട്ടതാക്കുന്നു.\nഉപഭോക്താക്കള്‍ക്ക് എല്ലാ ഔട്ട്ലെറ്റുകളിലും മികച്ച സേവനം ലഭ്യമാക്കുന്നതില് മെഡ്7 പ്രത്യേക ശ്രദ്ധ പതിപ്പിക്കുന്നു. ഈ ലക്ഷ്യത്തോടെ ഓപ്പറേഷന്‍സ്, സെയില്‍സ്, രജിസ്ട്രേഷന്, ഹ്യൂമന് റിസോഴ്സസ് എന്നീ വിഭാഗങ്ങളിലായി പ്രഗത്ഭരായ ജീവനക്കാരുടെ ഒരു നിര തന്നെ പ്രവര്‍ത്തിക്കുന്നുണ്ട്.\nഒരു കുടുംബത്തിന് ആവശ്യമായ എല്ലാ വിധ ഉത്പന്നങ്ങളും മെഡ്7ല് ലഭ്യമാണ്. ബേബി കെയര്, സ്‌കിന് കെയര്, ലൈഫ്സ്‌റ്റൈല്, നുട്രീഷ്യന്, മദര് കെയര് ഉല്‍പ്പന്നങ്ങളെല്ലാം ഇക്കൂട്ടത്തിലുണ്ട്. അവയെല്ലാം ഗുണമേന്മയില് ഉന്നത നിലവാരം പുലര്‍ത്തുന്നവയുമാണ്. അമ്മയുടേതു പോലുള്ള ശ്രദ്ധയോടെ ഉപഭോക്താക്കളുടെ ആരോഗ്യം കാക്കാന്, രോഗം മൂലം വേദന അനുഭവിക്കുന്നവരുടെ ആരോഗ്യം വീണ്ടെടുക്കാന് മെഡ്7 പുലര്‍ത്തുന്ന ജാഗ്രതയാണ് അവരെ മെഡിക്കല് ഹെല്‍ത്ത് കെയര് രംഗത്തെ മുന്‍നിര കമ്പനിയായി എന്നും നിലനിര്‍ത്തുന്നത്.\nMed Seven Pharmacy


train-late | അറ്റകുറ്റപ്പണികളെത്തുടർന്ന് ദക്ഷിണറെയിൽവേ തീവണ്ടി സമയങ്ങളിൽ മാറ്റം; ഇന്ന് നിരവധി തീവണ്ടികൾ വൈകിയോടും - MarunadanMalayali.com\nNovember 14, 2018 | 08:48 AM IST | Permalink\nതിരുവനന്തപുരം: അറ്റകുറ്റപ്പണികളെത്തുടർന്ന് ദക്ഷിണറെയിൽവേ തീവണ്ടി സർവീസുകളുടെ സമയത്തിൽ മാറ്റം വരുത്തി. കോർബാ-തിരുവനന്തപുരം അഹല്യനഗരി എക്സ്‌പ്രസ് നവംബർ 14-നും നാഗർകോവിൽ-മുംെബെ സി.എസ്.എം ടി. എക്സ്‌പ്രസ് 27-നും ഗുരുവായൂർ-ചെന്നൈ എഗ്മോർ എക്സ്‌പ്രസ് 21-നും 23-നും നാഗർകോവിൽ-മുംബൈ സി.എസ്.എം ടി. എക്സ്‌പ്രസ് 22-നും വൈകി ഓടാൻ സാദ്ധ്യതയുണ്ട്..\nരാവിലെ 9.30-നുള്ള കൊല്ലം-കന്യാകുമാരി മെമു കൊല്ലത്തുനിന്ന് രാവിലെ 10.50-േന പുറപ്പെടൂ. ഇത് കന്യാകുമാരിയിൽ 3.50-ന് എത്തിച്ചേരും. ഉച്ചയ്ക്ക് 1.05-ന് പുറപ്പെടേണ്ട കൊച്ചുവേളി-നാഗർകോവിൽ പാസഞ്ചർ രാവിലെ 11.40-ന് പുറപ്പെടും. ഇത് ഉച്ചയ്ക്ക് 1.55-ന് നാഗർകോവിലിൽ എത്തും.\nരാവിലെ 9.15-ന് പുറപ്പെടേണ്ട കൊല്ലം-കോട്ടയം പാസഞ്ചർ രാവിലെ 9.30-ന് പുറപ്പെടും. വൈകീട്ട് 7.05-ന് പുറപ്പെടേണ്ട പുനലൂർ-ഗുരുവായൂർ എക്സ്‌പ്രസ് രാത്രി 9.35-നേ പുറപ്പെടുകയുള്ളൂ.\nവൈകീട്ട് 5.15-ന് പുറപ്പെടേണ്ട നിലമ്പൂർ-കോട്ടയം പാസഞ്ചർ 5.35-ന് പുറപ്പെടും. ഇത് രാത്രി 10.50-ന് കോട്ടയത്തെത്തും. രാവിലെ 6.50-ന് പുറപ്പെടേണ്ട നാഗർകോവിൽ-തിരുവനന്തപുരം പാസഞ്ചർ രാത്രി 8.55-ന് നാഗർകോവിലിലെത്തും.\nരാവിലെ 8.30-ന് എത്തിച്ചേരേണ്ട നാഗർകോവിൽ-തിരുവനന്തപുരം പാസഞ്ചർ തിരുവനന്തപുരത്ത് 8.35-ന് എത്തിച്ചേരും. രാവിലെ 7.40-ന് എത്തേണ്ട നിസാമുദീൻ-കന്യാകുമാരി തിരുക്കുറൽ സൂപ്പർഫാസ്റ്റ് 7.40-ന് കന്യാകുമാരിയിലെത്തും. രാവിലെ 6.55-ന് തിരുവനന്തപുരത്ത് എത്തിച്ചേരേണ്ട മധുരൈ-തിരുവനന്തപുരം അമൃത എക്സ്‌പ്രസ് 6.40-ന് എത്തിച്ചേരുമെന്ന് റയിൽവേ അധികൃതർ അറിയിച്ചു.


കന്യാസ്ത്രീകളുടെ പോരാട്ടത്തിൽ പങ്ക് ചേർന്ന് മഞ്ജു വാര്യരും.... - Online Peeps\nweb desk 14/09/2018\nജലന്ധർ ബിഷപ്പ് ഫ്രാങ്കോ മുളയ്ക്കലിന് എതിരെയുള്ള പ്രതിഷേധത്തിൽ പങ്ക് ചേർന്ന് നടി മഞ്ജു വാര്യരും. കൊച്ചിയിൽ നടന്നു വരുന്ന സമരത്തിന് പിന്തുണ പ്രഖ്യാപിച്ചു കൊണ്ടാണ് മഞ്ജു ഈ കാര്യം പറഞ്ഞത്. ബിഷപ്പിന് എതിരെ നടപടി ഉണ്ടാകുന്നത് വരെ ശക്തമായി പോരാടും എന്നും മഞ്ജു സമൂഹ മാധ്യമങ്ങളിലൂടെ അറിയിച്ചു.\nബിഷപ്പിനെതിരെയുള്ള നടപടി വൈകുംതോറും വ്രണപ്പെടുന്നത് വലിയൊരു വിശ്വാസി സമൂഹത്തിന്റെ വികാരങ്ങളാണ്. വലിയ പാരമ്പര്യമുള്ള ഒരു സഭയുടെ വിശ്വാസതയാണ് ചോദ്യം ചെയ്യപ്പെടുന്നത്. ക്രിസ്തുവിൽ വിശ്വസിക്കുന്ന ഒരു വ്യക്തി പോലും ബിഷപ്പിനൊപ്പം ഉണ്ടെന്ന് താൻ കരുതുന്നില്ല എന്നും മഞ്ജു കൂട്ടിച്ചേർത്തു.\nനമ്മുടെ സർക്കാർ സംവിധാനങ്ങൾ കണ്ണ് തുറക്കണം. എവിടെയെങ്കിലും സ്ത്രീയുടെ സുരക്ഷയ്ക്കും അഭിമാനത്തിനും മുറിവ് ഉണ്ടായിട്ടുണ്ടെങ്കിൽ അത് പരിഷ്‌കൃത സമൂഹം എന്ന് അവകാശപ്പെടുന്ന നമുക്കുള്ള തോൽവി ആണെന്നും മഞ്ജു തന്റെ കുറിപ്പിലൂടെ അഭിപ്രായപ്പെട്ടു.\nമെഗാസ്റ്റാറിന്റെ ജീവിതകഥ സിനിമയാകുന്നു!…’നക്ഷത്രങ്ങളുടെ രാജകുമാരൻ’ ആകുന്ന യുവതാരം ആര് ?\nഅദ്ദേഹം കുറച്ചു നേരത്തെ പ്രതികരിച്ചിരുന്നെങ്കിൽ ഇത്രയും പ്രശ്നങ്ങളിലേക്ക് പോകില്ലായിരുന്നു – പാർവതി


പരാക്രമം ഡോക്ടറോടല്ല വേണ്ടൂ | Infoclinic - The cure for ignorance is knowledge\nഡിസം. 08, 2018 · 10 മിനിറ്റ് വായന\nപരാക്രമം ഡോക്ടറോടല്ല വേണ്ടൂ\nഒപിയില് ഏതാണ്ട് ഉച്ചയോടടുത്താണ് പനിയും ശരീര വേദനയും കൊണ്ടു അവശയായ 50 വയസുള്ള ആ സ്ത്രീയെ ഞാന് കാണുന്നത്. തലേ ദിവസം രാത്രി അത്യാഹിത വിഭാഗത്തില് ഇതേ പ്രശ്നവുമായി വന്നു ഡ്യൂടി ഡോക്ടറെ കണ്ടിട്ടുണ്ട്. രോഗിയെ പരിശോധിച്ച ശേഷം ഡോക്ടര് അവരോടു അഡ്മിറ്റ് ആവാന് നിര്‍ദേശിച്ചിരുന്നെങ്കിലും പിറ്റേന്ന് ഒപിയില് വരാം എന്ന് പറഞ്ഞു തിരിച്ചു പോവുകയാണ് ചെയ്തത് .\n3 ദിവസമായി പനി തുടങ്ങിയിട്ട്. തനിയെ മാറിക്കോളും എന്ന് വച്ച് ഇരുന്നു ആദ്യം. പനി കൂടുതലായി ചെറുതായി ശ്വാസം മുട്ടല് അനുഭവപ്പെട്ടപ്പോളാണ് രാത്രി അത്യാഹിത വിഭാഗത്തില് കൊണ്ട് വന്നത്. ഞാന് നോക്കുന്ന സമയത്തും കടുത്ത പനിയുണ്ട്. മേലുവേദനയും സാമാന്യം നന്നായി ശ്വാസം മുട്ടലും ഉണ്ട്. സംസാരിച്ചു മുഴുവനാക്കാന് കഴിയാതെ കിതക്കുന്ന കാരണം കൂടെയുള്ള മകനാണ് കാര്യങ്ങള് വിശദീകരിച്ചു തരുന്നത്.\nഇപ്പോഴത്തെ അവസ്ഥ കണ്ടിട്ട് ഒരു സുഖം തോന്നുന്നില്ല. വിശധമായ പരിശോധനകളും ടെസ്റ്റുകളും ആവശ്യമാണ്. ശ്വാസം മുട്ടുള്ളത് കാരണം ICU വില് അഡ്മിറ്റ് ചെയ്യണം”\nഎന്താ പ്രശ്നം.. അമ്മക്ക് അത്ര കുഴപ്പം ഒന്നും ഇല്ലല്ലോ.. അഡ്മിറ്റ് വേണ്ട, ICU..എന്തായാലും വേണ്ട.. മകന്‍റെ മറുപടി.\nകടുത്ത പനിയും മേലുവേദനയും കൂടെ ചെറിയ മഞ്ഞപിത്തവും കാണുന്നുണ്ട്. ശ്വാസം മുട്ടലും എല്ലാം കൂടി നോക്കുമ്പോള് എലിപ്പനി പോലത്തെ ഗൗരവം കൂടിയ അസുഖങ്ങളെ പോലെ തോന്നിക്കുന്നു.. പക്ഷെ മറ്റു പല പരിശോധനകളും കഴിഞ്ഞ ശേഷമേ കൂടുതല് വ്യക്തമാവൂ എന്ന് പറഞ്ഞപ്പോള് അഡ്മിറ്റ് ആവാന് സമ്മതിച്ചു.\nകുറച്ചു കഴിഞ്ഞു icu വില് പോയി വീണ്ടും രോഗിയെ കണ്ടു. പ്രാഥമിക രക്ത പരിശോധനകളുടെ റിപ്പോര്‍ട്ടുകള് എല്ലാം എലിപ്പനിയുടെത് പോലെ തന്നെ. അപ്പോഴേക്കും ശ്വാസം മുട്ട് വീണ്ടും കൂടി. Xray യില് ARDS ന്‍റെ ലക്ഷണങ്ങൾ. ARDS എന്നാല് എലിപ്പനി ഉള്‍പ്പെടെയുള്ള ഗുരുതരമായ അസുഖങ്ങളുടെ ഏറ്റവും മോശമായ അവസ്ഥകളില് ഒന്നാണ്. ARDS വന്നാല് അതിലേക്കു നയിച്ച അസുഖം എന്തുമായിക്കോട്ടെ 60% വരെ മരണ സാധ്യതയുണ്ട്. കാര്യങ്ങള് ഞാന് വിചാരിച്ചതിലും മോശമാണ്.. രോഗിയെ ventilator ലേക്ക് മാറ്റെണ്ടതുണ്ട്. ഇപ്പോഴത്തെ അവസ്ഥയില് അധികം പിടിച്ചു നില്ക്കാന് കഴിയില്ല. രക്തത്തിലെ ഒക്സിജെന് അളവ് കുറഞ്ഞു തുടങ്ങി.\nശ്വാസകോശ രോഗ വിധഗ്ദ്ധനുമായും ക്രിട്ടിക്കല് കെയര് മേല്‍നോട്ടം വഹിക്കുന്ന ഡോക്ടറുമായും കാര്യങ്ങള് ചര്‍ച്ച ചെയ്തു.. എത്രയും പെട്ടന്ന് ventilator ലേക്ക് മാറ്റുന്നതാണ് നല്ലതെന്ന് അവരും അഭിപ്രായപ്പെട്ടു.\nventilator ന്‍റെ ആവശ്യകത അവരെ പറഞ്ഞു മനസിലാക്കുക എന്നതായിരുന്നു എന്‍റെ മുന്നിലെ ശ്രമകരമായ ജോലി. കാരണം രോഗിയുടെ ബന്ധുക്കളുടെ കണ്ണിലൂടെ നോക്കിയാല് രോഗിക്ക് ബോധം ഉണ്ട്, കിതപ്പോടെയാണെങ്കിലും സംസാരിക്കുന്നുണ്ട്..ഇത്തരം ഒരു രോഗിയെ എന്തിനു ventilator ലേക്ക് മാറ്റണം എന്ന് സ്വാഭാവികമായും സംശയം ഉണ്ടാവാം.. പ്രത്യേകിച്ച് ventilator നെ കുറിച്ച് വളരെ ശക്തമായ പല അബദ്ധ ധാരണകളും ജനങ്ങള്‍ക്കിടയില് നിലവിലുള്ളപ്പോള്.. ventilator ഇല് ഉള്ള രോഗികള് ഒരിക്കലും രക്ഷപ്പെടില്ല എന്നതാണ് അവയില് പ്രധാനം.. മറ്റൊന്ന് ആശുപത്രികള് രോഗികളെ പിഴിഞ്ഞ് പണം ഉണ്ടാക്കുന്ന ഉപാധികളില് ഒന്നാണ് ventilator എന്നതും.. ചികിത്സിക്കുന്ന ഡോക്ടര് എന്ന നിലയ്ക്ക് യാതൊരു സംശയവും ഉണ്ടാവാത്ത രീതിയില് കാര്യങ്ങള് പറഞ്ഞു കൊടുക്കല് എന്‍റെ ബാധ്യതയുമാണ്.\nICU വിനു പുറത്തു അപ്പോള് അവരുടെ ഭര്‍ത്താവ് മാത്രമാണ് ഉള്ളത്. ഭാര്യയുടെ കാര്യത്തില് തീരുമാനം എടുക്കാന് ഏറ്റവും അവകാശം ഭര്‍ത്താവിനു തന്നെ ആണല്ലോ.അയാളെ ഞാന് icu വിനു അകത്തു കൊണ്ട് പോയി രോഗിയെ കാണിച്ചു കൊടുത്തു.അപ്പോഴത്തെ ഗുരുതരാവസ്ഥയും ഏതാനും മണിക്കൂറുകള്‍ക്കുള്ളില് ഉണ്ടാവാന് പോവുന്ന പ്രശ്നങ്ങളെ കുറിച്ചും വിശദമായി പറഞ്ഞു മനസിലാക്കിയപ്പോൾ ventilator ലേക്ക് മാറ്റാന് സമ്മത പത്രം എഴുതി ഒപ്പിട്ടു തന്നു.. ഉടനെ തന്നെ ventilator ലേക്ക് മാറ്റുകയും ചെയ്തു.\nരാത്രി റൌണ്ട്സ് നു ചെല്ലുമ്പോള് പ്രതീക്ഷിച്ച പോലെ വീട്ടുകാരും നാട്ടുകാരും ഉള്‍പ്പെടെ വലിയൊരു ആള്‍ക്കൂട്ടം തന്നെ ഉണ്ട്. പിന്നെ ചോദ്യങ്ങളുടെ പെരുമഴ തന്നെ\nരണ്ടു ആണ്മക്കളെ അകത്തേക്ക് വിളിപ്പിച്ചു ഞാന് സംസാരിക്കാന് വേണ്ടി ഇരുന്നു.\n” അമ്മക്ക് എന്താണ് അസുഖം”?\n” എലിപ്പനിയാണെന്ന് ശക്തമായി സംശയിക്കുന്നു\n” എപ്പോള് ഉറപ്പാവും ?\nഎലിപ്പനിക്കുള്ള ഒരു ടെസ്റ്റ് വിട്ടിട്ടുണ്ട്. റിസള്‍ട്ട് ആയിട്ടില്ല. പക്ഷെ എല്ലാ ലക്ഷണങ്ങളും എലിപ്പനിയുടെത് ആയതിനാല് ചികിത്സ തുടങ്ങിയിട്ടുണ്ട്. റിസള്‍ട്ട് വരുന്നത് വരെ കാത്തു നില്ക്കാന് കഴിയില്ല. വൈകും തോറും ജീവന് അപകടത്തിലാവും\nഅപ്പോള് ഉറപ്പില്ലാതെ എലിപ്പനിക്കുള്ള മരുന്ന് കൊടുത്താല് പ്രശ്നം ആവില്ലേ?\n‘ഇല്ല. എലിപ്പനി എന്നത് ഒരു തരം അണുബാധയാണ് . എലിപ്പനിയെ പോലെ തന്നെ ലക്ഷണങ്ങള് കാണിക്കുന്ന മറ്റു അണുക്കളും ഉണ്ട്. അതുകൊണ്ട് അണുബാധക്ക് എതിരെയുള്ള antibiotic മരുന്ന് തിരഞ്ഞെടുക്കുമ്പോള് എലിപ്പനിയുടെത് ഉള്‍പ്പെടെയുള്ള, എല്ലാ അണുക്കളെയും ചികിത്സിക്കാന് ഉപയോഗിക്കുന്ന ഒന്നോ രണ്ടോ മരുന്ന് തിരഞ്ഞെടുക്കലാണ് ആധുനിക വൈദ്യ ശാസ്ത്രത്തിന്റെ രീതി. ഞാന് ഇപ്പോള് ചെയ്തു കൊണ്ടിരിക്കുന്നതും അതുതന്നെ. മാത്രമല്ല എലിപ്പനിക്കു വേണ്ടി വിട്ടു എന്ന് പറഞ്ഞ ടെസ്റ്റ് പോസിറ്റീവ് ആയി കിട്ടാനുള്ള സാധ്യത പല കാര്യങ്ങളെ ആശ്രയിച്ചിരിക്കുന്നു.. ലോകത്ത് നിലവിലുള്ള ഒരു ടെസ്റ്റും നൂറു ശതമാനം കൃത്യത ഉള്ളതല്ല. ചില ടെസ്റ്റുകള് പോസിറ്റീവ് ആയി വരാന് രോഗം തുടങ്ങി ഏതാനും ദിവസങ്ങള് എടുക്കും. പിന്നെ ചെയ്യുന്ന ലാബുകളുടെ നിലവാരവും എല്ലാം ആശ്രയിച്ചിരിക്കും റിസള്‍ട്ട് . അതുകൊണ്ട് റിസള്‍ട്ട് നെഗറ്റീവ് ആണെങ്കില് പോലും എന്‍റെ നിഗമനത്തിലോ ചികിത്സയിലോ മാറ്റം ഉണ്ടാവില്ല”\nഅമ്മക്ക് എങ്ങനെ എലിപ്പനി പിടിപെട്ടു?\nഎലിയുടെ മൂത്രം കലര്‍ന്ന വെള്ളം ശരീരവുമായി സമ്പര്‍ക്കം വരുമ്പോള് ആണ് അസുഖം പകരുന്നത്. സാധാരണ പാടത്തു ജോലി ചെയ്യുന്നവര്, തെരുവുകളിലും അതുപോലെയുള്ള വൃത്തിഹീനമായ പരിസരങ്ങള് വൃത്തി ആക്കുന്നവരും കുളം പോലെയുള്ള പൊതു സ്ഥലങ്ങളില് കുളിക്കുന്നവര്‍ക്കുമെല്ലാം രോഗം പിടിപെടാന് സാധ്യതയുണ്ട് .\nആ .. അമ്മ സ്ഥിരം കുളത്തിലാണ് കുളിക്കുന്നത്.. പക്ഷെ അതെ കുളത്തില് കുളിക്കുന്ന ഞങ്ങള്‍ക്ക് അസുഖം പിടിപെട്ടില്ലല്ലോ അതെന്താ?\nരോഗം പിടിപെടുന്നത് പല കാര്യങ്ങളെ ആശ്രയിച്ചിരിക്കും.. ത്വക്കിലെ ചെറിയ പോറലുകളിലൂടെയും മുറിവുകളിലൂടെയും മറ്റുമാണ് രോഗാണു ഉള്ളില് എത്തുന്നത്.അത് എല്ലാവര്‍ക്കും ഒരുപോലെ കാണില്ലല്ലോ.. പിന്നെ ഓരോരുത്തരുടെയും രോഗ പ്രധിരോധ ശേഷിയും വ്യത്യസ്തമായിരിക്കും.\nശരി.. ഇവിടെ എല്ലാ ചികിത്സയും ഉണ്ടോ അതോ ഞങ്ങള് വേറെ എവിടെക്കെങ്കിലും കൊണ്ട് പോണോ ?\nഅമ്മ ഇപ്പോള് വളരെ മോശം സ്ഥിതിയിലാണ്. എലിപ്പനി ശ്വാസകോശത്തെയും കരളിനെയും ഇപ്പോള് തന്നെ ബാധിച്ചിട്ടുണ്ട്. ഇത്തരം രോഗികള് മരണപ്പെടാനുള്ള സാധ്യത 60% വരെയാണ്.. എലിപ്പനി സാധാരണയായി ബാധിക്കുന്ന മറ്റൊരു അവയവമാണ് കിഡ്നി. ഇപ്പോള് ചെയ്ത ടെസ്റ്റുകളില് കിഡ്നി നോര്‍മല് ആണെങ്കിലും നാളെയോ അടുത്ത ദിവസങ്ങളിലോ കിഡ്നിയുടെ പ്രവര്‍ത്തനം തകരാറിലാവാനുള്ള സാധ്യതയുണ്ട്. ഇപ്പോള് തന്നെ കിഡ്നിക്ക് സംഭവിച്ച തകരാറുകള് രക്ത പരിശോധനയില് അറിയാന് കൂടുതല് സമയം എടുക്കും. കിഡ്നി തകരാര് വരാനുള്ള ഒരു സാധ്യത കാണുന്നുണ്ട് . അത്തരത്തില് കിഡ്നി തകരാര് വന്നാലും എല്ലാ ചികിത്സകളും നല്‍കാനുള്ള സൗകര്യം ഇവിടെയുണ്ട്.. പക്ഷെ രോഗി രക്ഷപ്പെടും എന്ന ഒരു ഉറപ്പു നല്‍ക്കാന് കഴിയില്ല. അത് ചികിത്സയുടെ കുറവുകൊണ്ടല്ല, അസുഖം അത്തരം ഒരു അവസ്ഥയില് എത്തിയതുകൊണ്ടാണ്.\n” അപ്പോള് പിന്നെ ഞങ്ങള് കൊണ്ട് പോവട്ടെ മറ്റെവിടെക്കെങ്കിലും ?”\n“മറ്റു എവിടെ കൊണ്ടുപോയാലും ചികിത്സയിലും രോഗിക്ക് ഉണ്ടാവാന് പോവുന്ന പ്രശ്നങ്ങളിലും മാറ്റം ഉണ്ടാവില്ല. പക്ഷെ ചികിത്സ എവിടെ വേണം എന്ന് തീരുമാനിക്കാന് ഉള്ള പൂര്‍ണ്ണ സ്വാതന്ത്ര്യം നിങ്ങള്‍ക്കുണ്ട്. മറ്റെങ്ങോട്ടെങ്കിലും കൊണ്ടുപോവണമെങ്കില് അങ്ങനെ ആവാം\n” ഇവിടന്നു വിട്ട ശേഷം മറ്റേ ആശുപത്രിയില് എത്തുന്നത് വരേക്കു രോഗിക്ക് ഒന്നും സംഭവിക്കില്ല എന്ന് ഉറപ്പുണ്ടോ ?”\n“നിങ്ങളോട് ഇപ്പോള് സംസാരിച്ചു കൊണ്ട് നില്‍ക്കുന്ന എന്‍റെ കാര്യം തന്നെ അടുത്ത നിമിഷം എന്താവും എന്ന് എനിക്ക് ഒരു ഉറപ്പും ഇല്ല.. എന്നിട്ടല്ലേ ventilator ഇല് ഉള്ള ഗുരുതരാവസ്ഥയില് ഉള്ള ഒരു രോഗിയുടെ കാര്യം !”\nമണിക്കൂറുകളോളം ചര്‍ച്ച ചെയ്തു\nഅവസാനം തല്ക്കാലം മറ്റെങ്ങും കൊണ്ട് പോവുന്നില്ല, ചികിത്സ ഇവിടെ തന്നെ തുടരാം എന്നായി തീരുമാനം . പക്ഷെ ഒരു ഡിമാന്റ്. തൃശ്ശൂരിലെ ഒരു സ്വകാര്യ ആശുപത്രിയിലെ ഒരു ശ്വാസ കോശ രോഗ വിദഗ്ദ്ധന്റെ ഉപദേശം ഞങ്ങള് തേടണം.\nശ്വാസ കോശ രോഗ വിദഗ്ധന് ഉള്ള്പെടെയുള്ള ഒരു ടീം ആയിട്ടാണ് ഞങ്ങള് ചികിത്സിക്കുന്നത്, ഞാന് എന്ന ഒരു വ്യക്തി മാത്രം അല്ല, രോഗിയെ നേരിട്ട് കണ്ടു ചികിത്സിക്കുന്ന ഞങ്ങളെക്കാള് കൂടുതല് എന്ത് നിഗമനമാണ് ഒരിക്കല് പോലും രോഗിയെ കണ്ടിട്ടില്ലാത്ത , ദൂരെ എങ്ങോ ഇരിക്കുന്ന, രോഗിയുടെ വിവരം ഞങ്ങളുടെ വാക്കുകളിലൂടെ മാത്രം അറിയാന് കഴിയുന്ന മറ്റൊരു ഡോക്ടര്‍ക്ക് ഉണ്ടാവാന് പോവുന്നത് എന്ന എന്റെ ചോദ്യം അവര് അന്ഗീകരിച്ചില്ല.. ഞാന് വിളിച്ചേ പറ്റൂ. ശരി ഇനി അതിന്റെ ഒരു കുറവ് വേണ്ട. ബന്ധുക്കളുടെ സമാധാനത്തിനു വേണ്ടി ഞങ്ങളുടെ pulmonologist മേല് പറഞ്ഞ ഡോക്ടറുമായി കാര്യങ്ങള് സംസാരിച്ചു ..ഞങ്ങള് ചെയ്യുന്ന കാര്യങ്ങള് അതുപോലെ തുടരാന് തന്നെ പറഞ്ഞു. അല്ലാതെ എന്ത് പറയാന്.\nപിറ്റേ ദിവസം പ്രതീക്ഷിച്ച പോലെ കിഡ്നിയുടെ പ്രവര്‍ത്തനം മന്ദ ഗതിയിലായി . മൂത്രത്തിന്റെ അളവില് കുറവ് വന്നു . ഇക്കാര്യം സൂചിപ്പിച്ചപ്പോള് ഉടനെ വന്ന ചോദ്യം എന്നെ ഞെട്ടിച്ചു..\n” അല്ല ഡോക്ടറെ അമ്മയെ ഞങ്ങള് ഇങ്ങോട്ട് കൊണ്ട് വരുമ്പോള് അമ്മയ്ക്ക് ഒരു കുഴപ്പവും ഉണ്ടായിരുന്നില്ലല്ലോ.. അപ്പോള് എലിപ്പനിയാണോ എന്ന് ഉറപ്പില്ലാതെ നിങ്ങള് കൊടുത്ത മരുന്നുകൊണ്ടല്ലേ അമ്മയുടെ കിഡ്നി കേടായത്? “ഒരു ഡോക്ടറെ ഏറ്റവും അധികം വെറുപ്പിക്കുന്നതും അപമാനിക്കുന്നതുമായ അതെ ചോദ്യം..എന്നാലും ക്ഷമ കൈവിടാതെ ഞാന് ഒരു മറു ചോദ്യം ഉന്നയിച്ചു\n” അപ്പോള് ഒരു കുഴപ്പവും ഇല്ലാതെ വീട്ടില് സ്വസ്ഥമായി ഉറങ്ങികൊണ്ടിരുന്ന അമ്മയെ എന്തിനാണ് നിങ്ങള് അര്‍ദ്ധരാത്രി വണ്ടി വിളിച്ചു അത്യാഹിത വിഭാഗത്തില് കൊണ്ട് വന്നു കാണിച്ചത്? “\nമറുപടി ഒരു പരുങ്ങലും പിന്നെ മൗനവും.\n” അപ്പോള് അമ്മയ്ക്ക് കുഴപ്പം ഉണ്ടായിരുന്നു.. ചികിത്സ തുടങ്ങിയ ഏതാനും മണിക്കൂറിനുള്ളില് തന്നെ അസുഖം കിഡ്നിയെ ബാധിക്കാന് സാധ്യത ഉണ്ടെന്നു ഞാന് പറഞ്ഞിരുന്നല്ലോ . പിന്നെ ഞാന് കൊടുത്ത മരുന്നുകള് എല്ലാം ആശുപത്രിയുടെ ഫാര്‍മസിയില് നിന്നും നിങ്ങള് നേരിട്ടാണ് പോയി വാങ്ങിചിട്ടുള്ളത്.. വാങ്ങിയ മരുന്നുകളുടെ ബില്ലുകള് മറ്റൊരു ഡോക്ടറെ കൊണ്ട് നിങ്ങള്ക്ക് മരുന്ന് പരിശോധിപ്പിക്കാമല്ലോ അവയില് ഏതെങ്കിലും മരുന്നുകള് കിഡ്നിക്ക് പ്രശ്നം ഉണ്ടാക്കുമോ എന്ന് !. മരുന്നല്ല, അസുഖമാണ് കിഡ്നി കേടാക്കിയത് .”\n” ഞങ്ങള് അറിവില്ലായ കൊണ്ട് ചോദിക്കുകയാണ്.. സാര് കാര്യമാക്കണ്ട എന്ന് ഒരു ആശ്വാസ വാക്ക് ഉതിര്‍ന്നു വീണു ഉടന്.\nശരി . എനിക്കും സന്തോഷം.\nഅത്യാവശ്യമായി ഒരു സ്ഥലം വരെ പോവേണ്ടി വന്നതിനാല് അന്ന് വൈകുന്നേരം രോഗിയെ കണ്ടത് എന്‍റെ ജൂനിയര് physician ആണ്. എലിപനിയുടെ ടെസ്റ്റ് IgM Leptospira റിസള്‍ട്ട് നെഗറ്റീവ് ആയിരുന്നു. അക്കാര്യം ഡോക്ടര് രോഗിയുടെ കൂടെ ഉള്ള ആളുകളെ അറിയിക്കുകയും ചെയ്തു.\nപിറ്റേ ദിവസം രാവിലെ ശ്വാസകോശത്തിന്റെ നില കൂടുതല് മെച്ചപ്പെട്ടെങ്കിലും കിഡ്നിയുടെ പ്രവര്‍ത്തനം വീണ്ടും കുറഞ്ഞു. മൂത്രം ഒട്ടും ഇല്ല. ഡയാലിസിസ് ചെയ്യുകയെ നിര്‍വാഹമുള്ളൂ. ഇക്കാര്യം അറിയിച്ചപ്പോള് കൂടെയുള്ളവരുടെ മട്ടു മാറി.\nആദ്യം പറഞ്ഞു എലിപ്പനിയാണ് എന്ന്. ഇന്നലെ പറഞ്ഞു എലിപ്പനി അല്ല എന്ന്.. പിന്നെ എന്താണ് ഇത് ??\nഎലിപ്പനിയുടെ ടെസ്റ്റ് നെഗറ്റീവ് ആണെന്നല്ലേ പറഞ്ഞത് അല്ലാതെ എലിപ്പനി അല്ല എന്നല്ലല്ലോ.. ഡോക്ടര്‍മാര് രോഗ നിര്‍ണ്ണയം നടത്തുന്നത് ഏതെങ്കിലും ഒരു ടെസ്റ്റ് മാത്രം ആശ്രയിച്ചല്ല.. അതല്ല ശാസ്ത്രീയമായ രീതി.99% ലക്ഷണങ്ങളും എലിപ്പനിയുടെത് ആണെന്നിരിക്കെ 1% അതിനു യോജിക്കുന്നില്ലെങ്കില് ആ 1% തള്ളി കളയണം. അല്ലാതെ ബാക്കി 99% അല്ല തള്ളെണ്ടത്. ഇക്കാര്യം ഞാന് നേരത്തെ സൂചിപ്പിച്ചിരുന്നല്ലോ.\n“എന്നാലും അമ്മക്ക് ഇവിടെ വരുമ്പോള് ഒരു കുഴപ്പവും ഇല്ല , നിങ്ങള് കൊടുത്ത മരുന്നല്ലേ അമ്മയെ ഈ അവസ്ഥയില് ആക്കിയത് “.. വീണ്ടും അതെ വ്യക്തി , അതെ ചോദ്യം.\nക്ഷമക്ക് ഒരു പരിധി ഇല്ലേ. രോഗിക്കും കൂടെ വരുന്ന ആളുകള്‍ക്കും മാത്രം അല്ലല്ലോ മാനവും അപമാനവും വികാരവും ഒക്കെ ഉള്ളൂ. സ്വാഭാവികമായും എന്റെ മുഖ ഭാവം മാറി കാണും.\nഇതിനുള്ള മറുപടി ഞാന് നേരത്തെ പറഞ്ഞതാണല്ലോ. കുറച്ചു ഉച്ചത്തില് തന്നെ ഞാന് പറഞ്ഞു.\nഉടനെ പഴയ മറുപടി. ഞങ്ങള് അറിവില്ലാത്തവര് ആണ്. അതാ ഇങ്ങനെ.\nഅറിവില്ലായ്മ ആരോടും എന്തും പറയാനുള്ള ലൈസെന്‍സ് അല്ല !\nഉടനെ എന്റെ കാലില് വീഴുന്നു.. മതി ഷോ കാണിച്ചത് എന്ന് പറഞ്ഞു ഞാന് പുറകോട്ടു മാറി.നിരവധി തവണ പറഞ്ഞിട്ടും ഒരേ ചോദ്യം തന്നെ ചോദിച്ചു അപമാനിക്കുന്നു. എന്നിട്ട് അറിവില്ലാത്തവര് എന്ന് പറഞ്ഞു കാലില് വീഴുന്നു.!\nഞങ്ങള് അമ്മയെ തൃശ്ശൂരിലെ സ്വകാര്യ ആശുപത്രിയിലേക്ക് കൊണ്ട് പോവുന്നു .\nശരി. അങ്ങനെയാവട്ടെ. ഞാന് വിശദമായ ചികിത്സാ വിവരങ്ങള് എല്ലാം എഴുതി തയ്യാറാക്കി റഫറന്‍സ് ലെറ്റര് കൊടുത്തു . ventilator സൗകര്യം ഉള്ള ആംബുലന്‍സ് ഏര്‍പ്പാടാക്കി.\nപോവുന്ന വഴിക്ക് ആംബുലന്‍സില് വച്ച് രോഗിക്ക് അസ്വസ്ഥത.. നെഞ്ഞിടിപ്പിനു ചെറിയ വ്യതിയാനം. ഉടനെ ആംബുലന്‍സ് തിരിച്ചു ഇങ്ങോട്ട് തന്നെ. വീണ്ടും രോഗി ICU വിലേക്ക്.\nമൂത്രത്തിന്റെ അളവ് തീരെ കുറഞ്ഞത് കാരണം dialysis ചെയ്യേണ്ട കാര്യം വീണ്ടും സൂചിപ്പിച്ചു. രോഗിയുടെ അവസ്ഥ മോശം ആയി വരുന്നത് കണ്ടിട്ടും dialysis നു ബന്ധുക്കള് സമ്മതം തരുന്നില്ല. കിഡ്നി രോഗ വിദഗ്ധന് ഉള്‍പ്പെടെ dialysis ടീം സര്‍വ്വസജ്ജമാണ് ആശുപത്രിയില്. എന്നാലും വിശ്വാസം പോര.\n” ഒന്നുകില് വിശ്വാസമുള്ള സ്ഥലത്തേക്ക് രോഗിയെ കൊണ്ട് പോവുക.. അല്ലെങ്കില് ഞങ്ങളെ അത് ചെയ്യാന് അനുവദിക്കുക. ഇത് രണ്ടും ഇല്ലാതെ ഇങ്ങനെ മുന്നോട്ട് പോയാല് ഏതാനും മണിക്കൂറുകള് കഴിയുമ്പോളേക്കും അവസ്ഥ വളരെ മോശമാവാന് സാധ്യതയുണ്ട്.”\n“dialysis ചെയ്‌താല് കിഡ്നി ശരിയാവുമോ? രോഗി രക്ഷപ്പെടുമോ”?\n“dialysis എന്നത് കിഡ്നിയുടെ പ്രവര്‍ത്തനം ശരിയാവുന്നത് വരേയ്ക്കും രോഗിയുടെ ജീവന് നിലനിര്‍ത്താന് ഉള്ള ഒരു ഉപാധി മാത്രമാണ്.. അസുഖം കാരണം തകരാറിലായ പ്രവര്‍ത്തനം തിരിച്ചു കിട്ടുന്നത് വരെ കിഡ്നിയുടെ ജോലി ഒരു മഷീന് മുഖേന ചെയ്യുന്നു.. അസുഖം മാറിയാല് കിഡ്നി പ്രവര്തനക്ഷമമാവും. dialysis ചെയ്തു എന്ന ഒറ്റ കാരണം കൊണ്ട് കിഡ്നിയുടെ നില മെച്ചപ്പെടില്ല. അടിസ്ഥാന അസുഖത്തില് പുരോഗതി വരാതെ രോഗി രക്ഷപ്പെടുന്ന കാര്യം പറയാന് കഴിയില്ല”\nവീണ്ടും ചര്‍ച്ചകള്. പലരും വീണ്ടും എന്നോട് കാര്യങ്ങള് ചോദിക്കുന്നു. പറഞ്ഞ കാര്യങ്ങള് തന്നെ പല തവണ പലരോടും വീണ്ടും വീണ്ടും പറയേണ്ടി വരുന്നു. അതനുസരിച്ച് ഒപി സമയം നീണ്ടു പോവുന്നു. ഞാനും ഒപിക്ക് പുറത്തു കാത്തിരിക്കുന്ന രോഗികളും മുഷിയുന്നു.. ഇതൊക്കെ ജോലിയുടെ ഭാഗം എന്നോര്‍ത്ത് സമാധാനപ്പെടുന്നു.. ഇത്രയൊക്കെ ആയിട്ടും dialysis നു സമ്മതം തരുന്നില്ല. അന്നത്തെ ദിവസവും കടന്നു പോയി.\nപിറ്റേന്ന് രാവിലെ സ്ഥിതി കൂടുതല് മോശമായി. തൃശ്ശൂരിലെ ആശുപത്രിക്ക് പകരം പെരിന്തല്‍മണ്ണയിലെ മറ്റൊരു സ്വകാര്യ ആശുപത്രിയിലേക്ക് കൊണ്ട് പോവാനാണ് ഇന്നത്തെ തീരുമാനം.. തുടര്‍ന്നു വീണ്ടും പഴയ ഒരുക്കങ്ങള്. പുതിയ ബന്ധുക്കളുടെ പുതിയതും പഴയതുമായ ചോദ്യങ്ങളും എന്‍റെ ഉത്തരങ്ങളുമായി ഒരുപാട് മണിക്കൂറുകള്. രോഗിയെ ഷിഫ്റ്റ് ചെയ്യാന് വേണ്ട ഒരുക്കങ്ങള് എല്ലാം ചെയ്തു ഞാന് ഒപിയിലേക്ക് പോന്നു. പതിവിലും വളരെ വൈകി എത്തിയതിന്റെ മുഷിപ്പ് പുറത്തു കാത്തിരിക്കുന്ന രോഗികളുടെ മുഖത്ത് വായിച്ചെടുക്കാം..ഏതാനും മിനിട്ടുകള് കഴിഞ്ഞപ്പോള് വീണ്ടും ഒപിയിലേക്ക് ബന്ധുക്കള് കയറി വരുന്നു. പെരിന്തല്‍മണ്ണയിലെ കിഡ്നി ഡോക്ടറുമായി ഞാന് ഫോണില് സംസാരിക്കണം. അതാണ് പുതിയ ആവശ്യം.\nഎല്ലാം വിശദമായി റഫറന്‍സ് കുറിപ്പില് എഴുതിയിട്ടുണ്ട്. അത് അവിടെ കാണിച്ചു കൊടുത്താല് മതി. ഒപി ഇത്ര വൈകിയ സ്ഥിതിക്ക് ഇനി എനിക്ക് ഫോണ് ചെയ്തു സമയം കളയാന് വയ്യ.. ഒപി കഴിഞ്ഞ ശേഷം ആവശ്യമെങ്കില് ഞാന് ഡോക്ടറെ വിളിക്കാം.\nഅല്ല ഡോക്ടര് അവിടെ വിളിച്ചു അവിടന്ന് സമ്മതം പറഞ്ഞാലേ ഞങ്ങള് പോവുന്നുള്ളൂ.\nമനസ് അവിടെയും ശരീരം ഇവിടെയുമായി നിങ്ങള് ഇവിടെ നില്‍ക്കാതിരിക്കുന്നത് തന്നെയാണ് നല്ലത്. പൂര്‍ണ്ണ മനസും സഹകരണവും ഇല്ലാതെ രോഗിയെ ചികിത്സിക്കാന് ബുദ്ധിമുട്ടാണ്.\nപിന്നീട് കൂടുതല് ഒന്നും പറയാതെ ഞാന് ഒപി തുടര്‍ന്നു.. രോഗിയെ പെരിന്തല്‍മണ്ണയിലേക്ക് കൊണ്ടുപോയി\nപ്രതീക്ഷിച്ച പോലെ തന്നെ3ദിവസങ്ങള്‍ക്കു ശേഷം രോഗി മരിച്ചു . ക്രമേണ ഈ സംഭവം ഞാനും മറന്നു..\nഇനിയാണ് കഥയിലെ ട്വിസ്റ്റ് . ഈ സംഭവം നടന്നു കൃത്യം2മാസങ്ങള്‍ക്ക് ശേഷം വലിയൊരു കൂട്ടം ആളുകള് ആശുപത്രിയില് വരുന്നു.. വലിയ ശബ്ദ കോലാഹലങ്ങള് ഉണ്ടാക്കി ചെയര്‍മാന്റെ മുറിയിലേക്ക് തള്ളി കയറുന്നു. ഞാന് ഒപി കഴിഞ്ഞു പോയ ശേഷമാണ് സംഭവം. ബഹളം വെയ്ക്കാന് വരാന് തിരഞ്ഞെടുത്ത സമയത്തിന് ഒരു പ്രത്യേകത ഉണ്ട്. HELLP syndrome എന്ന ഗുരുതരമായ രോഗം ബാധിച്ചു ഒരു ഗര്‍ഭിണി മരണപ്പെട്ടതുമായി ബന്ധപ്പെട്ടു ആശുപത്രിയില് ഒരു ഒച്ചപ്പാടും ബഹളവും കഴിഞ്ഞു ഏതാനും ദിവസമേ ആയിട്ടുള്ളൂ.. ഗര്‍ഭിണിയുടെ മരണം സ്വാഭാവികമായും കൂടുതല് പ്രശ്നങ്ങള് ഉണ്ടാക്കുമല്ലോ. എന്ത് കാരണം കൊണ്ടാണ് മരിച്ചത് എന്നതൊന്നും പ്രസക്തമേ അല്ല. ഒരു പ്രമുഖ രാഷ്ട്രീയ പാര്‍ട്ടി ഒക്കെ ഇടപെട്ടു ഏതാനും ദിവസങ്ങള് ആ പ്രശ്നം ചൂടാക്കി നിര്‍ത്തുകയും ചെയ്തിരുന്നു. അതിനു തൊട്ടു പിന്നാലെയാണ് അതേ പാര്‍ടി പ്രവര്‍ത്തകര് എന്ന് അവകാശപ്പെട്ടു ആളുകള് മേല് പറഞ്ഞ എന്‍റെ രോഗിക്ക് വേണ്ടി ബഹളം വെയ്ക്കാന് വന്നിരിക്കുന്നത്\nഡോക്ടര് രോഗിയുടെ ബന്ധുക്കളോട് വളരെ മോശമായി പെരുമാറി എന്നാന്നു പരാതി. എഴുതി തയ്യാറാക്കിയ വലിയൊരു പരാതി കടലാസ് ചെയര്‍മാന് കൈമാറുന്നു. ഡോക്ടറുമായി സംസാരിച്ചു നാളെ മറുപടി തരാം എന്ന് പറഞ്ഞു തല്ക്കാലം ബഹളക്കാരെ മടക്കി വിടുന്നു.\n. പരാതിയിലെ പ്രസക്ത ഭാഗങ്ങള് :\nഒരു കുഴപ്പവും ഇല്ലാതെ വന്ന ആളെ ചികിത്സിച്ചു കുളമാക്കി\nരോഗിയെ ബന്ധുക്കളുടെ സമ്മതം ചോദിക്കാതെ ventilator ഇല് പ്രവേശിപ്പിച്ചു ( രോഗിയുടെ ഭര്‍ത്താവ് സ്വന്തം കൈപടയില് ഒപ്പിട്ട സമ്മത പത്രം കേസ് ഫയലില് ഇരിപ്പുണ്ട് )\nബന്ധുക്കളുടെ ചോദ്യത്തിനു ശരിയായ രീതിയില് മറുപടി പറഞ്ഞില്ല,\n( മറുപടി കൊടുക്കാന് ഞാന് വിനിയോഗിച്ച സമയം ഉണ്ടായിരുന്നേല് ഒരു വാഴ അല്ല, വാഴ തോട്ടം തന്നെ ഉണ്ടാക്കാമായിരുന്നു )\nഅറിവില്ലായ്മ കൊണ്ട് ചോദിച്ച ചോദ്യത്തിനു ഡോക്ടര് ദേഷ്യപ്പെട്ടു. കാല്‍ക്കല് വീണ രോഗിയുടെ മകനെ പോടാ പട്ടീ എന്ന് വിളിച്ചു ചവിട്ടി മാറ്റി\n( കള്ളം പറയുമ്പോള് കുറച്ചൊക്കെ വിശ്വാസ്യത വേണ്ടേ . പട്ടീ എന്ന് വിളിച്ചു ഡോക്ടര് തൊഴിച്ചാല് മിണ്ടാതെ നില്‍ക്കുന്ന ആളുകള് ആണല്ലോ ഇന്ന് നമ്മുടെ നാട്ടില് ഉള്ളത്.! )\nവേറെ ആശുപത്രിയിലേക്ക് കൊണ്ട് പോയാല് രോഗി മരിക്കും എന്ന് ഭീഷണിപ്പെടുത്തി\n( മറ്റു ആശുപത്രിയില് ചെയ്യുന്നത് എല്ലാം ഇവിടെയും ഉണ്ട്, കൊണ്ട് പോയത് കൊണ്ട് മാത്രം പ്രത്യേകിച്ച് ഗുണം ഒന്നും ഇല്ല എന്ന് പറഞ്ഞതാണ് ഈ രൂപത്തില് മാറ്റിയത് )\nപരാതിയില് എഴുതാതെ കൂടെ വന്ന ഒരാള് പറഞ്ഞ വാ മൊഴി\n” അയാളുടെ Facebook പോസ്റ്റുകള് ഒക്കെ ഞങ്ങള് വായിച്ചു.. അയാള് ഒരു വര്‍ഗീയവാദി ആണ്.. ഞങ്ങള് …… പാര്‍ട്ടിയുടെ ആളുകള് ആണ്. പുറത്തു നിന്ന് പണി കൊടുക്കും.. ഞങ്ങള് ആവില്ല പണി കൊടുക്കുന്നത്. അതിനു പറ്റിയ ആളുകള് വേറെ ഉണ്ട്!\nഎനിക്കെതിരെ എന്ത്പി നടപടി എടുത്തു എന്നറിയാന് പിറ്റേ ദിവസം വൈകുന്നേരം വീണ്ടും വന്നിരിക്കുന്നു..\nഡോക്ടറുടെ ഭാഗത്ത് തെറ്റൊന്നും ഇല്ല എന്നാണു എന്‍റെ അന്വേഷണത്തില് മനസിലായത് എന്ന് ചെയര്‍മാന്റെ മറുപടി\nഅത് പിന്നെ നിങ്ങള് ഒക്കെ ഒരു ടീം അല്ലെ. ഇങ്ങനെയല്ലേ പറയൂ.. നിങ്ങളെ രണ്ടിനെയും ഞങ്ങള് ഇവിടെ കെട്ടി തൂക്കും.!\nസംഭവത്തിന്റെ സത്യാവസ്ഥ അറിയുന്നത് കൊണ്ടായിരിക്കണം എന്നെ തിരഞ്ഞു വീട്ടില് വന്നില്ല.. ആശുപത്രി തല്ലി പൊളിച്ചും ഇല്ല.. ഭീഷണിയിലും പുലഭ്യം പറച്ചിലിലും അവസാനിച്ചു .\nസാധാരണ ഇത്തരം സംഭവങ്ങളില് രോഗിഗളുടെ ബന്ധുക്കളുടെ വെര്‍ഷന് മാത്രമേ പുറത്തു വരാറുള്ളൂ.. ഡോക്ടര്‍മാര് ഇതൊന്നും എഴുതാന് മിനക്കെടാറില്ല.. പക്ഷെ ആരും പുറത്തു പറഞ്ഞില്ലെങ്കില് ജനങ്ങള് സത്യം അറിയില്ലല്ലോ .. പലപ്പോഴും പെട്ടന്നുള്ള ഒരു വികാര തള്ളിച്ചയില് ആണ് പ്രശ്നങ്ങള് ഉണ്ടാവാറു. അപ്രതീക്ഷിത മരണങ്ങള് ഉള്‍ക്കൊള്ളാന് നമ്മുടെ ജനതയ്ക്ക് അറിയില്ല. ഓരോ മരണവും ഒഴിവാക്കാന് ഞാന് ഉള്‍പ്പെടെ എല്ലാ ഡോക്ടര്‍മാരും കിണഞ്ഞു പരിശ്രമിക്കുന്നു..ഗുരുതരാവസ്ഥയില് ഒരു രോഗി തന്റെ കീഴില് കിടക്കുമ്പോള് ഓരോ ഡോക്ടറും ഒരു തരത്തില് അല്ലെങ്കില് മറ്റൊരു തരത്തില് സമ്മര്‍ദം അനുഭവിക്കുന്നുണ്ട്.\nഎന്നാല് മേല് പറഞ്ഞ സംഭവം പെട്ടന്നുള്ള ഒരു വികാര പ്രകടനം അല്ല.. കൃത്യമായി ആസൂത്രണം ചെയ്തു, കൃത്യമായ സമയം തിരഞ്ഞെടുത്തു നടത്തിയ ഗുണ്ടാ ആക്രമണമാണ്.. അതിനു എന്ത് വിശദീകരണം തരാന് കഴിയും?\nഎപ്പോള് വേണമെങ്കിലും തങ്ങൾക്കെതിരെ തിരിഞ്ഞെക്കാവുന്ന ശത്രുക്കളായി നിങ്ങളെ കണ്ടു, പ്രതിരോധത്തിലേക്ക് ഉള്‍വലിഞ്ഞു ചികില്സിക്കേണ്ട അവസ്ഥയിലേക്ക് ഡോക്ടർമാരെ എത്തിക്കരുത്. അനാവശ്യമായ ടെസ്റ്റുകൾ ചെയ്യിക്കാനും അടിക്കടി സമ്മത പത്രങ്ങൾ എഴുതിക്കാനുമേ അതു വഴിവെക്കൂ.മാത്രമല്ല തൊട്ടടുത്തുള്ള ആശുപത്രിയില് ചികിത്സിച്ചു ഭേദം ആക്കാവുന്ന ചെറിയ അസുഖങ്ങള്‍ക്ക് പോലും വന്‍കിട ആശുപത്രികളിലേക്ക് റെഫര് ചെയ്യപ്പെടേണ്ട അവസ്ഥയും ഉണ്ടായേക്കാം .\nനിലവിലുള്ള ശാസ്ത്രീയ രീതികളില് ഊന്നി രോഗിയെ ചികിത്സിക്കുക എന്നതു മാത്രമേ ഒരു ഡോക്ടര്‍ക്ക് ചെയ്യാന് കഴിയൂ. രക്ഷപ്പെടലും മരണവും എല്ലാം അതിന്റെ ഭാഗമാണ്. സ്വന്തം രോഗിയെ രക്ഷിക്കാനും അവര്‍ക്ക് നല്ലത് വരാനും മാത്രമേ ഏതൊരു ഡോക്ടറും പരിശ്രമിക്കൂ. എല്ലാ മരണങ്ങളും ഓരോ തരത്തിലുള്ള നഷ്ടങ്ങള് തന്നെയാണ്. അതിനെ തരണം ചെയ്യാന് ഒരു സാമൂഹ്യ ജീവി എന്ന നിലയില് നമ്മള് പഠിച്ചേ തീരൂ. ഡോക്ടറില് നിന്നും ആശുപത്രി അധികൃതരില് നിന്നും നിങ്ങള് പ്രതീക്ഷിക്കുന്ന സൗമ്യമായ പെരുമാറ്റം അവര് തിരിച്ചും പ്രതീക്ഷിക്കുന്നുണ്ടെന്നു മനസിലാക്കുക.


Jul 21, 2021, 08:37 pm IST\nഡല്‍ഹി: പെഗാസസ് ഫോണ് ചോര്‍ത്തല് വിവാദത്തിന്റെ പശ്ചാത്തലത്തില് കോണ്‍ഗ്രസ് എം.പി. ശശി തരൂർ സമിതി അധ്യക്ഷനായ പാര്‍ലമെന്റിന്റെ ഐ.ടി. സ്റ്റാന്‍ഡിങ് കമ്മിറ്റി ജൂ ലായ് 28-ന് യോഗം ചേരും.\nപൗരന്മാരുടെ വിവര സുരക്ഷയും സ്വകാര്യതയും എന്ന വിഷയത്തില് ഇലക്ട്രോണിക്‌സ് ആന്‍ഡ് ഐ.ടി. മന്ത്രാലയത്തിലെയും ആഭ്യന്തര മന്ത്രാലയത്തിലെയും കമ്യൂണിക്കേഷന് മന്ത്രാലയത്തിന്റെയും (ഡിപാര്‍ട്‌മെന്റ് ഓഫ് ടെലികമ്യൂണിക്കേഷന്‍സ്) ഉദ്യോഗസ്ഥരില്‍നിന്ന് വിവരം ആരായുക എന്നതാണ് യോഗത്തിന്റെ അജണ്ട.\nTags: sasi throorPegasus spyware\nഇന്ത്യക്കാരനാണെന്നറിഞ്ഞതോടെ മൃതദേഹത്തിനോടും താലിബാന്റെ 'അതിക്രൂരത': ഡാനിഷ് സിദ്ദിഖിയുടെ അന്ത്യനിമിഷങ്ങള് വെളിപ്പെടുത്തി അഫ്ഗാന് കമാന്‍ഡര്


ഫ്‌ളോറിഡ : ഐപിസി നോര്‍ത്ത് അമേരിക്കന് സൗത്ത് ഈസ്റ്റ് റീജിയന് ത്രിദിന സമ്മേളനം ഏപ്രില് 19 വെള്ളി 20 ശനി, 21 ഞായര് തീയതികളില് ടെന്നസ്സി ചാറ്റനുഗ ന്യൂ ഹോപ് പ്രസ് ബിറ്റേറിയന് ചര്‍ച്ചില് വെച്ച് നടത്തപ്പെടും. റീജിയന് പ്രസിഡന്റ് പാസ്റ്റര് ഡോ. ജോയി ഏബ്രഹാം ഉത്ഘാടനം നിര്‍വ്വഹിക്കും. പാസ്റ്റര് ഷാജി ഡാനിയേല് ഹൂസ്റ്റണ്, പാസ്റ്റര് മൈക്കിള് ലിന്‍ഡന് എന്നിവര് മുഖ്യ പ്രഭാഷണം നടത്തും.\nവിവിധ വിഷയങ്ങളെ ആസ്പദമാക്കി ദൈവദാസന്മാര് പ്രസംഗിക്കും. നേതൃത്വ സെമിനാര്, ഉണര്‍വ്വ് യോഗം, പ്രെയ്‌സ് ആന്‍റ് വര്‍ഷിപ്പ് , സംയുക്ത ആരാധന തുടങ്ങിയവ ഉണ്ടായിരിക്കും. പാസ്റ്റര് പോത്തന് ചാക്കോ (വൈസ് പ്രസിഡന്റ്),പാസ്റ്റര് ബെന് ജോണ് (സെക്രട്ടറി), ബ്രദര് രാജന് ആര്യപ്പള്ളില് (ജോ. സെക്രട്ടറി), ബ്രദര് അലക്‌സാണ്ടര് ജോര്‍ജ് (ട്രഷറാര്) തുടങ്ങിയവര് നേതൃത്വം നല്‍കും. ഫ്‌ളോറിഡ, ജോര്‍ജ്ജിയ, ടെന്നസി, സൗത്ത് കരോളിന, തുടങ്ങിയ സംസ്ഥാനങ്ങളിലുള്ള ഐ.പി.സി സഭകളും ശുശ്രൂഷകന്മാരുമാണ് റീജിയനിലുള്ളത്.


തുനീഷ്യ എല്ലാ തുനീഷ്യക്കാര്‍ക്കും അനുഗ്രഹമായിത്തീരണം - നൂറുദ്ദീന് ബുഹൈരി | islamonlive.in\n(തുനീഷ്യന് നീതിന്യായ വകുപ്പ് മന്ത്രി നൂറുദ്ദീന് ബുഹൈരി അല് മുസ്‌ലിം ലേഖകന് അബ്ദുല് ബാഖി ഖലീഫക്ക് നല്‍കിയ പ്രത്യേക അഭിമുഖം)\nതുണീഷ്യയിലെ നീതിന്യായ വകുപ്പ് മന്ത്രി എന്ന നിലക്ക് ഈ ഉത്തരവാദിത്തത്തെ എങ്ങനെ വീക്ഷിക്കുന്നു?\n– ജനങ്ങള്‍ക്കിടയില് വിധികല്‍പിക്കുകയാണെങ്കില് നീതിയോടെ വിധികല്‍പിക്കണം എന്നാണ് അല്ലാഹു നമ്മോട് കല്‍പിച്ചിരിക്കുന്നത്. ‘ഒരു ജനതയോടുള്ള അമര്‍ഷം നീതി പാലിക്കാതിരിക്കാന് നിങ്ങള്‍ക്ക് പ്രേരകമാകരുത്. നിങ്ങള് നീതി പാലിക്കുക. അതാണ് ധര്‍മ്മനിഷ്ഠയോട് ഏറ്റവും അടുത്തത്'(അല് മാഇദ : 8) എന്നാണ് ഖുര്‍ആനിന്റെ ആഹ്വാനം. നീതിയുമായി ബന്ധപ്പെട്ട അടിസ്ഥാന തത്വങ്ങളാണ് ഈ രണ്ട് സൂക്തങ്ങളില് നിഴലിച്ചു നില്‍ക്കുന്നത്. എല്ലാ ജനങ്ങള്‍ക്കും നീതി ലഭ്യമാകുക എന്നത് ഭരണകൂടത്തിന്റെ നിര്‍ബന്ധ ബാധ്യതയാണ്. മത, വര്‍ഗ, വര്‍ണ ദേശ വ്യത്യാസമില്ലാതെ എല്ലാവരോടും സമത്വത്തോടെ പെരുമാറാന് കഴിയണം. ന്യായാധിപന്റെ മുന്നില് തങ്ങളുടെ പ്രശ്‌നം ഉന്നയിക്കാനും ന്യായം ബോധിപ്പിക്കാനും എല്ലാവര്‍ക്കും അവകാശമുണ്ട്. ‘നാഗരികതയുടെ അടിസ്ഥാനം നീതിയാണ്’ എന്നത് ഇബ്‌നു ഖല്‍ദൂന്റെ ശ്രദ്ദേയമായ പ്രസ്താവനയാണ്. നീതി സാക്ഷാല്‍ക്കരിക്കപ്പെടുകയാണെങ്കില് അവിടെ സാമൂഹികവും സാമ്പത്തികവും രാഷ്ട്രീയവുമായ സംസ്‌കരണവും പുരോഗതിയും നവോഥാനവും കൈവരും. നീതി സാക്ഷാല്‍കൃതമാകുന്നില്ലെങ്കില് അവിടെ നവോഥാനത്തിന്റെ എല്ലാ സാധ്യതകളും അടഞ്ഞുപോകും. അറബ് മുസ്‌ലിം രാഷ്ട്രങ്ങളില് കാണപ്പെടുന്ന ധാര്‍മികവും സാമ്പത്തികവുമായ അധപ്പതനത്തിനും സേഛ്വാധിപത്യത്തിനും പ്രധാന കാരണം ജനങ്ങള്‍ക്കിടയില് നീതിയും സമത്വവും സ്ഥാപിക്കുന്നതില് അവര് പരാജയപ്പെട്ടതാണ്.\nമുന്‍ഗാമികളെ പോലെ ഇപ്പോള് ഭരണത്തിലിരിക്കുന്ന നിങ്ങളും തെരഞ്ഞെടുപ്പൊന്നും കൂടാതെ വര്‍ഷങ്ങളോളം ഇതില് തന്നെ തുടരുമെന്ന വിമര്‍ശനത്തെ കുറിച്ച്?\n– ഞങ്ങള് അധികാര മോഹികളല്ല, ഭരണത്തിന് വേണ്ടി ഭരിക്കുക എന്നത് ഞങ്ങളുടെ അജണ്ടയുമല്ല. തുണീഷ്യയെ ഒരു പുതിയ അടിത്തറയില് രൂപപ്പെടുത്തുക എന്നതാണ് ഞങ്ങളുടെ പരിശ്രമം. രാഷ്്ട്രീയമായ അധികാരം അതിന് അത്യന്താപേക്ഷിതമാണ്. ഇത് ഏതെങ്കിലും വ്യക്തിയുടെയോ സംഘത്തിന്റെയോ മാത്രം പരിശ്രമം മൂലം സാധ്യമാകുന്നതല്ല. മുഴുവന് തുനീഷ്യക്കാരുടെയും കൂട്ടായ പരിശ്രമത്തിലൂടെ മാത്രമേ ഇത് സാധ്യമാകുകയുളളൂ.\nമുന് അനുഭവങ്ങളില് നിന്ന് വ്യത്യസ്തമായി പള്ളിയുടെ നിയമം നടപ്പിലാക്കണമെന്നും മറ്റും ആവശ്യപ്പെടുന്നവരുണ്ട്. ഏത് രീതിയിലുള്ള നിയമങ്ങളാണ് പ്രാവര്‍ത്തികമാക്കാന് ഉദ്ദേശിക്കുന്നത്?\n– ഒരു നിയമവും ആരുടെ മേലിലും അടിച്ചേല്‍പിക്കുകയില്ല. മറിച്ച് ബോധവല്‍ക്കരണമാണ് നടത്തുക. ഈ നാട് എല്ലാ തുനീഷ്യക്കാര്‍ക്കും അവകാശപ്പെട്ടതാണ്. ജനാധിപത്യ പരിഷ്‌കരണങ്ങളിലൂടെ എല്ലാവരുടെയും നന്മയാണ് നാം ഉദ്ദേശിക്കുന്നത്. ഏതു രീതിയിലാകണമെന്നതിനെ കുറിച്ച് വ്യത്യസ്ത വീക്ഷണങ്ങളുണ്ടാകും. ഈ അഭിപ്രായ വ്യത്യാസങ്ങളും വൈവിധ്യങ്ങളും നമ്മുടെ പുരോഗതിയുടെ അടിസ്ഥാന ബിന്ദുവാണ്. അല്ലാഹു ഉദ്ദേശിച്ചിരുന്നെങ്കില് എല്ലാവരെയും ഒരൊറ്റ സമൂഹമാക്കുമായിരുന്നു എന്നാണ് ഖുര്‍ആന് വിവരിക്കുന്നത്. ജനങ്ങള്‍ക്കിടയിലെ വൈവിധ്യങ്ങളെ ഇസ്‌ലാം ഉള്‍ക്കൊള്ളുകയാണ് ചെയ്തത്. എല്ലാം പരിശോധിച്ച് ജനങ്ങള്‍ക്ക് കൂടുതള് പ്രയോജനപ്പെടുന്ന രീതിയിലുള്ള ഇടപെടലുകളാണ് ഉണ്ടാകുക. നാം മനുഷ്യരാണ്. നമ്മുടെ അഭിപ്രായങ്ങള് അതിനാല് തന്നെ തെറ്റാകാനും ശരിയാകാനും സാധ്യതകളുണ്ട്. അതിനാല് തന്നെ ചിലരുടെ അഭിപ്രായം മറ്റുള്ളവരുടെ മേല് അടിച്ചേല്‍പിക്കുന്നതിന് ന്യായീകരണമൊന്നുമില്ല. ജനങ്ങളുടെ ഉപദേശ നിര്‍ദ്ദേശങ്ങളും നിരൂപണങ്ങളും നമുക്കാവശ്യമുണ്ട്. നമ്മെ അവര് ശക്തമായി നിരൂപണം ചെയ്യുന്നത് രാഷ്ട്രത്തിന്റെ സേവനത്തിന്റെ ഭാഗമാണ്. ഖലീഫ ഉമര് (റ) പറഞ്ഞതു പോലെ ‘നിങ്ങള് അത് പറഞ്ഞില്ലെങ്കില് നിങ്ങളില് ഒരു നന്മയുമില്ല, ഞങ്ങള് അത് ശ്രദ്ധാപൂര്‍വം കേട്ടില്ലെങ്കില് ഞങ്ങളില് ഒരു നന്മയുമില്ല’ എന്നതാണ് ഇസ്‌ലാമിക അടിസ്ഥാനം.\nഒരു പ്രത്യേക ജനവിഭാഗത്തിനെതിരെ ഭരണകൂടം പരുഷമായ നടപടികള് സ്വീകരിക്കുന്നു എന്ന ആക്ഷേപത്തെ എങ്ങനെ വിലയിരുത്തുന്നു?\n– ചിലരുടെ അഭിപ്രായത്തില് ഭരണകൂടം വളരെ സഹിഷ്ണുതയോടെയാണ് പെരുമാറുന്നത്. നമുക്ക് അവരോട് പറയാനുള്ളത്, അതിന് വേണ്ടിയാണ് ഞങ്ങള് ഭരണത്തില് വന്നത്, അല്ലാതെ ബിന് അലി ജനങ്ങളോട് പെരുമാറിയത് പോലെ ക്രൂരമായി പെരുമാറാനല്ല. മതേതരരും സലഫികളും ബിന്‍അലിയുടെ പക്ഷക്കാരുമായ എല്ലാവരോടും സംവാദത്തിന്റെ ശൈലി സ്വീകരിക്കാനാണ് നാം ഉദ്ദേശിക്കുന്നത്. ഒരു വിഭാഗത്തോടും അക്രമം പ്രവര്‍ത്തിക്കുക ഞങ്ങളുടെ ലക്ഷ്യമല്ല, കാരണം എല്ലാ അക്രമങ്ങളും നാളെ പരലോകത്ത് അന്ധകാരങ്ങളായി നമുക്ക് അനുഭവപ്പെടും എന്നാണ് ഇസ്‌ലാമിക അധ്യാപനം. ഒരാളോടുള്ള വിട്ടുവീഴ്ചയില് തെറ്റുപറ്റുന്നതിനേക്കാള് ഗുരുതരമാണ് ശിക്ഷാനടപടിയില് വീഴ്ച സംഭവിക്കുക എന്നത്. എന്നാല് പൊതു നിയമങ്ങള് ലംഘിക്കുന്നവര് മറ്റുള്ളവരുടെ സ്വാതന്ത്ര്യത്തിനും സുരക്ഷക്കും ജീവനും അഭിമാനത്തിനുമാണ് ക്ഷതം വരുത്തുന്നത് എന്ന് നാം തിരിച്ചറിയണം. അതിനാല് അത്തരം പ്രവണതകളെ നാം പ്രതിരോധിക്കുക തന്നെ ചെയ്യും.\nതുനീഷ്യയെ ഏത് ദിശയിലേക്ക് നയിക്കാനാണ് ഉദ്ദേശിക്കുന്നത്?\n– രക്തരൂക്ഷിതമായ ഒരു ഘട്ടത്തിലൂടെയാണ് നാം കടന്നുവന്നത്. ഇത്തരം അരാചകത്വങ്ങളില്ലാത്ത നിയമവ്യവസ്ഥകളുള്ള ഒരു ഘട്ടത്തിലേക്കാണ് നാം സഞ്ചരിക്കുന്നത്. ഈ ഘട്ടത്തില് രക്തപ്പുഴ ഒഴുകുകയില്ല. പരസ്പര ധാരണയോടും വിട്ടുവീഴ്ചയോടുമാണ് മുന്നോട്ട് പോകുക, വിപ്ലവത്തിനൊരുങ്ങിയ ജനതയുടെ അഭിലാഷങ്ങള് സാക്ഷാല്‍ക്കരിക്കുക എന്നതാണ് ഞങ്ങളുടെ ലക്ഷ്യം. തുണീഷ്യന് വിപ്ലവം അത്യത്ഭുതകരവും വിജയകരമായ വിപ്ലവങ്ങള്‍ക്കുള്ള മാതൃകയുമായിരുന്നു. ജനങ്ങള്‍ക്ക് ശാന്തിയും സമാധാനവും കൈവരുകയും ജീവിതത്തിന് സുരക്ഷ ലഭ്യമാകുന്ന ഒരു തുണീഷ്യയെയാണ് ഞങ്ങള് സ്വപ്‌നം കാണുന്നത്. തുണീഷ്യയിലേക്ക് ബിന് അലി മടങ്ങുകയാണെങ്കില് അദ്ദേഹത്തിന്റെ അഭിമാനത്തിനും സമ്പത്തിനും എല്ലാം ഇവിടെ സുരക്ഷ നല്‍കപ്പെടുന്നതാണ്. തുണീഷ്യ എല്ലാ തുണീഷ്യന് നിവാസികള്‍ക്കും അനുഗ്രഹമായിത്തീരണം എന്നാണ് ഞങ്ങളുടെ കാഴ്ചപ്പാട്. തലമുറകള്‍ക്ക് നല്ല പാഠങ്ങള് പകര്‍ന്നു നല്‍കുന്ന ഒരു പുതിയ തുനീഷ്യയെ രൂപപ്പെടുത്തുക എന്നതാണ് നാം ഉദ്ദേശിക്കുന്നത്.


ആക്ഷന് ഹീറോ ബിജു ബാധ തുടരുന്നു; മരുന്നു വാങ്ങാന് പോയ സിപിഐ നേതാവിനെ ചെയ്‌സ് ചെയ്ത് കൊന്നു\nWed Nov 14 2018 13:21:36 GMT+0530 (IST)\nPratheesh Rema| Updated On: 2016-11-19 13:25:49.0 | Location :\nവെറിപിടിച്ചും സമനിലതെറ്റിയും പെരുമാറുകയാണ് കേരള പോലീസ്- അവരുടെ അതിക്രമത്തില് ഒരാള് കൂടി കൊല്ലപ്പെട്ടു; കുണ്ടറയിലെ സിപിഐ തൊഴിലാളി സംഘടനാ നേതാവായ ഡോള്‍ഫസ്. ഹെല്‍മറ്റ് ഇല്ലാത്തയാളുടെ ബൈക്കിന്റെ പിന്നിലിരുന്ന് മരുന്ന് വാങ്ങാന് പോയതിന് ബ്രെയിന് ട്യൂമറിന് ശസ്ത്രക്രിയ കഴിഞ്ഞ ഡോള്‍ഫസിനെ അപമാനിച്ചും അധിക്ഷേപിച്ചുമാണ് പോലീസ് ഹീറോയിസം കാണിച്ചത്. മാനസികാഘാതത്തില് ഡോള്‍ഫസ് കൊല്ലപ്പെടുകയായിരുന്നുവെന്ന് ബന്ധുക്കള് സാക്ഷിപറയുന്നു.\n[caption id="attachment_61294" align="alignright" width="318"] ഡോൾഫസ്[/caption]\nകൊല്ലം: കേരള പൊലീസില് 'ആക്ഷന് ഹീറോ ബിജു' ബാധ തുടരുന്നു. സിനിമയിലെ പോലെ കൈയടിക്ക് വേണ്ടി തെരുവില് ഹീറോയിസം കാണിക്കുന്ന പൊലീസുകാര് മൂലം അപമാനിതരാവുന്നതും ദുരിതം അനുഭവിക്കുന്നതും സാധാരണക്കാരാണെന്ന് കഴിഞ്ഞ ദിവസങ്ങളിലുണ്ടായ വാര്‍ത്തകളില് വ്യക്തമാണ്. കുഞ്ഞുമോനെന്ന ദളിത് യുവാവിന്റെ കസ്റ്റഡി മരണത്തിന്റെ ആരോപണങ്ങള് നിലനില്‍ക്കുന്ന കുണ്ടറ പൊലീസ് സ്റ്റേഷനില് തന്നെയാണ് പുതിയ വാര്‍ത്തകളിലേയും വില്ലന്. മറ്റൊരാളുടെ ഇരുചക്ര വാഹനത്തിന്റെ പുറകിലിരുന്നു മരുന്നുവാങ്ങാന് പോയ കൊല്ലം കുണ്ടറയിലെ സിപിഐ പ്രവര്‍ത്തകനായ ഡോള്‍ഫസാണ്(62) അവസാനം കൊല്ലപ്പെട്ടത്. തലച്ചോറിലെ ട്യൂമര് നീക്കം ചെയ്തു ചികിത്സയിലായിരുന്ന ഡോള്‍ഫസ് പൊതു നിരത്തില് അപമാനിതയായതിന്റെ മനോവിഷമത്തില് രക്തസമ്മര്‍ദ്ദം വര്‍ദ്ധിച്ച് കൊല്ലം ബെന്‍സിഗര് ആശുപത്രിയില് വച്ചു മരിക്കുകയായിരുന്നു. നാലു ദിവസങ്ങള് മുമ്പ് നടന്ന സംഭവത്തെക്കുറിച്ച് ഡോള്‍ഫസിന്റെ മകന് ലിജോ ഡേലും സംഭവ സമയത്ത് കൂടെയുണ്ടായിരുന്ന ആന്റണി എന്ന സിപിഐ പ്രവര്‍ത്തകനും നാരദാ ന്യൂസിനോട് സംസാരിക്കുന്നു.\nപൊലീസ് ചേസ് ചെയ്തു വാഹനം തടഞ്ഞു പൊതുവഴിയില് അപമാനിച്ചു\n[caption id="attachment_61297" align="alignleft" width="249"] അന്റണി[/caption]\nആന്റണിയുടെ വാക്കുകള്: വോളിബോള് കളിച്ചുകൊണ്ടിരുന്നപ്പോഴാണ് ഡോള്‍ഫസ് സഖാവ് എന്നെ കാണാന് വന്നത്. മരുന്നു വാങ്ങാന് പോകണമെന്നു പറഞ്ഞു. ഞാന് കളി നിര്‍ത്തി സഖാവിന്റെ കൂടെ മരുന്നു വാങ്ങാന് കുണ്ടറയ്ക്ക് പോയി. കളിക്കാന് വന്നതിനാല് ഹെല്‍മെറ്റ് എടുത്തിരുന്നില്ല. അസുഖം വന്നതിനു ശേഷം സഖാവിന്റെ കൂടെ മരുന്നുവാങ്ങാനും ചെക്കപ്പിനുമൊക്കെ ഞാനാണു പൊയ്‌ക്കോണ്ടിരുന്നത്. കുണ്ടറ എത്താറായപ്പോഴാണു പൊലീസ് ജീപ്പ് പുറകേ ചേസ് ചെയ്തു വന്ന് ക്രോസിട്ടു നിര്‍ത്തിയത്. വണ്ടിയില് നിന്ന് ഒരു പൊലീസുകാരന് ഇറങ്ങിവന്നു മദ്യപിച്ചിട്ടുണ്ടൊയെന്നു ചോദിച്ചു. ഞാന് ഇല്ലെന്നു മറുപടി പറഞ്ഞു. സ്‌കൂട്ടറില് നിന്നു സഖാവ് റോഡിലേക്ക് ഇറങ്ങിയപ്പോ ചെറുതായൊന്നു വേച്ചുപോയി. പുറകിലിരിക്കണ പുള്ളി നല്ല വെള്ളമാണെന്ന് പൊലീസുകാരന് എസ്‌ഐയോടു പറഞ്ഞു.\nഅസുഖത്തിന്റേതാണ്, അതാണ് സഖാവിനു ബാലന്‍സ് കിട്ടാത്തതെന്നു പറഞ്ഞിട്ടും പൊലീസുകാര് കൂട്ടാക്കിയില്ല. താന് കമ്യുണിസ്റ്റ് പാര്‍ട്ടി പ്രവര്‍ത്തകനാണ് ഇതുവരെ മദ്യപിച്ചിട്ടെല്ലെന്നും സഖാവും പറഞ്ഞു. ഞങ്ങള് കള്ളനൊ കൊലപാതകിയൊ അല്ലല്ലൊ നിങ്ങളിങ്ങനെ ചേസ് ചെയ്തു പിടിക്കേണ്ട കാര്യമെന്താണെന്ന് സഖാവ് പൊലീസുകാരനോടു ചോദിച്ചു. എസ്‌ഐ ബെന്നിലാലിന് അതിഷ്ടപ്പെട്ടില്ല. എന്റെ വണ്ടിയുടെ ബുക്കും പേപ്പറും ലൈസന്‍സും കാണിക്കാന് പറഞ്ഞു. മരുന്നുവാങ്ങാനായി എറങ്ങിയതാണ്, ബുക്കും പേപ്പറും നാളെ രാവിലെ സ്റ്റേഷനില് ഹാജരാക്കിക്കൊള്ളാമെന്നു പറഞ്ഞിട്ടും എസ്‌ഐ അടങ്ങിയില്ല. സമയം ആറു മണി കഴിഞ്ഞുകാണും.\nപൊതു ജനങ്ങളോടു മാന്യമായി പെരുമാറണമെന്നു ഡിജിപിയുടെ സര്‍ക്കുലറുള്ളതല്ലേ, സാറ് മാന്യമായി പെരുമാറണമെന്നുകൂടി സഖാവു പറഞ്ഞതോടെ ബെന്നിലാലിന്റെ നിയന്ത്രണം നഷ്ടപ്പെട്ടു. അടിച്ചു ഫിറ്റായി നടക്കാതെ താന് മാന്യമായി നടക്കാന് എസ് ഐ പറഞ്ഞു. എല്ലാം ശരിയാക്കാനാണു പിണറായി വിജയന് പറഞ്ഞിട്ടുള്ളതെന്നു പറഞ്ഞു തന്നെ ബലമായി പിടിച്ചു വണ്ടിയില് കയറ്റി. ഡോള്‍ഫസ് സഖാവ് സര്‍ജറി കഴിഞ്ഞതാണ്, അദ്ദേഹത്തെ ഈ സമയത്തു റോഡില് ഒറ്റക്കാക്കി പോകുന്നതു ശരിയല്ലെന്നു പറഞ്ഞിട്ടും എസ് ഐ കേട്ടില്ല. പൊലീസ് ജീപ്പ് ഡ്രൈവറും സഖാവിനെ പരിഹസിച്ചു.\nഡോള്‍ഫസ് സഖാവിന്റെ ബന്ധുവാണ് ഡിവൈഎസ്‌പി. അദ്ദേഹത്തെ വിളിച്ചു കാര്യം പറഞ്ഞതിനാല് അടുത്ത ദിവസം ഡോക്യുമെന്റുകള് ഹാജരാക്കിയാല് മതിയെന്ന നിബന്ധനയില് ഞാന് പുറത്തിറങ്ങി. അപ്പോഴേക്കും എന്നെ ഇറക്കുവാന് വേണ്ടി സഖാവ് ഓട്ടോ വിളിച്ചു സര്‍ക്കിള് ഓഫീസിന്റെ മുമ്പിലെത്തിയിരുന്നു. സമയം ഏഴരയായിക്കാണും, ഞങ്ങളൊരുമിച്ച് ഓരോ ചായ കുടിച്ചു. സഖാവിന്റെ കൈയും കാലും വിറയ്ക്കുന്നുണ്ടായിരുന്നു. കാര്യങ്ങള് കേട്ടറിഞ്ഞു സിപിഐയിലെ സഹപ്രവര്‍ത്തര് എത്തി. മരുന്നും വാങ്ങി സഖാവിനെ സഹപ്രവര്‍ത്തകരുടെ കൂടെ ഓട്ടോയിലാണു വീട്ടിലേക്കു വിട്ടത്. വീട്ടിലെത്തിയപ്പോഴേക്കും സഖാവിന്റെ ആരോഗ്യസ്ഥിതി മോശമായി. അങ്ങനെ അവിടുന്നാണു ഹോസ്പിറ്റലില് പോയത്.\nരോഗിയാണെന്നു പറഞ്ഞിട്ടും അപമാനിതനാക്കി\n[caption id="attachment_61301" align="alignright" width="286"]\nമകനായ ലിജോ ഡോള്‍ഫസിന്റെ വാക്കുകള്: ഒരു വര്‍ഷത്തോളമായി പപ്പ ചികിത്സയിലായിരുന്നു. തിരുവനന്തപുരത്തെ ശ്രീചിത്ര മെഡിക്കല് കോളേജില് നിന്നു തലച്ചോറിലെ ട്യൂമര് ഓപ്പറേഷന് ചെയ്തു കളഞ്ഞതിനു ശേഷം എല്ലാ ദിവസവും മരുന്നു വേണം. മാത്രമല്ല, ഷോക്ക് ഉണ്ടാക്കുന്ന കാര്യങ്ങള് പറയരുതെന്നു ഡോക്ടര് പറഞ്ഞിരുന്നു. ഷോക്കൊന്നും പുള്ളി താങ്ങത്തില്ല. ഷുഗറും പ്രഷറുമൊക്കെ വളരെ കഷ്ടപ്പെട്ടാണു ബാലന്‍സ് ചെയ്തു കൊണ്ടുപോയിരുന്നത്. സര്‍ജറിക്കു ശേഷം പഴയപോലെ ആരോഗ്യമൊന്നുമില്ലായിരുന്നു. കൈകാലുകള് വിറയ്ക്കുകയും ഇടയ്ക്കു ബാലന്‍സ് തെറ്റുകയുമൊക്കെ ചെയ്യും. ഞങ്ങളാണെങ്കില് വളരെ കെയറ് ചെയ്തായിരുന്നു പുള്ളിയെ നോക്കിയിരുന്നത്.\nസംഭവം കഴിഞ്ഞു വീട്ടിലെത്തിയ പപ്പ വളരെ അസ്വസ്ഥനായിരുന്നു. എസ്‌ഐയ്‌ക്കെതിരെ കംപ്ലൈന്‍ഡ് ഡ്രാഫ്റ്റ് ചെയ്യണമെന്ന് ഇങ്ങനെ പറഞ്ഞുകൊണ്ടിരുന്നു. കൂടെക്കൂടെ തന്നോടും ഇതാവര്‍ത്തിച്ചു. പൊതുപ്രവര്‍ത്തകനാണെന്നു പറഞ്ഞിട്ടും തന്നെ ഇത്രയും അപമാനിച്ചു, അപ്പോ സാധാരണക്കാരന്റെ അവസ്ഥ എന്തായിരിക്കും. പൊതുജനങ്ങളോട് ഇങ്ങനെയാണോ പൊലീസുകാര് പെരുമാറേണ്ടതെന്ന് അമ്മയോടു കൂടെക്കൂടെ പറയണതു കേട്ടു. പരാതി കൊടുക്കാമെന്നു പറഞ്ഞ് ആശ്വസിപ്പിക്കാന് ശ്രമിച്ചിട്ടും കൂട്ടാക്കിയില്ല. 25 വര്‍ഷം കുണ്ടറ കെഎസ്ഇബിയില് ജോലി ചെയ്തിരുന്നയാളാണ്. താന് കള്ളനോ കൊലപാതകിയോ അല്ലെന്ന് പറഞ്ഞതാണ്. മദ്യപിക്കാറില്ലെന്ന് പലവട്ടം പറഞ്ഞിട്ടും എസ്‌ഐയും ഡ്രൈവറും തന്നെ അടിച്ചിട്ടുണ്ടെന്നു പറഞ്ഞ് അപമാനിച്ചു.\nകള്ളന്‍മാരേം കൊള്ളക്കാരേം പിടിക്കുന്ന പോലെ ചേസ് ചെയ്ത് ക്രോസിട്ടു പിടിക്കേണ്ട കാര്യമെന്താണ്? ഹെല്‍മെറ്റ് വയ്ക്കാതിരിക്കുന്നത് ഇത്ര വലിയ തെറ്റാണോ? പെറ്റി ചാര്‍ജ് ചെയ്യുന്ന കേസുകള്‍ക്കു വേണ്ടി ഇത്രയും അതിക്രമം കാണിക്കുന്നതിന്റെ ആവശ്യമെന്താണ്? ഒരു ബിഎംഡബ്ലുവൊ ഓഡിയോ പൊലീസുകാര് തടയുന്നത് കണ്ടിട്ടില്ല. സാധാരണക്കാരനെ വഴി തടയാനും ചീത്ത വിളിച്ച് അപമാനിക്കാനും പൊലീസിന് ഉത്സാഹം കൂടുതലാണ്.\nഇത്രയും കാര്യങ്ങളൊക്കെ പറഞ്ഞപ്പോഴെക്കും പപ്പയുടെ വയ്യായ്ക കൂടി വന്നു. അപ്പോള് തന്നെ വണ്ടി വിളിച്ചു കുണ്ടറയിലെ മാതാ ആശുപത്രിയില് കൊണ്ടുപോയി. അസുഖം കൂടിയതിനാല് അവിടെ നിന്ന് ബെന്‍സിഗര് ആശുപത്രിയിലേക്ക് കൊണ്ടുപോയി. 10 മണിയോടെ പപ്പ മരിച്ചു. സംഭവത്തിന്റെ ആഘാതത്തെ തുടര്‍ന്ന് ബ്ലഡ് പ്രഷര് കൂടി തലച്ചോറിലെ ഓക്‌സിജന്റെ അളവു കുറഞ്ഞു. അങ്ങനെയാണ് മരണം സംഭവിച്ചത്. പപ്പയുടെ മരണത്തിന് ഉത്തരവാദി കുണ്ടറ സ്റ്റേഷനിലെ എസ്‌ഐയും പൊലീസുകാരുമാണ്. പൊലീസുകാരുടെ ഫ്രസ്‌ട്രേഷന് പാവപ്പെട്ടവരുടെ നെഞ്ചത്തല്ല തീര്‍ക്കേണ്ടത്. സംഭവത്തില് പൊലീസ് കംപ്ലെയ്ന്റ് അഥോറിറ്റിക്കും മനുഷ്യാവകാശ കമ്മീഷനുമൊക്കെ പരാതി കൊടുക്കും. സിപിഐ ആണ് കേസൊക്കെ ഏറ്റെടുത്തിരിക്കുന്നത്.\nഇലക്ട്രിസിറ്റി വര്‍ക്കേഴ്‌സ് ഫെഡറേഷന്റെ സജീവ പ്രവര്‍ത്തകനായിരുന്ന ഡോള്‍ഫസ് സി.പി.ഐ കുണ്ടറ മണ്ഡലം സെക്രട്ടറിയേറ്റ് അംഗവും ക്ഷീരോത്പാദക സഹകരണ സംഘം പ്രസിഡന്റുമായിരുന്നു. പൊലീസ് അതിക്രമത്തില് പ്രതിഷേധിച്ച് സി.പി.ഐ കുണ്ടറ മണ്ഡലം കമ്മിറ്റിയുടെ നേതൃത്വത്തില് കുണ്ടറ പോലീസ് സ്റ്റേഷനിലേക്ക് മാര്‍ച്ച് നടത്തി.\nകുണ്ടറ പൊലീസ് സ്റ്റേഷന് കസ്റ്റഡിയില് ദളിത് യുവാവ് കൊല്ലപ്പെട്ടിട്ട് ഒരുമാസം തികയുന്നതിന് മുമ്പാണ് അടുത്ത കേസും രജിസ്റ്റര് ചെയ്തത്. സംഭവത്തിന്റെ പശ്ചാത്തലത്തില് എസ്‌ഐ ബെന്നി ലാല് നിര്‍ബന്ധതിത അവധിയില് പ്രവേശിച്ചിട്ടുണ്ട്. ഒരുമാസത്തിനിടെ പത്തോളം കേസുകളാണ് കൊല്ലം ജില്ലയില് തന്നെ രജിസ്റ്റര് ചെയ്തിട്ടുള്ളത്. കുണ്ടറയില് നിന്ന് അഞ്ചു കിലോമീറ്റര് ദൂരത്തിലൂള്ള അഞ്ചാലുംമുട്ടില് ദളിത് യുവാക്കളെ കസ്റ്റഡിയില് മര്‍ദ്ദിച്ചതു വാര്‍ത്തയായിരുന്നു. കഴിഞ്ഞ ആഴ്ച അഞ്ചല് പൊലീസ് സ്റ്റേഷനില് സമാനമായ സംഭവം റിപ്പോര്‍ട്ട് ചെയ്തിരുന്നു. ശബരിമലയില് തണ്ണിമത്തന് കച്ചവടം നടത്താന് പോകാന് ക്ലിയറന്‍സ് സര്‍ട്ടിഫിക്കറ്റ് വാങ്ങാന് സ്റ്റേഷനില് ചെന്ന യുവാവിനെ\nലോ വേയ്‌സ്റ്റ് ജീന്‍സിട്ടുവെന്ന പേരില് മര്‍ദ്ദിച്ചിരുന്നു.\nമാതൃകാ നടപടികള് വൈകുന്നത് മൂലം പൊലീസ് അതിക്രമങ്ങള് വര്‍ദ്ധിക്കുന്നു; തലപ്പത്തിരിക്കുന്നവര്‍ക്ക് അച്ചടക്കമില്ല: ജസ്റ്റിസ് നാരായണക്കുറുപ്പ്\n[caption id="attachment_61306" align="alignleft" width="254"] ജസ്റ്റിസ് നാരായണക്കുറുപ്പ്[/caption]\nമാതൃകാപരമായ ശിക്ഷ അപ്പോള് തന്നെ കൊടുക്കാത്തതിന്റെ അനുഭവമാണു പൊലീസ് അതിക്രമങ്ങള് ആവര്‍ത്തിക്കുന്നതിനു കാരണമെന്നു പൊലീസ് കംപ്ലെയ്ന്റ് അഥോറിറ്റി ചെയര്‍മാന് ജസ്റ്റിസ് നാരായണക്കുറുപ്പ് നാരദാ ന്യൂസിനോടു പറഞ്ഞു. സാധാരണ ഗതിയില് ഇങ്ങനെയൊരു സംഭവുമുണ്ടാകുമ്പോള് അയാളെ അപ്പോള് തന്നെ സസ്‌പെന്‍ഡ് ചെയ്യേണ്ടതാണ്. ബാക്കിയുള്ള കാര്യങ്ങളൊക്കെ പിന്നീടാണു ചെയ്യേണ്ടത്. ആരോപണ വിധേയര് സര്‍വീസില് തുടരുന്നതു കാണുമ്പോള് അത്ഭുതം തോന്നാറുണ്ട്. പാറശാല കസ്റ്റഡി മരണത്തെക്കുറിച്ച് 16 മാസം അന്വേഷണം നടത്തി കുറ്റക്കാരനായ ഉദ്യോഗസ്ഥരെ കണ്ടത്തി ശിക്ഷിച്ചു. 10 ലക്ഷം രൂപ നഷ്ടപരിഹാരം കൊടുക്കണമെന്ന് കോടതി ഉത്തരവിട്ടു. സര്‍ക്കാര് ഇതു കൊടുക്കുകയും ചെയ്തു. എന്നാല് ആ ഉത്തരവ് ഞങ്ങള്‍ക്കു സ്വീകാര്യമല്ലെന്നു പറഞ്ഞ് സ്‌റ്റേറ്റ് പൊലീസ് ചീഫ് എഡിജിപിയെക്കൊണ്ട് അന്വേഷിപ്പിക്കാന് പോകുന്നു. ഇത് ഒരിക്കലും അംഗീകരിക്കാന് കഴിയില്ല. സ്‌റ്റേറ്റ് പൊലീസ് ചീഫ് ഉള്‍പ്പെടെയുള്ളവര്‍ക്ക് അച്ചടക്കമില്ല. തലപ്പത്തിരിക്കുന്നവര് നേരെയായാല് മാത്രമെ താഴെയുള്ളവർ നേരെയാകൂ എന്നും നാരായണക്കുറുപ്പ് പറഞ്ഞു.


ഹൈദരാബാദിന് 147 റണ്‍സ് വിജയലക്ഷ്യം\nBy Sajish A\nFirst Published 12, Apr 2018, 9:34 PM IST\nസിദ്ധാര്‍ഥ് കൗളും ബില്ലി സ്റ്റാന്‍ലേക്കും സന്ദീപ് ശര്‍മയും രണ്ട് വീതം വിക്കറ്റ് വീതം വീഴ്ത്തി\nഹൈദരാബാദ്: ഐപിഎല്ലില് മുംബൈ ഇന്ത്യന്‍സിനെതിരായ മത്സരത്തില് സണ്‍റൈസേഴ്സ് ഹൈദരാബാദിന് 148 റണ്‍സ് വിജയലക്ഷ്യം. ടോസ് നഷ്ടപ്പെട്ട് ബാറ്റിങ് ആരംഭിച്ച മുംബൈയെ ഹൈദരാബാദ് ബൗളര്‍മാര് വരിഞ്ഞുമുറുക്കി. എട്ട് വിക്കറ്റ് നഷ്ടത്തിലാണ് മുംബൈ ഇത്രയും റണ്‍സ് നേടിയത്.\nസിദ്ധാര്‍ഥ് കൗളും ബില്ലി സ്റ്റാന്‍ലേക്കും സന്ദീപ് ശര്‍മയും രണ്ട് വീതം വിക്കറ്റ് വീതം വീഴ്ത്തി. ഷാക്കിബ് അല് ഹസനും റാഷിദ് ഖാനും ഓരോ വിക്കറ്റ് വീഴ്ത്തി. റാഷിദ് ഖാന് നാല് ഓവറില് 13 റണ്‍സ് മാത്രമാണ് വിട്ടു നല്‍കിയത്. 17 പന്തില് 29 റണ്‍സെടുത്ത എവിന് ലൂയിസാണ് മുംബൈയുടെ ടോപ് സ്കോറര്. കിരണ് പൊള്ളാര്‍ഡ് (28), സൂര്യകുമാര് യാവദ് (28) എന്നിവരും ഭേദപ്പെട്ട പ്രകടനം പുറത്തെടുത്തു.\nപരുക്കേറ്റ ഭുവനേശ്വര് കുമാറിന് പകരം സന്ദീപ് ശര്‍മയെ ഉള്‍പ്പെടുത്തിയാണ് ഹൈദരാബാദ് ഇറങ്ങിയത്. രണ്ട് മാറ്റങ്ങളുമായിട്ടാണ് മുംബൈ ടീം ഒരുക്കിയത്. പരുക്കേറ്റ ഹാര്‍ദിക് പാണ്ഡ്യക്ക് പകരം പ്രദീപ് സാങ്വാന് ടീമിലെത്തി. മിച്ചല് മക് ക്ലെനാഘന് പകരം ബെന് കട്ടിങ്ങും മുംബൈ കുപ്പായത്തിലുണ്ട്.


Dubai lady Suicide l Arrest l Love Affair l കാമുകന് വിവാഹാലോചന നടക്കുന്നതറിഞ്ഞ് ആത്മഹത്യക്ക് ശ്രമിച്ച യുവതി ദുബായിൽ അറസ്റ്റിലായി - Rashtrabhoomi\nകാമുകന് വിവാഹാലോചന നടക്കുന്നതറിഞ്ഞ് ആത്മഹത്യക്ക് ശ്രമിച്ച യുവതി ദുബായിൽ അറസ്റ്റിലായി\nദുബായ്: കാമുകന്റെ വീട്ടുകാര് വേറെ വിവാഹം ആലോചിക്കുന്നതറിഞ്ഞ് ഇന്ത്യക്കാരി ദുബായില് ആത്മഹത്യക്ക് ശ്രമിച്ചു.കേസില് കോടതി ഇരുവർക്കും ശിക്ഷ വിധിച്ചു. ഇന്ത്യക്കാരായ ഇരുപത്തി നാലുകാരിയും ഇരുപത്തിയാറുകാരനും ഗൾഫിൽ ജോലിക്കാരാണ്.\nആത്മഹത്യാ ശ്രമത്തിനൊപ്പം നിയമവിരുദ്ധമായി ലൈംഗിക ബന്ധത്തിലേര്‍പ്പെട്ടതിനുമാണ് ഇരുവര്‍ക്കും ശിക്ഷ ലഭിച്ചത്.ഒരു വര്‍ഷത്തിലേറെയായി ഇരുവരും പ്രണയത്തിലായിരുന്നു. യുവാവിന്റെ അമ്മ നാട്ടില് ഇയാള്‍ക്കായി വിവാഹാലോചന നടത്തുന്ന വിവരമറിഞ്ഞാണ് കാമുകി ആത്മഹത്യക്ക് ശ്രമിച്ചത്.\nദുബായിലെ ഒരു മെട്രോ സ്റ്റേഷനില് വെച്ച് ഇവര് കൈ ഞരമ്പ് മുറിക്കുകയായിരുന്നു. ഉദ്ദ്യോഗസ്ഥരുടെ ശ്രദ്ധയില്‍പെട്ടതോടെ മെഡിക്കല് സംഘമെത്തി ഇവരെ ആശുപത്രിയിലേക്ക് മാറ്റി.തുടര്‍ന്ന് പൊലീസ് ചോദ്യം ചെയ്തപ്പോഴാണ് കാമുകന് വിവാഹാലോചന നടക്കുന്നതില് മനംനൊന്താണ് ആത്മഹത്യക്ക് ശ്രമിച്ചതെന്ന് യുവതി പറഞ്ഞത്.\nദുബായിലും ഷാര്‍ജയിലും വെച്ച് പലതവണ തങ്ങള് ലൈംഗിക ബന്ധത്തിലേര്‍പ്പെട്ടിട്ടുണ്ട്. ഇതിന് താന് പണം വാങ്ങിയില്ലെന്നും തന്നെ വിവാഹം കഴിക്കാമെന്ന് വാഗ്ദാനം ചെയ്യുകയും കാമുകൻ സ്വര്‍ണ്ണ നെക്ലേസ് സമ്മാനമായി നല്‍കുയും ചെയ്തെന്നു യുവതി പറഞ്ഞു.\nദുബായിൽ സെയിൽസ് വുമണാണ് യുവതി. കാമുകൻ വ്യാപാരിയാണ്.വിചാരണയ്ക്കൊടുവില് ഇരുവര്‍ക്കും ഒരു മാസം തടവ് ശിക്ഷയാണ് കോടതി വിധിച്ചത്. ഇവരെ നാടുകടത്താനും ഉത്തരവിട്ടിട്ടുണ്ട്. വിധിക്കെതിരെ ഇരുവരും അപ്പീല് നല്‍കിയതിനാല് ശിക്ഷ ഉടനടി നടപ്പാക്കില്ല.\nMe too is Fashion l Mohanlal l വേണമെങ്കില് പുരുഷന്‍ന്മാര്‍ക്കും മീടൂ ആകാം…മീ ടൂവിനെ ഒരു ഫാഷനാണ്; മോഹന്‍ലാല്


Creative Malayali: കന്നിമൂലയില് അടുക്കള വന്നാല് സംഭവിക്കുന്നത് എന്തെന്ന് അറിഞ്ഞിരുന്നോളൂ\nകന്നിമൂലയില് അടുക്കള വന്നാല് സംഭവിക്കുന്നത് എന്തെന്ന് അറിഞ്ഞിരുന്നോളൂ\nശാന്തിയും സമാധാനവും ജീവിതത്തില് ഉണ്ടാകാന് ആഗ്രഹിക്കുന്നവരാണ് നാം എല്ലാവരും. ഐശ്വര്യ സമ്പൂര്‍ണ്ണമായ ഒരു ജീവിതം കൈവരുത്താന് വാസ്തു ശാസ്ത്ര വിധികള് സഹായിക്കുമെന്നാണ് വിദഗ്ധര് അവകാശപ്പെടുന്നത്. അറിഞ്ഞിരിക്കേണ്ട ചില വാസ്തു വിധികള് ശ്രദ്ധിക്കൂ.\nവീടിന്റെ പ്രധാന വാതില് മറ്റൊരു വീടിന്റെ പ്രധാന വാതിലിനു നേര്‍ക്കല്ല തുറക്കുന്നത് എന്ന് ഉറപ്പുവരുത്തണം. പ്രധാനവാതിലില് നിഴല് വീഴാത്ത വിധമായിരിക്കണം വീടിന്റെ നിര്‍മ്മാണം.\nതാഴത്തെ നിലയിലുള്ള വാതിലുകളുടെയും ജനാലകളുടെയും എണ്ണം മുകളിലത്തെ നിലയിലുള്ളവയുടെ എണ്ണത്തെക്കാള് കൂടിയിരിക്കണം.വീടിന്റെ വടക്കു കിഴക്ക് മൂല എപ്പോഴും വൃത്തിയായി സൂക്ഷിക്കാന് മറക്കരുത്. വീടിനു മുന്നില് പാഴ്‌വസ്തുക്കള് കൂട്ടിയിടരുത്. ഉപയോഗയോഗ്യമല്ലാത്ത വസ്തുക്കള് വീടിനുള്ളില് സൂക്ഷിക്കരുത്.\nബീമിനു താഴെ കിടക്ക സ്ഥാപിക്കരുത്. ടോയ്‌ലറ്റ്, അടുക്കള, പൂജാമുറി എന്നിവ ഒരിക്കലും അടുത്തടുത്തായി നിര്‍മ്മിക്കരുത്. സ്റ്റെയര്‍കെയ്സിനു താഴെ പൂജാമുറിയും ടോയ്‌ലറ്റും നിര്‍മ്മിക്കരുത്.പ്രധാന വാതിലില് നിന്നാല് കാണുന്ന വിധത്തിലാവരുത് അടുക്കള. അടുക്കളയുടെ വടക്ക് കിഴക്ക് ഭാഗത്ത് കണ്ണാടി, വാഷ്‌ബെയ്സിന്, സിങ്ക് എന്നിവ സ്ഥാപിക്കുന്നത് നന്നായിരിക്കും.\nമുതിര്‍ന്ന ആളുകള്‍ക്ക് വീടിന്റെ തെക്ക് പടിഞ്ഞാറ് ഭാഗത്തുള്ള മുറി നല്‍കുന്നതാണ് ഉത്തമം. വടക്ക് അല്ലെങ്കില് കിഴക്ക് ദിക്കിനെ അഭിമുഖീകരിച്ചു വേണം പഠന സമയത്ത് കുട്ടികള് ഇരിക്കേണ്ടത് .തെക്ക് പടിഞ്ഞാറ് ഭാഗത്തു നിന്ന് വടക്ക് കിഴക്ക് ഭാഗത്തേക്ക് വീടിന്റെ ഉയരം ക്രമമായി കുറഞ്ഞു വരണം. മതിലിന്റെ ഉയരവും തെക്ക് പടിഞ്ഞാറ് മൂലയില് ഉയര്‍ന്നിരിക്കണം. വീട് നിര്‍മ്മിക്കാനുള്ള ഭൂമിയുടെ മധ്യഭാഗത്ത് ഒരിക്കലും കിണര് കുഴിക്കരുത്.\nവാസ്തുശാസ്ത്രവിധിയനുസരിച്ച് പ്രധാന കിടപ്പുമുറിയുടെ സ്ഥാനം തെക്കുപടിഞ്ഞാറെ മൂലയിലാണ് ചില വീടുകളില് പ്രധാന മുറി ക്രമീകരിച്ചിരിക്കുന്നത് തെക്കും കിഴക്കും കൂടി ചേര്‍ന്ന അഗ്നി കോണിലാണ്. അഗ്നി കോണിലുളള പ്രധാന കിടപ്പുമുറിയില് ശയിക്കുന്ന ദമ്പതികളില് സ്ത്രീയ്ക്ക് അസുഖം വിട്ടുമാറില്ല.\nആര്‍ത്തവ സംബന്ധമായതും, ആര്‍ത്രൈറ്റിസ് സംബന്ധമായതുമായ അസുഖങ്ങള് (വാതസംബന്ധിയും ആകാം) ആണ് സാധാരണയായി കണ്ടുവരുന്നത്. എന്നാല് കിടപ്പുമുറിയില് തന്നെ ചില പരിഹാരങ്ങള് ചെയ്താല് ഈ ദോഷം ഒരു പരിധിവരെ മാറ്റാവുന്നതാണ്.\nചില വീടുകളില് പഠനമുറി തെക്ക് പടിഞ്ഞാറ് ഭാഗത്ത് നിര്‍മ്മിച്ചിരിക്കുന്നു. വാസ്തുശാസ്ത്രപ്രകാരം പഠനമുറിക്ക് തെക്ക് പടിഞ്ഞാറ് ഭാഗവും (കന്നിമൂല), വടക്ക് പടിഞ്ഞാറ് ഭാഗവും(വായുമൂല) വര്‍ജ്ജിക്കണമെന്നാണ് ശാസ്ത്രവിധി. എങ്കിലും തെക്ക് പടിഞ്ഞാറെ മൂലയിലെ മുറി വിസ്താരമേറിയതെങ്കില് മേല്‍പറഞ്ഞ ദോഷം പരിഹരിക്കാനുളള മാര്‍ഗ്ഗങ്ങള് സ്വീകരിയ്ക്കാവുന്നതാണ്.\nപൂജാമുറിയ്ക്ക് യോജിച്ച സ്ഥാനം വടക്ക് കിഴക്കേ മൂല (ഈശാന കോണ്) ആണ്. ഈശന്റെ സാന്നിധ്യം (ശിവന്റെ) പറയുന്നതിനാല് ഈശാന കോണിലെ പൂജാമുറി ഐശ്വര്യദായകമായി കണ്ടുവരുന്നു. പൂജാമുറിയ്ക്ക് സ്വീകരിയ്‌ക്കേണ്ട ചുറ്റളവുകളിലും അമിത പ്രാധാന്യം നല്‍കുന്നത് നന്നായിരിക്കും. വീട്ടില് ഉത്തമസ്ഥാനത്ത് കണക്ക് ഒപ്പിച്ച് ഐശ്വര്യദായകമായ ഒരു പൂജാമുറി ഒരുക്കുന്നതിന് ശാസ്ത്രഗ്രാഹിയായ ഒരു വാസ്തു വിദഗ്ധന്റെ സേവനം നേടുന്നതാണ് നല്ലത്.\nഒരു വീട്ടില് പൂജാമുറി ഇല്ല എങ്കില് പോലും യാതൊരു ദോഷവും സംഭവിക്കാറില്ല. എന്നാല് തെറ്റായ സ്ഥാനങ്ങളില് പൂജാമുറി വരിക, പൂജാമുറിയോട് ചേര്‍ന്ന് ടോയ്‌ലറ്റ് വരിക, സ്റ്റെയര്‍കേസിന് അടിയിലായി പൂജാമുറി വരിക എന്നിവയ്ക്ക് അടിയന്തര പരിഹാരം ആവശ്യമാണ്. ഒരിക്കല് സ്ഥാപിച്ച വിളക്ക് തെളിയിച്ച് തുടങ്ങിയ പൂജാമുറി ഉത്തമസ്ഥാനത്തേയ്ക്ക് മാറ്റുന്നതിനും ശാസ്ത്രവിധി സ്വീകരിക്കേണ്ടതാണ്.\nവീടിന്റെ കാര്‍ഷെഡ് ചില വീടുകളില് തെക്ക് കിഴക്ക് (അഗ്നി കോണില്) നിര്‍മ്മിച്ചിരിക്കുന്നത് കാണാം. വാഹനം സൂക്ഷിക്കാന് പറ്റിയ ഇടം അല്ലാത്തതിനാല് അല്ല അതിവേഗം അഗ്നിയെ ജ്വലിപ്പിക്കുന്ന പെട്രോള്, ഡീസല് തുടങ്ങിയ ഇന്ധനങ്ങള് നിറച്ച വാഹനങ്ങള് അഗ്നികോണിലെ കാര്‍ഷെഡില് ഇടുന്നത് സുരക്ഷിതമല്ല. അഗ്നിയുമായി ചേര്‍ന്ന് അപായം വരുത്തുന്ന സാഹചര്യം കൂടി കണക്കിലെടുക്കേണ്ടതുണ്ട്.\nകൊല്ലം ജില്ലയിലെ പറവൂര് പുറ്റിങ്ങല് ക്ഷേത്രത്തില് വെടിക്കെട്ട് ദുരന്തം ഉണ്ടായപ്പോള് കൂടുതല് നാശനഷ്ടമുണ്ടായത് അഗ്നികോണില് നിര്‍മ്മിച്ചിരുന്ന ഓഫീസ് കെട്ടിടത്തിനാണ്. ഇതില് നിന്ന് അഗ്നികോണ് സുരക്ഷിതമാക്കേണ്ടതിന്റെ പ്രാധാന്യം മനസ്സിലാക്കാം. മാത്രമല്ല കാര് എന്നാല് വാഹനമാണ്.\nപുരാതന കാലത്ത് സഞ്ചാരത്തിന് ഉപയോഗിച്ചിരുന്നത് കുതിര, ആന എന്നീ മൃഗങ്ങള് തെളിയിക്കുന്ന രഥങ്ങള് ആയിരുന്നു. അത്തരം വാഹനങ്ങള് അന്നു വീടിനോട് ചേര്‍ന്ന് അല്ല സൂക്ഷിച്ചിരുന്നത്. വീട് എന്നാല് മനുഷ്യന് സുഖമായി ജീവിക്കുവാനുളളത്. അവിടെ വാഹനം സൂക്ഷിക്കേണ്ടതില്ല എന്ന് പൗരാണികര് കരുതിയിരിക്കും.\nഇപ്പോള് സുരക്ഷിതത്വം കൂടി കണക്കിലെടുത്ത് നോക്കിയാല് കാര്‍ഷെഡ് വീടിനോട് ചേര്‍ന്ന് നിര്‍മ്മിക്കാതിരിക്കുന്നത് തന്നെയാണ് നല്ലത്. വീടിനോട് ചേര്‍ന്ന കാര്‍ഷെഡ് നിര്‍മ്മാണം ഒഴിവാക്കിയാല് ആയതിനായി ഉപയോഗിക്കേണ്ടി വരുന്ന ഭാരം കൂടിയ ഫില്ലറുകള്, ബീമുകള് അവയ്ക്കായി ഉപയോഗിച്ച ഭാരം കൂടിയ കമ്പികള്, കോണ്‍ക്രീറ്റ് എന്നിവയ്ക്ക് ചിലവഴിക്കേണ്ടി വരുന്ന വകയില് ഏകദേശം ഒരുലക്ഷത്തോളം രൂപ ലാഭിക്കാവുന്നതാണ്.\nഅപ്രകാരം ലാഭിച്ച തുകയുടെ പകുതി പോലും ചിലവഴിയ്ക്കാതെ വീട്ടില് നിന്ന് അകന്ന് മാറി പുരയിടത്തിലോ, അല്ലെങ്കില് സുരക്ഷിതമായ വീടിനോട് ചേര്‍ന്ന് മറ്റുഭാഗങ്ങളിലോ കാര്‍ഷെഡ് നിര്‍മ്മിക്കാവുന്നതാണ്.\nഅടുക്കളയുടെ സ്ഥാനം സംബന്ധിച്ച് പലരും തെറ്റായി പല കാര്യങ്ങളും പറയുന്നു. തമിഴ്‌നാട്ടില് ലഭ്യമായ തെക്ക് കിഴക്കന് കാറ്റിനെ അഗ്നിയെ ജ്വലിപ്പിയ്ക്കുന്നതിന് ഉപയോഗിക്കുന്നതിന് വേണ്ടി പ്രാദേശികമായി വീടിന്റെ തെക്ക് കിഴക്ക് മൂല (അഗ്നി മൂലയില്) അടുക്കള സ്ഥാപിച്ചിരുന്നു. തമിഴ്‌നാടുമായി കേരളാ അതിര്‍ത്തിയിലൂടെ കൈമാറി വന്ന ശാസ്ത്രവിധി ആയി മാത്രം അഗ്നിമൂലയിലെ അടുക്കളയെ കണ്ടാല് മതി.\nഅഗ്നിയ്ക്ക് പ്രാധാന്യം കല്‍പ്പിക്കാതെ അഗ്നി കോണില് അടുക്കള സ്ഥാപിച്ചാല് വീട്ടിലെ സ്ത്രീകള് വളരെ ശ്രദ്ധയോടെഅടുപ്പിലെ തീയ് പാചകത്തിന് ഉപയോഗിക്കണം. ഉപയോഗശേഷം കൃത്യമായി തീയ് അണയ്ക്കാനും ശ്രദ്ധിക്കണം.\nവാസ്തുശാസ്ത്രം പ്രാദേശികമായ പ്രതേ്യകതകള് കൂടി കണക്കിലെടുത്ത് കൈകാര്യം ചെയ്യപ്പെടേണ്ടതാണ് എന്നതിനാല് കേരളത്തില് അടുക്കളയ്ക്ക് പറ്റിയ സ്ഥാനം വീടിന്റെ വടക്ക് കിഴക്ക് ഭാഗവും, കിഴക്ക് ഭാഗവും, വടക്ക് ഭാഗവും, വടക്ക് പടിഞ്ഞാറ് ഭാഗവുമാണ്.\nനമ്മുടെ നാട്ടില് ഐശ്വര്യദായകമായി കണക്കാക്കപ്പെടുന്ന വടക്ക് കിഴക്ക് ഭാഗത്തെ കിണറിന് സമീപത്തായി ഈശാനകോണിലും, വടക്ക് പടിഞ്ഞാറ് വായു കോണിലും അടുക്കള നിര്‍മ്മിച്ചിരിക്കുന്ന വീടുകളില് താമസിക്കുന്നവര് സംതൃപ്തരായി കണ്ടുവരുന്നു.\nമറ്റുഭാഗങ്ങളില് അടുക്കള ഉളള വീടുകളിലെ ഗൃഹനാഥന് ഒരു വാസ്തു വിദഗ്ധനെ സമീപിച്ച് വിധിപ്രകാരം അടുക്കളസ്ഥാനം പുനര്‍നിര്‍ണ്ണയിച്ചാല് വീട്ടില് 50% മാറ്റം ആയി എന്ന് കരുതാവുന്നതാണ്. ചില വീടുകളിലെ അടുക്കള ശാസ്ത്രവിധി പ്രകാരം ആയിരിക്കും.\nപക്ഷെ ചുറ്റളവിലെ പോരായ്മകള് ഗൃഹവാസികളില് മാനസിക പിരിമുറുക്കം ഉളവാക്കുന്നതായി കണ്ടുവരുന്നു. ശരിയായ സ്ഥാനത്ത് അടുക്കള ഒത്ത കണക്കില് നിര്‍മ്മിച്ചു എങ്കില് തന്നെ അടുപ്പ്, അരകല്ല്, പാത്രം കഴുകുന്ന ഭാഗം എന്നിവ ശാസ്ത്രവിധി അനുസരിച്ച് തന്നെയാകണം. അഗ്നിമൂലയിലെ അടുക്കളയില് അടുപ്പ്, പാത്രം കഴുകുന്ന ഭാഗം എന്നിവ തെറ്റായി ക്രമീകരിച്ചിരിക്കുന്നത് ചിലയിടങ്ങളില് കണ്ടുവരുന്നു.\nടോയ്‌ലറ്റ്, സെപ്റ്റിക് ടാങ്ക്\nവീടിന്റെ നാല് മൂലകളിലും ടോയ്‌ലറ്റ് വരുന്നത് നല്ലതല്ല. പുരയിടത്തിന്റെ നാല് കോണുകള് ടോയ്‌ലറ്റിനായി ഉപയോഗിക്കരുത്. കോണുകള് നാലും ശുദ്ധിയായി സൂക്ഷിക്കേണ്ടതിനാലാണ് ശാസ്ത്രം ഇപ്രകാരം പറയുന്നത്. ടോയ്‌ലറ്റ് വരാന് പാടില്ലാത്ത ഇടങ്ങളില് ഒന്നുംതന്നെ സെപ്റ്റിക് ടാങ്കും വരാന് പാടില്ല.\nകന്നിമൂലയിലും, അഗ്‌നികോണിലും, ഈശാനകോണിലും , വായുകോണിലും നിര്‍മ്മിച്ചിരിക്കുന്ന ടോയ്‌ലറ്റ്, സെപ്റ്റിക് ടാങ്ക് എന്നിവ ശാസ്ത്രവിധി അനുസരിച്ച് മാറ്റിസ്ഥാപിക്കേണ്ടതാണ്. വീടിനുളളിലെ ടോയ്‌ലറ്റ് അശാസ്ത്രീയമാണ്. ടോയ്‌ലറ്റില് നിന്ന് അണുക്കള് വീടിനുളളിലേയ്ക്ക് വ്യാപിക്കാന് ഇടയാകും. അതു തടയുന്നതിന് ചില മാര്‍ഗ്ഗങ്ങള് അത്തരം ടോയ്‌ലറ്റുളള വീടുകളില് ചെയ്യേണ്ടതാണ്.\nഇനി വീടിന്റെ കന്നി മൂലയിൽ അടുക്കള വന്നാൽ, അറിയേണ്ടതെല്ലാം വീഡിയോയില് നിന്നും കണ്ടു മനസിലാക്കാം. ഉപകാരപ്രദം എന്ന് തോന്നിയാൽ ഷെയർ ചെയ്യാൻ മറക്കരുത്.


ചിന്താ ശകലങ്ങള് : പെട്രോള്, ഡീസല് വിലവര്‍ദ്ധന അനിവാര്യമോ??\nപെട്രോള്, ഡീസല് വിലവര്‍ദ്ധന അനിവാര്യമോ??\nലോകത്തിലെ ഏറ്റവും ഉയരത്തില് ഉള്ള പെട്രോള് പമ്പ്\nഅഡ്വ. നിസ ഫാസില്\n2002നു ശേഷം ഇന്ത്യയില് എണ്ണവിലയില് നിരന്തര മാറ്റങ്ങള് ഉണ്ടായിക്കൊണ്ടിരിക്കുന്നു. മാറി മാറി വരുന്ന സര്‍ക്കാരുകളുടെ ദുര്‍ഭരണമാണ് എണ്ണ സമ്പദ്ഘടനയെ ഇപ്രകാരം അസന്തുലിതമാക്കുന്നത്. സാമ്പത്തിക ഘടകങ്ങളെക്കാള് രാഷ്ട്രീയത്തിന് മുന്‍ഗണന നല്കുന്ന സര്‍ക്കാരുകളാണ് എണ്ണവില നിയന്ത്രിക്കുന്നത്. സംസ്ഥാന ഇലക്ഷനുകളും പാര്‍ലമെന്റ് ഇലക്ഷനുകളും മാത്രം കാണുന്ന സര്‍ക്കാര് എണ്ണയുടെ വില വര്‍ദ്ധനവില് ഇത്തരം രാഷ്ട്രീയം മാത്രം പരിഗണിക്കുകയും അനിവാര്യമായ സമയത്ത് അന്താരാഷ്ട്ര മാര്‍ക്കറ്റിലെ വിലയുടെ ഏറ്റക്കുറച്ചിലുകള്‍ക്കനുസരിച്ച് വില നിയന്ത്രിക്കാതിരിക്കുന്നതും പലപ്പോഴും അസാധാരണമായ വിലവര്‍ദ്ധനവിന് കാരണമാകുന്നു. എണ്ണവിലയെ ഇപ്രകാരം രാഷ്ട്രീയവത്ക്കരിക്കുന്നത് ഇന്ത്യയില് മാത്രമാണ്. അന്താരാഷ്ട്ര വിപണിയിലെ വര്‍ദ്ധനവനുസരിച്ച് കാലാകാലങ്ങളില് വേണ്ട മാറ്റങ്ങള് വരുത്തിയില്ലെങ്കില് ഇത്രയും പെട്ടെന്ന് വലിയൊരു വില വര്‍ദ്ധനവ് ജനങ്ങള്‍ക്ക് താങ്ങേണ്ടി വരില്ലായിരുന്നു. ഇന്ത്യ 75ശതമാനം എണ്ണയും വിദേശത്തുനിന്നും ഇറക്കുമതി ചെയ്യുന്നു. ഇന്ത്യന് രൂപയുടെ മൂല്യം കുറയുന്നതും അന്താരാഷ്ട്ര വിപണിയില് എണ്ണവില ഉയരുന്നതും ഇന്ത്യയില് എണ്ണ പാചകവാതക വില വര്‍ദ്ധന അനിവാര്യമാക്കുന്നു.\nഇന്ത്യയില് ഡീസലും മണ്ണെണ്ണയും എല്‍പിജിയും സാധാരണക്കാരന്റെ ഇന്ധനങ്ങളാണ്. കൃഷിയും വ്യവസായവും ഗതാഗതവുമുള്‍പ്പെടെയുള്ള രാജ്യത്തിന്റെ ജീവനാഡികളെല്ലാം മേല് പറഞ്ഞ ഇന്ധനങ്ങളില് അധിഷ്ഠിതമാണ്. ആയതിനാലാണ് സര്‍ക്കാര് എണ്ണയ്ക്ക് സബ്‌സിഡി നല്കുന്നത്. എന്നാല് സബ്‌സിഡി നല്കല് വഴി വില കൃത്രിമമായി കുറയ്ക്കാന് മാത്രമെ സാധിക്കുകയുള്ളൂ എന്ന് അന്താരാഷ്ട്ര ഊര്‍ജ ഏജന്‍സി വ്യക്തമാക്കുകയുണ്ടായി.\nഇന്ത്യയില് ഇപ്രകാരം സബ്‌സിഡി നല്കിയിട്ടും എണ്ണവില അമേരിക്കയെക്കാള് 42 ശതമാനവും ചൈനയേക്കാള് 26ശതമാനവും പാകിസ്ഥാനെക്കാള് 30 ശതമാനവും അധികമാണ്. എണ്ണയുടെ മേലുള്ള നികുതിയാണ് ഇതിനു പ്രധാന കാരണം. ഇന്ത്യയില് സംസ്ഥാന കേന്ദ്രസര്‍ക്കാരുകള് ഏര്‍പ്പെടുത്തുന്ന നികുതി 50ശതമാനം വരും. നികുതി ഇനത്തില് സര്‍ക്കാരിനു കിട്ടുന്ന സബ്‌സിഡിയെക്കാള് കൂടുതലാണ്. പെട്രോളിന് എക്‌സൈസ് തീരുവ 7.5 ശതമാനവും വാറ്റ് 20 ശതമാനവും ആണ്.\nഅന്താരാഷ്ട്ര വിപണിയിലുണ്ടാകുന്ന വിലക്കയറ്റിത്തിനനുസരിച്ച് എണ്ണവിലവര്‍ദ്ധന അനിവാര്യമാകുന്ന സാഹചര്യത്തില് സര്‍ക്കാരിന് ശരിയായ സാമ്പത്തിക മാനദണ്ഡങ്ങളുപയോഗിച്ച് എണ്ണവില കൃത്രിമമല്ലാതെ നിയന്ത്രിച്ച് സാധാരണ ജനങ്ങളെ സഹായിക്കാന് കഴിയുന്നതാണ്. സബ്‌സിഡിയോടൊപ്പം എണ്ണയുടെ നികുതിയും പൂര്‍ണ്ണമായോ ഭാഗികമായോ എടുത്തു കളഞ്ഞാല് പൊതു ജനത്തിന് കുറെയെങ്കിലും പിടിച്ചുനില്ക്കാന് കഴിയും. പൂര്‍ണ്ണമായും പെട്രോളിന്റെ നികുതി ഒഴിവാക്കി ഗോവ ഇതിനു മാതൃകയായിട്ടുണ്ട്.\nപൊതുയാത്രാമാര്‍ഗങ്ങള് ശരിയായ രീതിയില് ഉപയോഗിക്കാന് പ്രേരിപ്പിച്ചും ഔദ്യോഗിക വാഹനങ്ങള് ദുരുപയോഗം ചെയ്യുന്നത് തടഞ്ഞും ഇന്ധന ഉപഭോഗം കുറയ്ക്കുക വഴിയും സര്‍ക്കാരിന് ജനങ്ങളെ സഹായിക്കാന് കഴിയും.ഇന്ത്യ ക്രൂഡ് ഓയില് ആണ് ഇറക്കുമതി ചെയ്യുന്നത്. അന്താരാഷ്ട്ര വിപണിയില് ക്രൂഡ് ഓയില് കുറയുമ്പോള് എണ്ണക്കമ്പനികള് വില കുറയ്‌ക്കേണ്ടതാണ്. 2012 സെപ്റ്റംബറില് എണ്ണ വില വീപ്പയ്ക്ക് 118 ഡോളറില് നിന്നും 106 ഡോളറായി കുറഞ്ഞു. ഇത്തരം സാഹചര്യത്തില് എണ്ണക്കമ്പനികള് ലിറ്ററിന് 33 പൈസ കുറയ്‌ക്കേണ്ടതാണ്. രൂപയുടെ മൂല്യം കൂടിയാല് ഇത് 77 പൈസ വരെ കുറയ്ക്കാന് കഴിയും. ഡീസലിന്റെ വിലവര്‍ദ്ധനവും എണ്ണക്കമ്പനികളുടെ ലാഭം വര്‍ദ്ധിപ്പിക്കുന്നു. ആകയാല് എണ്ണക്കമ്പനികള് എണ്ണയുടെ വില നിശ്ചയിക്കുന്ന മാനദണ്ഡം കൂടുതല് സുതാര്യമാക്കേണ്ടതും അനിവാര്യമാണ്.\nPosted by nisa fasil at 06:47\nAsrus Irumbuzhi 8 June 2014 at 23:57\nപോസ്റ്റ് പഴയതാണെങ്കിലും എന്നും എന്നും ചൂടുള്ള ടോപിക് ആണ് ഇത് . എണ്ണകമ്പനികള് രാജ്യം ഭരിക്കുന്ന നാട്ടില് കുടുതല് എന്ത് പ്രതീക്ഷിക്കാന് ..\nകൂടുതല് നല്ല എഴുത്തുകള് ഉണ്ടാവട്ടെ\nഇതിഹാസ സമര പോരാട്ടത്തിന്റെ പന്ത്രണ്ടു വര്‍ഷങ്ങള്....\nഎന്‍റെ ഹൈകൂ കവിതകള്


Best of Malayalam movies based on journalism - Malayalam Filmibeat\n| Updated: Wednesday, June 13, 2018, 14:53 [IST]\nഫോര്‍ത്ത് എസ്‌റ്റേറ്റെന്നറിയപ്പെടുന്ന മാധ്യമങ്ങള്‍ക്ക് സിനിമയിലും ശക്തമായ പ്രധാന്യമുണ്ട്. യഥാര്‍ത്ഥ ജീവിതത്തില് ഒരിക്കല്‍പ്പോലും മൈക്കെടുക്കാത്ത, വാര്‍ത്ത വായിച്ചിട്ടില്ലാത്ത താരങ്ങള് പോലും സിനിമയില് പത്രപ്രവര്‍ത്തകരായി നിറഞ്ഞാടിയിട്ടുണ്ട്. അത്തരത്തില് മാധ്യമപ്രവര്‍ത്തകരുടെ വേഷം അവതരിപ്പിക്കാന് മിക്ക താരങ്ങള്‍ക്കും അവസരം ലഭിച്ചിട്ടുമുണ്ട്. സിനിമയിലായാലും ജീവിതത്തിലായാലും മാധ്യമങ്ങളെ മാറ്റി നിര്‍ത്തിയുള്ളൊരു ലോകത്തെക്കുറിച്ച് ചിന്തിക്കാനേ വയ്യ.\nമമ്മൂട്ടി, മോഹന്‍ലാല്, ദിലീപ്, തുടങ്ങി മിക്ക താരങ്ങളും പത്രപ്രവര്‍ത്തകരുടെ വേഷത്തില് എത്തിയിട്ടുമുണ്ട്. മഞ്ജു വാര്യരുടെ എക്കാലത്തെയും മികച്ച സിനിമകളിലൊന്നായ പത്രത്തിലെ അത്യഗ്രന് പ്രകടനം ഇന്നും പ്രേക്ഷകര് ഓര്‍ത്തിരിക്കുന്നുണ്ട്. തിരശ്ശീലയില് താരങ്ങള് നടത്തുന്ന പ്രകടനം പോലെ അത്ര എളുപ്പമുള്ളതല്ല പത്രപ്രവര്‍ത്തകരുടെ ജീവിതമെന്നുള്ളതാണ് യാഥാര്‍ത്ഥ്യം. കാര്യങ്ങള് ഇങ്ങനെയൊക്കെയാണെങ്കിലും വെള്ളിത്തിരയില് ജേണലിസ്റ്റായി താരങ്ങള് എത്തുമ്പോള് നിറഞ്ഞ കൈയ്യടിയാണ് ലഭിക്കാറുള്ളത്. അത്തരത്തില് താരങ്ങള് പത്രപ്രവര്‍ത്തകരുടെ വേഷത്തിലെത്തിയ സിനിമകളെക്കുറിച്ച് കൂടുതലറിയാന് തുടര്‍ന്നുവായിക്കൂ.\nമഞ്ജു വാര്യരുടെ അത്യുഗ്രന് പ്രകടനവുമായി പത്രം\nജോഷിയും രണ്‍ജി പണിക്കറും ഒരുമിച്ചപ്പോഴൊക്കെ ഹിറ്റ് സിനിമ പിറന്നിട്ടുണ്ട്. നന്ദഗോപാല് എന്ന പത്രപ്രവര്‍ത്തകനായി സുരേഷ് ഗോപി എത്തിയപ്പോള് വനിതാമാധ്യമപ്രവര്‍ത്തകയായ ദേവികയുടെ വേഷത്തിലായിരുന്നു ലേഡി സൂപ്പര് സ്റ്റാര് എത്തിയത്. പത്രമോഫീസിലെ ദൈനംദിന കാര്യങ്ങളെക്കുറിച്ചും അതിനുള്ളില് നടക്കുന്ന കാര്യവുമൊക്കെയായിരുന്നു സിനിമ പറഞ്ഞത്. പത്രപ്രവര്‍ത്തനത്തെ മോശമായി ചിത്രീകരിച്ചുവെന്നാരോപിച്ച് ഒരുവിഭാഗം ആള്‍ക്കാര് ഈ ചിത്രത്തെ ബഹിഷ്‌ക്കരിച്ചിരുന്നു. മഞ്ജു വാര്യരുടെയും സുരേഷ് ഗോപിയുടെയും എന്‍എഫ് വര്‍ഗീസിന്റെയും മാസ്മരിക പ്രകടനമായിരുന്നു ഈ സിനിമയുടെ പ്രധാന ഹൈലൈറ്റ്‌സ്.\nമമ്മൂട്ടിയുടെ കരിയര് ബ്രേക്ക് ചിത്രമായ ന്യൂഡല്‍ഹി\nമമ്മൂട്ടിയുടെ കരിയറിലെ എക്കാലത്തെയും മികച്ച സിനിമകളിലൊന്നാണ് ന്യൂഡല്‍ഹി. ജി കൃഷ്ണമൂര്‍ത്തിയെന്ന ജികെയായാണ് മമ്മൂട്ടി എത്തിയത്. ബോക്‌സോഫീസിലെ എക്കാലത്തെയും മികച്ച വിജയം കൂടിയായിരുന്നു ഈ സിനിമയ്ക്ക് ലഭിച്ചത്. ജികെയിലൂടെ ചുരുളഴിഞ്ഞ കഥയായിരുന്നു ഏറെ ശ്രദ്ധിക്കപ്പെട്ടത്.\nരഞ്ജിത് ശങ്കര് ചിത്രമായ പാസഞ്ചര്\nഎന്തിലും പുതുമയും വ്യത്യസ്തതയും കണ്ടെത്തുന്ന പത്രപ്രവര്‍ത്തകര്‍ക്ക് സുപ്രധാനമായ ഒരു വിവരം ലഭിച്ചാലോ, അതാണ് രഞ്ജിത്ത് ശങ്കറിന്റെ പാസഞ്ചര് പറഞ്ഞത്. 2009ലായിരുന്നു ഈ സിനിമ റിലീസ് ചെയ്തത്. പതിവ് രീതികളില് നിന്നും വ്യതിചലിച്ച ചിത്രത്തിന് മികച്ച സ്വീകാര്യതയായിരുന്നു ലഭിച്ചത്. അനുരാധയെന്ന ജേണലിസ്റ്റായി മംമ്ത എത്തിയപ്പോള് നന്ദന് മേനോനെന്ന വക്കീലായി ദിലീപും എത്തി.\nമോഹന്‍ലാലിന്റെ റണ് ബേബി റണ്\nമോഹന്‍ലാലും അമല പോളും നായികനായകന്‍മാരായെത്തിയ സിനിമയായിരുന്നു റണ് ബേബി റണ്. വേണു എന്ന ക്യാമറാമാനായി മോഹന്‍ലാല് എത്തിയപ്പോള് രേണുകയെന്ന മാധ്യമപ്രവര്‍ത്തകയായി അമല പോള് എത്തി. ചാനല് ജീവിതത്തെക്കുറിച്ച് പ്രതിപാദിച്ച ചിത്രമായിരുന്നു ഇത്. ബിജു മേനോനും സുപ്രധാന വേഷത്തിലെത്തിയിരുന്നു.\nദിലീപിന്റെ കല്‍ക്കട്ട ന്യൂസ്\nബ്ലസിയുടെ ചിത്രങ്ങളില് ഏറെ ശ്രദ്ധിക്കപ്പെട്ട സിനിമകളിലൊന്നാണ് കല്‍ക്കട്ട ന്യൂസ്. അജിത് തോമസ് എന്ന അന്വേഷണ പത്രപ്രവര്‍ത്തകനായാണ് ദിലീപ് എത്തിയത്. കൊല്‍ക്കത്തയിലും പരിസര പ്രദേശങ്ങളിലുമായാണ് സിനിമ ചിത്രീകരിച്ചത്. ചിത്രത്തില് വ്യത്യസ്ത ലുക്കിലാണ് ദിലീപ് പ്രത്യക്ഷപ്പെട്ടത്. ഈ ചിത്രത്തിലെ മറ്റൊരു പ്രധാന പ്രത്യേകത കേള്‍ക്കാന് ഇമ്പമുള്ള ഗാനങ്ങളായിരുന്നു.\nRead more about: mammootty mohanlal dileep manju warrier മമ്മൂട്ടി മോഹന്‍ലാല് ദിലീപ് മഞ്ജു വാര്യര്\nTheses films were based on Journalism.


രാജ്യസഭ സീറ്റ് കേരള കോണ്‍ഗ്രസിന് അര്‍ഹതപ്പെട്ടത്: വിവാദത്തിന് തിരികൊളുത്തി തോമസ് ഉണ്ണിയാടന് | Thomas unniyaadan about rajyasabha seat allocation. - Malayalam Oneindia\nരാജ്യസഭ സീറ്റ് കേരള കോണ്‍ഗ്രസിന് അര്‍ഹതപ്പെട്ടത്: വിവാദത്തിന് തിരികൊളുത്തി തോമസ് ഉണ്ണിയാടന്\nUpdated: Mon, Jun 11, 2018, 18:04 [IST]\nതൃശൂര്: രാജ്യസഭാ സീറ്റ് കേരള കോണ്‍ഗ്രസിന് തികച്ചും അര്‍ഹതപ്പെട്ടതാണെന്ന് കേരള കോണ്‍ഗ്രസ് ഉന്നതാധികാര സമിതിയംഗവും മുന് സര്‍ക്കാര് ചീഫ് വിപ്പുമായ തോമസ് ഉണ്ണിയാടന്. നിലവില് യു.ഡി.എഫിന്റേതായി കേരളത്തില്‍നിന്ന് മൂന്ന് രാജ്യസഭാംഗങ്ങളാണുള്ളത്. ഇതില് രണ്ടുപേര് കോണ്‍ഗ്രസില്‍നിന്നു മുന്നാമത്തേയാള് മുസ്ലീം ലീഗില് നിന്നുമാണ്.\nകാലാവധി പൂര്‍ത്തിയാക്കുന്നവരില് ഒരാള് കേരള കോണ്‍ഗ്രസുകാരനാണ്. തെരഞ്ഞെടുപ്പില് ഒരാളെ ജയിപ്പിക്കാനുള്ള അംഗബലമാണ് യൂ.ഡി.എഫിനുള്ളത്. ഇതോടെ രാജ്യസഭയില് യു.ഡി.എഫിലെ അംഗങ്ങള് നാലുപേരാകും. ഘടക കക്ഷികളില് മുഖ്യ കക്ഷികളിലൊന്നായ കേരള കോണ്‍ഗ്രസിന്റെ പ്രതിനിധി ഒഴിയുന്ന സ്ഥാനത്ത് അതേ കക്ഷിയില്‍പ്പെടുന്ന ഒരാള് ഉണ്ടാകുക എന്നുള്ളത് തികച്ചും നീതിയുക്തമാണ്. അല്ലെങ്കില് നാലു പേരില് മൂന്നു കോണ്‍ഗ്രസും ഒരു ലീഗുമാത്രമാവുകയും കേരള കോണ്‍ഗ്രസിന് 'പ്രാതിനിധ്യം ഇല്ലാതാവുകയും ചെയ്യും. ഇത് നീതിയുക്തമല്ല എന്നത് വിമര്‍ശകര് മനസിലാക്കണം.\n1991 മുതല് 2012 വരെയുള്ള 20 വര്‍ഷ കാലയളവില് ഒന്നര വര്‍ഷം മാത്രമാണ് കേരള കോണ്‍ഗ്രസിന് രാജ്യസഭാംഗത്വം ലഭിച്ചത്. തുടര്‍ന്ന് വന്ന തെരഞ്ഞെടുപ്പില് യു.ഡി.എഫിന് ജയിക്കാമായിരുന്ന മൂന്നു സീറ്റില് കേരള കോണ്‍ഗ്രസിന്റെ സീറ്റും ഉണ്ടായിരുന്നിട്ടും മുതിര്‍ന്ന കോണ്‍ഗ്രസ് നേതാക്കളായ എ.കെ. ആന്റണി, വയലാര് രവി, പി.ജെ.കുര്യന് എന്നിവര്‍ക്ക് വേണ്ടി മാറി കൊടുക്കുകയായിരുന്നു. നിലവില് നിയമസഭയില് കോണ്‍ഗ്രസിന് 22 അംഗങ്ങളാണുള്ളത്. മറ്റു ഘടകകക്ഷികള് ചേര്‍ന്നാല് 25 അംഗങ്ങളാണുള്ളതെന്നിരിക്കെ ഘടകകക്ഷികളുടെ ആവശ്യം കോണ്‍ഗ്രസ് അംഗീകരിച്ചത് തികച്ചും ന്യായമാണ്.\nനേരത്തെ ലോകസഭയില് കേരള കോണ്‍ഗ്രസിന് മൂന്ന് സീറ്റുകളും ി (1971ലും84 ലും) പന്നീട് രണ്ടുസീറ്റുകളും ഉണ്ടായിരുന്നതാണ്. കേന്ദ്രത്തില് കോണ്‍ഗ്രസ് അംഗങ്ങളുടെ എണ്ണം വര്‍ധിപ്പിക്കണമെന്ന ആവശ്യം പരിഗണിച്ചാണ് കേരള കോണ്‍ഗ്രസ് ഒരു സീറ്റിലേക്ക് ഒതുങ്ങിയത്. അത് മുന്നണിക്ക് വേണ്ടിയുള്ള കേരള കോണ്‍ഗ്രസിന്റെ വിട്ടുവീഴ്ച്ച മനോഭാവമാണ് സൂചിപ്പിക്കുന്നത്. യൂ.ഡി.എഫിന്റെ കെട്ടുറപ്പിനായി പല സമയത്തും എല്ലാ ഘടകകക്ഷികളും വീടുവീഴ്ച്ച ചെയ്തിട്ടുണ്ടെന്നുള്ള കാര്യം വിമര്‍ശകര് ഓര്‍ക്കണം.\nതികച്ചും അര്‍ഹതപ്പെട്ടതും നീതിയുക്തവുമായ ഈ തീരുമാനം യു. ഡി.എഫിലെ എല്ലാവരും പ്രത്യേകിച്ച് കോണ്‍ഗ്രസിലെ സഹപ്രവര്‍ത്തകരും നിറമനസോടെ സ്വീകരിക്കണമെന്നും യു.ഡി. എഫിനെ ശക്തിപ്പെടുത്താനായി ഭിന്നതകള് മറന്ന് ഒറ്റക്കെട്ടായി പ്രവര്‍ത്തിക്കണമെന്നും ഉണ്ണിയാടന് ആവശ്യപ്പെട്ടു.\nകൂടുതൽ seat വാർത്തകൾ\nവിദ്യാര്‍ഥികള്‍ക്ക് ബസില് ഇരിക്കാനുള്ള അവകാശം നിഷേധിക്കരുതെന്നും ക്യൂവില് നിര്‍ത്തുന്ന സാഹചര്യം ഒഴിവാക്കണമെന്നും കലക്ടര്\nഫ്ലെക്സി നിരക്കില് റെയില്‍വേയ്ക്ക് ലാഭം കോടികള്:ഉപേക്ഷിക്കാന് ഉദ്ദേശ്യമില്ല!സമ്പൂര്‍ണവിജയമെന്ന്!!\nകേരളം കാവി പുതയ്ക്കും!! 2019ൽ സംസ്ഥാനത്ത് നിന്ന് 11 ബിജെപി എംപിമാർ!! അമിത് ഷാ അങ്കം തുടങ്ങി\nഗെയ്ക്ക് വാദിന് മുമ്പില് എയര് ഇന്ത്യ മുട്ടുമടക്കി!വിലക്ക് ഇനി പഴങ്കഥ, എല്ലാം ശിവസേനയുടെ പവര്!!!\nseat thrissur kerala congress congress തൃശൂര് രാജ്യസഭ സീറ്റ് കേരള കോണ്‍ഗ്രസ് കോണ്‍ഗ്രസ്\nThomas unniyaadan about rajyasabha seat allocation.


ചോദ്യത്തിന് ഉത്തരം പറഞ്ഞില്ല, വിദ്യാര്‍ഥിക്ക് അധ്യാപകന്റെ ക്രൂരമര്‍ദനം | crime news India\nOct 20, 2019, 01:30 PM IST\nവിദ്യാര്‍ഥി കൈകള് ഉപയോഗിച്ച് തടഞ്ഞതോടെ നിയന്ത്രണം വിട്ട അധ്യാപകന് നടുത്തളത്തിലേക്ക് വലിച്ചിഴച്ച് ക്രൂരമായി മര്‍ദിക്കുകയായിരുന്നു.\nബെംഗളൂരു: അധ്യാപകന് ചോദിച്ച ചോദ്യത്തിന് ഉത്തരം നല്‍കാതിരുന്നതിന് വിദ്യാര്‍ഥിക്ക് ക്രൂരമര്‍ദനം. ബെംഗളൂരുവിലെ രാജാജി നഗറിലാണ് സംഭവം. സംഭവത്തില് രാജാജി നഗറിലെ സ്വകാര്യ പി.ജി. കോളേജ് അധ്യാപകനായ ഹരീഷിനെതിരെ പോലീസ് കേസെടുത്തു.\nകഴിഞ്ഞദിവസം ഒന്നാം വര്‍ഷ വിദ്യാര്‍ഥികള്‍ക്ക് ക്ലാസെടുക്കുന്നതിനിടെ ചോദ്യത്തിന് ഉത്തരം പറയാതിരുന്ന വിദ്യാര്‍ഥിയെ ഹരീഷ് മര്‍ദിച്ചു. വിദ്യാര്‍ഥി കൈകള് ഉപയോഗിച്ച് തടഞ്ഞതോടെ നിയന്ത്രണം വിട്ട അധ്യാപകന് നടുത്തളത്തിലേക്ക് വലിച്ചിഴച്ച് ക്രൂരമായി മര്‍ദിക്കുകയായിരുന്നു. മര്‍ദനത്തില് വിദ്യാര്‍ഥിക്ക് പരിക്കുകളേറ്റിറ്റുണ്ട്.\nവിദ്യാര്‍ഥിയെ മര്‍ദിക്കുന്ന ദൃശ്യങ്ങള് സഹപാഠികള് സാമൂഹിക മാധ്യമങ്ങളില് പ്രചരിപ്പിച്ചതിനെ തുടര്‍ന്നാണ് അധ്യാപകനെതിരെ നടപടിയെടുത്തത്. ഹരീഷിനെ ജോലിയില് നിന്നും പിരിച്ചുവിട്ടതായും മോശമായ പെരുമാറ്റുമുണ്ടായതിന് വിദ്യാര്‍ഥിയെ താക്കീത് ചെയ്തതായും പ്രധാനധ്യാപകന് പറഞ്ഞു.\nContent Highlights: teacher thrashed student for not giving answer to his question